
Fiicei mele, Annabella, al cărei superstar interior străluceşte nespus de 
puternic. Iti doresc să rămâi mereu conectată la lumina ta si la adevărul că esti 
minunată. Te iubesc! 


Si pentru Rob, care mă iubeşte nu doar în clipele când strălucesc, ci si în clipele 
când sunt posomorâtă. Iti mulțumesc că mi-ai arătat ce înseamnă iubirea 
necondiționată. 


Prefata 


Cunosc foarte bine suferința de a duce o viata dominată de minciuni toxice 
despre tine insati si de un discurs interior negativ. Acum cunosc puterea si 
eliberarea totală oferite de o viata diferită. 


Toate suntem educate să credem astfel de minciuni de la cea mai fragedă vârstă, 
iar cele mai multe dintre noi o ţinem așa toată viata. Frumoasa carte a lui Amy 
aruncă o lumină puternică şi curajoasă asupra minciunilor toxice pe care ni le 
spunem nouă însene și ne învaţă cum să ne schimbăm dialogul interior, cum să 
acordăm putere înțelepciunii interioare și cum să trezim superstarul din noi. 


Parcurgând cele cincizeci și nouă de minciuni din această carte, cu siguranţă te 
vei recunoaște pe tine insdti sau poate pe cea mai bună prietenă a ta, pe sora, 
mama sau fiica ta. Citeşte si Insuseste-ti adevărurile date la iveală de Amy, lasă- 
le să te lumineze și să te schimbe. Exploreaza și exersează provocările si lasă-le 
să te transforme. Folosește afirmaţiile pentru a-ți susține noile convingeri. 


De-a lungul celor peste douăzeci de ani cât am scris cărți şi am susţinut ateliere 
de dezvoltare personală, n-am întâlnit niciodată ceva mai dăunător decât credinţa 
în minciunile pe care ni le spunem nouă însene și care au consecinţe atât de 
grave asupra noastră. Lipsa iubirii şi a respectului de sine este o adevărată boală 
transmisă din generaţie în generație, iar pentru a ne vindeca de ea avem nevoie 
să ni se arate cum să trăim altfel. 


Cartea de fata exact asta face. Într-un limbaj practic şi accesibil, îţi arată cum să 
gândești si să trăieşti altfel. Amy nu numai că dă în vileag minciunile toxice, ci 
iti şi prezintă mastile sub care s-ar putea ascunde. Și crede-mă, toate o să ti se 
pară cunoscute. În plus, Amy oferă o mulţime de exemple, atât din viaţa ei, cât şi 
din viaţa unor persoane foarte asemănătoare cu tine. 


Deci veşti bune! Cu siguranţă nu esti singură, ba mai mult, te afli într-o 
companie excelentă. Si tin să te asigur că Amy Ahlers chiar face ce zice, 
ghidandu-si viata după sfaturile din această carte. Știu asta pentru că suntem 
apropiate atât personal, cât si profesional, asa că am văzut-o punându-le in 


practică si am avut parte de excelentele ei îndrumări. In plus, Amy este o mama 
excepțională pentru fiica ei, Annabella. 


Cartea oferă soluţii reale și hrană spirituală, aratandu-ti cum să-ţi foloseşti 
înțelepciunea interioară şi cum să-ți trezesti la viata superstarul interior. 


Vei învăţa de asemenea o metodă extrem de eficientă în trei paşi, pe care s-o 
foloseşti oricând pentru a scăpa de criticul interior și pentru a căpăta puterea să 


faci schimbări și să evoluezi. 


Această carte, precum și minunata listă de lecturi suplimentare de la sfârșit iti 
vor face viaţa mult mai bogată! 


Susan Ariel Rainbow Kennedy — SARK, 
autoarea bestsellerului 
Glad No Matter What: Transforming Loss and Change into Gift and Opportunity 


www.planetsark.com 


Introducere 


Cea mai importantă relaţie din viata ta este relația cu tine însăţi. Dar, pentru cele 
mai multe dintre noi, relaţia asta nu e tocmai bună. Suntem incredibil de dure cu 
noi însene. Și asta e nasol! 


Ne închipuim că, dacă am fi suficient de realizate, de rafinate, de frumoase și de 
bogate, am putea, ca prin magie, să ne schimbăm dialogul interior critic într-unul 
încurajator, grijuliu, iubitor. Dar, după mai mult de un deceniu de coaching cu 
femei din toate domeniile imaginabile, în cele din urmă am înţeles: femeile sunt 
foarte dure cu ele însele în pofida situaţiei lor reale. Toate ne certăm în mintea 
noastră atât pentru lucruri importante, cât si pentru cele mai neînsemnate defecte. 
Iar asta nu ne ajută să avem mai mult succes, să ne simţim mai împlinite şi nici 
să facem mai mult. 


Cea mai importantă relație din viata ta este relaţia cu TINE 
INSATI. 


Si cine ne poate reprosa faptul ca suntem atat de dure cu noi insene? Avem o 
mulțime pe cap: carieră, iubire, copii, sănătate... si lista continua la nesfârșit. 
Trebuie să facem cumpărăturile, să gătim, să facem sex de vis cu partenerul (să 
nu-l lăsăm niciodată să uite că e bărbat — presupunând că, într-adevăr, e bărbat), 
să spălăm rufele si să ne ocupăm de treburile casnice, să ne menţinem sănătatea, 
să avem copii realizați și, în plus, un cur tare şi tate ferme. Si să ne mai și placa 
să se tragă de noi într-un milion de direcţii în acelaşi timp. Să fim maleabile ca 
plastilina. Dar suntem doar nişte ființe umane, nu? Nouă când ni se dă o pauză? 


Preţul minciunilor noastre 


Fundaţia Naţională pentru Ştiinţă a descoperit că, în medie, o persoană are până 
la șaizeci de mii de gânduri pe zi si că, în marea lor majoritate, sunt negative si 
critice. Cu alte cuvinte, ne spunem fără încetare minciuni toxice, până devenim 
dependente de ele. Acest discurs intern negativ ne erodează stima și iubirea de 
sine, provocând depresie, insatisfactie, stres si scăderea productivității. 


Plătim un pret foarte mare pentru aceste minciuni. lată câteva date pentru acelea 
dintre voi care sunteţi pasionate de statistici: 


*Suntem foarte stresate, iar Institutul National de Sănătate (National Institute of 
Health) raportează că 70% dintre toate bolile sunt legate de stres. 


*Suntem îngrijorate. Un număr al revistei Time a susținut că, în prezent, femeile 
sunt mai puternice, dar şi mai nefericite decât au fost vreodată. 


*Chiar şi atunci când ne merge bine, nu simțim că ne merge bine. lată ce spun 
Betsey Stevenson şi Justin Wolfers în 'The Paradox of Declining Female Hap- 
piness (De ce este fericirea femeilor in declin?): „Numeroși parametri obiectivi 
arată că viaţa femeilor din Statele Unite s-a îmbunătăţit în ultimii treizeci şi cinci 
de ani, dar măsurătorile binelui subiectiv arată că fericirea femeilor a scăzut atât 
în sine, cât si raportat la a barbatilor“.* 


*Tot acest dispreţ de sine ne afectează serios sănătatea psihică. Institutul National 
de Sănătate Mintală (National Institute of Health) susţine că, în Statele Unite, 
aproape de două ori mai multe femei decât bărbaţi sunt afectate de depresie si că 
între cinci si zece milioane de femei si fete suferă de tulburări de alimentaţie. 


Toate astea sunt deprimante! Nu cu mult timp în urmă, femeile luptau ca să-şi 
câștige dreptul la vot, iar acum suntem puternice, libere și... total nefericite. A 
venit vremea să deschidem ferestrele şi să strigăm către lume: „Sunt al naibii de 
furioasă şi n-am de gând să mai suport!“ (Mulţumesc, Paddy Chayefsky!) Și tu, 
şi eu suntem pregătite să ne câștigăm fericirea — şi nu doar cu ajutorul antidepre- 
sivelor. A venit vremea să ne purtăm mai frumos cu noi însene, să ne simțim mai 
bine în pielea noastră. Esti pregătită? Dă-mi voie să-ți arăt cum. 


Nu crede tot ce-ţi trece prin cap. 


Criticul interior 


Permite-mi să ţi-l prezint pe criticul interior sau fata răutăcioasă dinăuntrul tău, 
un termen pe care l-am născocit împreună cu colega mea Christine Arylo. Fata 
răutăcioasă dinăuntrul tău e negativistă. E malițioasă. E moralizatoare. 


Ea compară tot ce e mai rău în tine cu tot ce e mai bun în ceilalți. 


Iti aruncă în față vorbe aspre si te face să te simţi de parcă ai fi din nou în clasa a 
şaptea — si nu în grupul fetelor populare din clasă. Îndeletnicirea preferată a fetei 
răutăcioase dinauntrul tău e sa te facă să te simţi neînsemnată, nepotrivită si 
lipsită de orice valoare. Ea găseşte mereu dovezi cu care să-și susțină teoria: nu 
eşti suficient de bună. 


Dar am o veste nemaipomenită pentru tine: criticul interior este un mare 
mincinos! Iti spune minciuni toxice ca să te tind în loc, ca să rămâi în zona ta de 
confort. Chiar dacă zona ta de confort nu e tocmai... confortabilă. Iti va spune în 
permanenţă că „nu eşti suficient de bună“, că „e prea târziu“ şi că „ești o ratată“. 


Numai minciuni. 


Imediat ce iti dai seama că acest critic interior este un mincinos, vezi dacă poți 
să-l prinzi în flagrant. (Indiciu: ori de câte ori gândești rău despre tine, el este 
prezent cu un megafon în mână.) Observă cât de mult îi place să vorbească în 
termeni absoluti. Are obiceiul de a folosi cuvinte precum niciodată, întotdeauna, 
pentru totdeauna, totul, toată lumea, trebuie, nimic și nimeni, ca să te 
pedepsească și să te facă să te simţi o cauză pierdută. Vede lucrurile doar în alb 
si negru, fără să lase loc micilor slăbiciuni omenești. 


Crezi că esti singura în situaţia asta? Iti închipui că numai femeile foarte 
nesigure cred aceste minciuni, lăsându-și criticul interior să-și facă numărul? Nu 
e deloc aşa! O persoană puternică precum Elizabeth Gilbert — autoarea 
bestsellerului Mănâncă, roagă-te, iubește — a mărturisit la un moment dat: „Deşi 
am scris cinci cărți până acum, mă tem uneori că nu am scris cărțile potrivite“**, 
iar Oprah a recunoscut în faţa întregii lumi că preocuparea pentru kilogramele în 


plus i-a răpit deseori bucuria de a trăi: „Sunt furioasă pe mine. Sunt pur și simplu 
stânjenită. Nu-mi vine să cred că, după atâţia ani, după ce am învăţat să fac 
atâtea lucruri, încă mă gândesc la greutatea mea!“*** Deci fata răutăcioasă, cu 
minciunile ei toxice, se ascunde în toate femeile, chiar si în cele mai de succes. 
Cu alte cuvinte, nu e vorba doar de eșecul tău. 


Descoperă minciunile toxice ale criticului tău interior 


Alături de Christine Arylo, cu care am înființat Inner Mean Girl Reform School 
(Scoala de corecție a fetei răutăcioase), am ţinut conferinţe și am predat cursuri 
despre fata răutăcioasă şi minciunile ei toxice. (Am creat împreună și un set 
gratuit de instrumente pentru cititoarele acestei cărți, disponibil pe 
www.BigFatLiesTheBook.com, unde primesti gratuit si un set de transformare a 
fetei răutăcioase dinăuntrul tau. Te rog să-ţi iei şi tu unul imediat!) După ce am 
consiliat mii de femei, am aflat că fata răutăcioasă poate apărea în mai multe 
ipostaze. Pentru unele dintre voi, ar putea apărea ca o fată tristă, sau o fată fu- 
rioasă, sau o fată naivă. Oricum ti se va înfățișa, vreau să te ajut să cunoşti fata 
răutăcioasă dinăuntrul tău, ca s-o poţi alunga odată pentru totdeauna! 


Să începem cu următoarele lucruri: 


“Fă o listă cu zece locuri, situaţii sau împrejurări în care criticului tău interior îi 
place să se arate şi să se pună pe criticat. La serviciu? La evenimente sociale? În 
pat? Cand te uiţi în oglindă? După ce identifici în ce situaţii este posibil să se 
manifeste criticul interior, vei fi mai bine pregătită să te ocupi de el. 


* Apoi ia o foaie şi un creion şi deseneaza-ti criticul interior. E o grasa cu ochelari 
mari? E o tipă foarte mişto? E o femeie neglijenta cu ţigara într-o mână și un 
Martini în cealaltă? Nu contează că n-ai talent la desen. Nimeni n-o să vadă 
desenul niciodată, aşa că dă-i înainte! Iar dacă nu vrei să desenezi, poţi găsi într- 
o revistă sau pe internet o imagine care s-o întruchipeze pe fata răutăcioasă 
dinăuntrul tău. E util să ai o imagine mentală a vocii care te chinuie. 


*Străduieşte-te s-o cunoşti mai bine pe fata răutăcioasă dinauntrul tău. Observă 
ce o face mai vocală si ce anume îi scade puterea. Ce se întâmplă daca îi strigi: 


„Gura!“? Ce se întâmplă dacă doar o priveşti liniștită în ochi si o asiguri că totul 
va fi bine? Poate că din când în când are nevoie de un compliment. La urma 
urmei, criticii interiori au si ei nevoie de iubire. 


*Care sunt minciunile preferate ale criticului tău interior? Ce-ti repetă la 
nesfârşit? (Indiciu: răsfoieşte cartea dacă simţi ca ai nevoie de câteva exemple.) 
Fata răutăcioasă dinăuntrul tău adună mereu dovezi pentru a avea câștig de 
cauză. Face tot ce poate ca să-și justifice dezamăgirea fata de tine, ca să-ți spună 
povești denigratoare despre tine si valoarea ta. 


Semne care arată că iti lași criticul interior să-și facă numărul 


Dacă simți oricare dintre emoţiile negative de mai jos, e limpede că ai căzut în 
capcana minciunilor toxice ale fetei răutăcioase dinăuntrul tău: 


“teamă 

*disperare 
“neîncredere în sine 
depresie 
“vinovăţie 

“regret 

“furie 

*repros 

“plictiseală 
pesimism 


“frustrare 


“nerăbdare 
“dezamăgire 
gelozie 


Ti-e mai limpede deja cât de dăunător e să-i crezi minciunile? Acum, că ai 
devenit conştientă de criticul tău interior şi de poveștile pe care ti le spune, e 
vremea să asculti cealaltă voce dinăuntrul tău — vocea înțelepciunii interioare. 


w A 


Descopera-ti înţelepciunea interioară 


Am veşti minunate pentru tine: deşi vocea criticului interior e foarte puternică și 
răutăcioasă, o altă voce dinăuntrul tău poate fi și mai puternică — vocea 
adevărului tău propriu, pe care îmi place s-o numesc vocea înțelepciunii 
interioare. Ia-ti chiar acum câteva clipe şi ascultă vocea înțelepciunii tale 
interioare. Închide ochii, respiră adânc şi invit-o să se arate. Simte cum, de 
undeva din adânc, te îndeamnă să devii conştientă de măreţia ta. 


Aminteste-ti un moment când înţelepciunea ta interioară te-a făcut să fii sută la 
sută sigură. Un moment în care pur și simplu ai știut că un anumit lucru e bun 
pentru tine sau că o anumită persoană va avea o influenţă nefastă în viaţa ta. 
Poate că ai urmat vocea acestei intelepciuni interioare si s-a dovedit că intuiţia ta 
a fost corectă. Sau poate că nu ţi-ai urmat instinctul, iar mai târziu ai regretat si i- 
ai spus celei mai bune prietene: „Eram sigură că n-ar fi trebuit să plec în acel 
moment!“ sau: „Am simţit că nu era slujba potrivită pentru mine, şi totuşi am 
acceptat-o“. Poate că înțelepciunea ta interioară se arată când gatesti, scrii sau 
pictezi, când faci o baie prelungă sau în timpul unei drumeţii — e vorba de acele 
momente când simţi o inspiraţie divină. (Vrei un pic de ajutor ca să-ţi accesezi 
înțelepciunea interioară? Am creat special pentru tine un fișier audio cu o 
vizualizare ghidată care iti va ușura munca. Intra pe 
www.BigFatLiesTheBook.com ca să descarci fișierul, precum si un set complet 
de instrumente ajutătoare foarte amuzante.) 


Permite înțelepciunii interioare să evolueze. Te voi ajuta să te conectezi cu ea, ca 


s-o poţi cunoaște mai bine. Incepe cu cele ce urmează: 
*Observă cum comunică cu tine înțelepciunea ta interioară. Iti sopteste la 
ureche? O simţi în corp? Iti evocă anumite imagini? Sau poate simţi pur şi 


simplu când este prezentă? Conștientizează felul în care se conectează cu tine. 


*Fă un desen al înțelepciunii tale interioare — o imagine care să-i surprindă 
esenţa. Dacă vrei, poţi să foloseşti acuarele sau creioane colorate. Dacă ţi-e mai 
ușor, poţi să iei o poză de pe internet sau să faci un colaj. Scopul este ca ea să 
devină cu adevărat prezentă. 


*Dă voie înțelepciunii interioare să răspundă minciunilor toxice ale criticului 
interior. Dacă o întrebi si esti deschisă, vei fi în stare să recunosti, să auzi, să vezi 
sau să simţi răspunsurile ei. Apropo, înţelepciunea ta interioară iti poate spune si 
adevăruri dure, dar o face din iubire şi compasiune, nu pentru că te judecă sau 
vrea să te facă de rușine. 


Bravo! Asa-i că e minunat să-ți îmbrăţișezi înţelepciunea interioară? Când te 
concentrezi asupra ei, simţi una dintre emoţiile pozitive de mai jos: 


“optimism 


“entuziasm 


“bucurie 


“poftă de râs 


“fericire 


estare de bine 


“poftă de aventura 


*inspiratie 


*libertate 


*putere 


*pasiune 


*speranta 


*sigurantda de sine 


“cunoaştere 


Iti recomand cu tărie să-ți faci timp în fiecare zi să te conectezi cu înțelepciunea 
ta interioară. S-ar putea s-o simţi cel mai puternic când te rogi sau când 
meditezi — fie că stai întinsă nemiscata, în liniște, fie că asculti o incantatie sau 
citeşti dintr-o carte de meditaţie. De asemenea, ar fi bine să-ţi creezi obiceiul de 
a te consulta cu ea înainte de orice decizie sau încercare. Poti să tii pe birou, pe 
noptieră sau chiar în maşină o reprezentare a ei sau un obiect care iti amintește 
de ea. Unele femei isi invocă înţelepciunea interioară dimineaţa, când se dau cu 
cremă şi se îmbracă pentru birou, simțindu-se binecuvântate de sinele lor 
profund. Altele o invocă înainte să dea un telefon sau înainte să scrie un e-mail 


important. Eu mi-am instalat pe computer o alarmă care, atunci când lucrez, se 
activează la fiecare șaptezeci $i cinci de minute, amintindu-mi să mă conectez cu 
înțelepciunea mea interioară, să respir si să mă întind. Deci poţi alege orice 
mijloc care ti se pare tie potrivit pentru a-ți invoca înţelepciunea interioară. 
Exploreaz-o cât mai mult cu putinţă, pentru că darurile pe care vrea să ti le 
împărtășească sunt nenumărate. O să fii uimită de câte are să-ţi ofere. 


Trezeste-ti superstarul interior 


Pe măsură ce te vei conecta tot mai mult cu înțelepciunea ta interioară, vei simți 
că lumina din adâncul tău străluceşte din ce în ce mai puternic. Pentru că asta ai 
de făcut: să-ți aduci aminte cum să strdlucesti! Când îţi vei trezi superstarul 
interior, lumina din tine va sclipi mai puternic decât oricând înainte. 


Vreau să te simţi atât de conectată cu înțelepciunea ta interioară, cu sursa ta de 
energie, cu Dumnezeu, cu universul, cu lumina din tine, încât să te transformi în 
superstarul dinăuntrul tău. După ce superstarul din tine se trezeşte cu adevărat, 
faci toate capetele să se întoarcă spre tine când intri într-o încăpere, pentru că esti 
cu adevărat tu însăţi. Esti de neoprit! Și atragi tot ce-ţi doreşte inima, fiindcă esti 
ca un magnet pentru iubire, fericire şi succes. 


Toate am avut momente când am simţit această conexiune cu superstarul nostru 
interior, iar scopul meu este să-ţi arăt ca ele pot constitui începutul unei noi vieţi 
şi că această conexiune poate constitui o bază sigură pentru noua ta zonă de 
confort. Vei simţi că noua ta normalitate este să străluceşti. Când iti dezarmezi 
criticul interior şi fata răutăcioasă, intri într-o armonie perfectă cu adevărul a 
ceea ce esti în realitate, iar lumina ta nu mai poate fi întunecată de nimic. 
Aceasta este miza cărții de fata: să te conectezi cu superstarul tău interior. Am 
să-ți ofer instrumentele de care ai nevoie ca să-l trezesti şi să-l mentii prezent în 
viata ta, astfel încât să poți fi tot timpul în armonie cu darurile tale și cu 
frumuseţea ta interioară. E timpul să strălucești! 


Iată adevărul pe care îl ştiu despre tine... 


Eşti strălucitoare... iar când nu eşti, asta se întâmplă pentru că te-ai deconectat 
de la superstarul tău interior. Esti iubitoare și demnă să fii iubită... iar când nu 
esti, asta se întâmplă pentru că te-ai deconectat de la superstarul tau interior. Esti 
plină de bunătate... iar când nu ești, asta se întâmplă pentru că te-ai deconectat 
de la superstarul tău interior. 


Descoperă cât de puternică ești cu adevărat. 


Când eşti deconectată de la superstarul tău interior, pierzi legătura cu adevărul 
propriu, cu acea parte din tine care este profund conectată cu sursa ta de energie. 
Cu alte cuvinte, pierzi legătura cu divinitatea — sau oricum vrei să-i spui puterii 
care ne depășește pe noi toţi: universul, conștiința colectivă, forţa vitală, 
Dumnezeu, lisus, Buddha. A venit vremea să-ţi eliberezi înțelepciunea interioară 
şi să te lași condusă de superstarul dinăuntrul tău. 


Alegerea iti aparţine 


Pe măsură ce parcurgi această carte şi începi să-ţi schimbi modul de gândire si 
de acțiune, s-ar putea să fii tentată să revii la viata ta obişnuită. Asta se numește 
„homeostazie“: mintea, corpul si spiritul nostru tind să revină la lucrurile cu care 
sunt familiarizate. Ne întoarcem la vechile noastre priorităţi, la grijile noastre de 
zi cu zi. Revenim la viata dinainte si la vechile noastre obiceiuri. Ignorăm 
șansele de schimbare care ni se oferă. 


In fiecare clipă, trebuie să faci o alegere: 


Poti alege o perspectivă care te face să te simţi rău si, prin urmare, să fii mai 


înclinată să-l crezi pe criticul tău interior si minciunile lui toxice. 


Sau 


Poţi alege o perspectivă care te face să te simţi bine, care te conectează la 
înțelepciunea ta interioară si te conduce pe calea adevărului tău propriu. 
Această cale te va conduce către mai multă fericire si succes în toate domeniile 
vieţii. Si te va ajuta să-ţi trezesti pe deplin superstarul interior. 


Alegerea iti aparține. 


De acum înainte, voi fi antrenoarea ta personală, iar miza mea va fi să te trezesc 
la realitate. Voi complota cu înțelepciunea ta interioară şi cu superstarul ascuns 
înăuntrul tău ca să te ajut să-ţi dai seama cât de extraordinară esti cu adevărat. Te 
invit sa alungi minciunile care iti coplesesc viata, astfel încât să-ţi poţi trăi visele 
si să fii mai fericită. Te invit să-ţi recuperezi puterea de la fata răutăcioasă 
dinăuntrul tău și să strălucești mai intens ca niciodată! 


Metoda trezirii în trei pași 


Poate te întrebi: „Amy, cum se face asta? Cum îmi trezesc superstarul interior?“ 
În cartea de fata iti ofer instrumentele cu ajutorul cărora poţi să contracarezi 
minciunile toxice care te asaltează. De asemenea, iti pun la dispoziţie o metodă 
foarte sigură, pe care am dezvoltat-o în ultimii unsprezece ani în același scop si 
care s-a dovedit a fi salvatoare în orice moment. Ori de câte ori simţi emoții 
negative sau eşti dominată de fata răutăcioasă dinăuntrul tău, parcurge cei trei 
paşi ai metodei: 


*Pasul unu: Intreabă-te: „Ce spune fata răutăcioasă dinăuntrul meu?“ Si repetă 
cuvintele ei. Rosteste cu glas tare criticile neplăcute care iti răsună în cap. De 


multe ori, simplul fapt de a auzi acele cuvinte te trezeşte la realitate şi te poate 
scoate din criza emoţională. Așadar, adu la lumină minciunile toxice din 
întunericul în care stau ascunse, astfel încât să poată fi respinse. 


*Pasul doi: Închide ochii, respiră adânc şi întreabă-te: „Ce ştie înţelepciunea 
mea interioară?“ Și las-o să spună tot ce are de spus — nu platitudini sau replici 
de un optimism forțat, ci adevărul despre cine esti tu în realitate si despre care 
ar trebui să fie miza ta în momentul respectiv. 


*Pasul trei: Lasă adevărul înţelepciunii interioare să prindă rădăcini în tine 
repetându-l de câteva ori (cu voce tare, dacă este posibil) si insotindu-l de un 
gest pentru a fixa cât mai bine mesajul. Este o tehnică eficace de programare 
neuro-lingvistică (NLP), al cărei scop este să pună corpul în acord cu adevărul 
tău. De exemplu, înţelepciunea mea interioară îmi cere să duc mâna la inimă; în 
schimb, clienta mea Jeanine scutură ușor din mână, făcând-o să semene cu un 
fluture care se îndepărtează de ea, iar prietena mea Alison se mângâie pe burtă. 
Adăugarea unui astfel de gest nu doar că face învăţarea mai profundă, dar iti si 
oferă o mișcare de care te poți folosi ori de câte ori simţi că esti furioasă, 
supărată sau tristă. Gestul sugerat de înțelepciunea ta interioară îi va aminti 
trupului să se calmeze, chiar si fără cuvinte. 


De exemplu, să presupunem că esti supraponderală si te certi în sinea ta din 
cauza asta. Poti s-o crezi pe fata răutăcioasă și să-i accepti minciunile, cum ar fi: 
„Sunt grasă şi n-o să slăbesc niciodată“ sau: „Nu-s bună de nimic“. Sau poţi 
alege să crezi adevărul înțelepciunii interioare, unul plin de înţelegere și de 
dorință de schimbare: „Am avut multe probleme pe cap şi am uitat de greutate, 
dar am puterea de a reveni pe drumul cel bun. Vreau să-mi fac timp ca să am 
grijă de mine“. Alege să crezi ce-ţi spune înțelepciunea interioară, pentru că 
întotdeauna iti va inspira compasiune față de tine însăţi și te va aduce în armonie 
cu adevărul tău — astfel te vei simţi întotdeauna mai bine. Aplicând frecvent 
această metodă, vei simţi cum iti trezeşti la viata superstarul interior. 


De ce ne mintim? 


Citind cele de mai sus, poate că te-ai întrebat: „Dar ce-i cu toate minciunile 


astea? De ce sunt femeile atât de dure cu ele? De ce îl lăsăm pe criticul interior 
să deţină toată puterea?“ Experienţa personală şi îndelungata mea activitate de 
consiliere m-au învăţat că toate astea se întâmplă deoarece evităm să ne asumăm 
riscuri. Ne agatam de confort, și astfel puterea noastră rămâne nefolosită. Ne 
ingrozeste faptul că am putea fi puse la locul nostru, asa că preferăm să rămânem 
închise în celula noastră, pe care o cunoaștem și o înțelegem foarte bine. Puterea 
feminină este profundă, vastă și, în multe privinţe, mai misterioasă decât puterea 
masculină cu care am fost îndoctrinate încă de când eram fetițe. Pe măsură ce 
învăţăm să ne cunoaștem şi să ne iubim înțelepciunea și superstarul interior, ne 
vom accepta tot mai mult propria putere și autoritate. Si, pe măsură ce vom 
străluci tot mai tare, vom vedea că şi alte femei din jurul nostru învaţă să 
strălucească. Ce frumoasă ar fi lumea dacă toate am fi mândre de noi însene, 
pline de energie și compasiune, înțelepte şi iubitoare, încrezătoare în noi și în cei 
din jur! Vestea bună este că, în loc să ne ascundem de puterea noastră, suntem 
libere s-o imbratisam fără rezerve și să ne asumăm impresionanta 
responsabilitate de-a o pune în slujba noastră, a altora și a lumii. 


Nu te mai minţi! 
Alege adevărul! 


Simte-te minunată! 


Ia-ţi câteva clipe de răgaz și imagineaza-ti că te simţi puternică si fericită. 
Imagineaza-ti o lume în care toate femeile se simt puternice și fericite. E o 
perspectivă stânjenitoare sau infricosatoare? Dacă da, s-ar putea ca tocmai acest 
disconfort să fie motivul pentru care iti spui la nesfârşit minciuni toxice. 


Pe măsură ce avansezi cu lectura cărții și descâlceşti minciunile pe care ti le 
spune fata răutăcioasă dinăuntrul tău, este esenţial să descoperi avantajul pe care 
îl oferă fiecare dintre minciunile tale toxice. La urma urmei, există întotdeauna 
un avantaj — altfel nu ne-am spune singure aceste minciuni! De obicei avantajele 
sunt: 


*Descoperi că ai avut dreptate: „Ştiam eu că n-o să meargă!“ 


eTe descalifici singură ca să nu te descalifice altcineva: „Am picat examenul 
pentru că nu am învăţat“. 


eTe simţi inclusă într-un grup: „Toate ne plangem de căsniciile noastre!“ 

Nu trebuie să-ţi asumi puterea: „Nu pot face nimic în legătură cu asta“. 

“Îţi mentii confortul și obisnuintele: „Lasă, e mai bine să nu fac valuri“. 

* Atragi atenţia: „Am nevoie de ajutor!“ 

eTe simţi îndreptăţită: „Sunt supărată, asa că e în regulă să primesc o prăjitură“. 


eTe agati de furie si de invinovatirea celor din jur: „N-o să-l iert niciodată pentru 
ce mi-a făcut“. 


Când înţelegi avantajele minciunilor tale toxice, îți este mai ușor să scapi de 
păienjenișul autoamăgirii şi să-ţi recapeti puterea. Vezi care dintre avantajele de 
mai sus iti sunt cele mai familiare, fii atentă cand isi fac apariţia și intreaba-te: 
„Care este adevărul?“ sau: „Ce crede înțelepciunea mea interioară despre asta?“ 


Mod de folosire 


Structura cărții de fata este simplă și accesibilă. Fiecare capitol este dedicat cate 
unei minciuni toxice și conţine: 


eUn adevăr: demontarea minciunii respective şi prezentarea afirmației contrare, 
împreună cu un exemplu din viaţa reală care să te inspire să înlături viziunea 
negativă asupra ta cu ajutorul unor gânduri si perspective pozitive si 
încurajatoare. 


*O provocare: un exercițiu care iti permite să pui în practică adevărul respectiv. 
Iti recomand să duci la bun sfârşit aceste exerciţii. Scrie, schiţează si desenează 
drumul către înțelepciunea ta interioară. Am creat pentru tine fişe de lucru pe 
care le poţi descărca de pe site-ul www.BigFatLiesTheBook.com, ca să ti le 
printezi și să lucrezi separat, dacă nu vrei să faci însemnări pe carte — e o idee 


bună să ai un dosar al tău. 


eO afirmaţie: o mantra pe care s-o repeti cu voce tare ca sa fixezi lucrurile 
învăţate. În setul de instrumente disponibil online, vei găsi si afirmaţii pe care le 
poți printa ca să le lipesti pe oglinda de acasă sau pe bordul mașinii. În felul 
acesta iti va fi mai ușor să-ţi amintesti adevărul despre cât de minunată esti! 


eUn citat care să-ţi servească drept motivaţie și încurajare. 


Gândeşte-te la cartea de fata ca la o prietenă veselă care spune lucrurilor pe 
nume și care iti aduce cel mai frumos dar cu putinţă: o viata mai bună. Minciuni 
toxice este o metodă rapidă si ușor de urmat pentru a obţine transformarea 
personală. La urma urmei, trăim într-o cultură a fast-foodului, a discuţiilor 
rapide, a internetului de mare viteză, a avioanelor, trenurilor și mașinilor rapide. 
Deci avem nevoie și de dezvoltare personală rapidă, nu-i așa? 


Poti alege să foloseşti această carte în multe feluri: 


*Citește toată cartea, marchează minciunile la care vrei să lucrezi, apoi revino 
asupra lor. 


e[n fiecare săptămână, citește despre câte o minciună şi pune în aplicare sfaturile 
din capitolul respectiv. 


Foloseşte cartea în mod curent ca pe un instrument de meditaţie pentru 
descoperirea adevărului. Pune mâna pe ea ori de câte ori ai chef, deschide-o la 
un capitol oarecare şi vezi cum te poate ajuta să te apropii mai mult de adevărul 
tău. 


Faci afirmaţii tot timpul 


Hai să discutăm despre afirmaţii! Adevărul e că facem afirmaţii tot timpul — fie 
că ne dăm seama sau nu. Şi de obicei e vorba de afirmaţii negative pe care, fără 
să fim conştiente, am fost programate să le facem. Altfel spus, în general 
afirmăm minciuni toxice. În fond, convingerile sunt doar gânduri pe care ni le- 
am repetat în minte de foarte multe ori. De aceea, pe parcursul lecturii acestei 


cărți, te sfătuiesc să formulezi afirmaţii pozitive și să-ţi schimbi modelele de 
gândire. Iti promit că, dacă faci efortul necesar si iti afirmi zilnic adevărurile, îţi 
vei schimba modul de gândire. Si asta, draga mea, iti va schimba viata! 


Eşti pregătită? 


Si, pentru că te consider o nouă prietenă, iti voi împărtăși poveşti atât din viata 
mea, cât şi din viaţa prietenilor, colegilor și clienţilor mei (desigur, toate numele 
şi particularitatile clienţilor au fost schimbate, ca să le protejez intimitatea). Am 
învăţat foarte mult de la nenumărați oameni $i sunt sigură că o să-ţi facă mare 
plăcere să cunoşti și tu câteva dintre persoanele minunate pe care am avut 
norocul să le întâlnesc pe drumul vieţii mele. 


Oricare ar fi modul în care vei alege să foloseşti această carte, sper să ti se para 
utilă şi revelatoare. Tu iti cunoşti cel mai bine viata si numai tu poţi descoperi 
adevărata relație pe care o ai cu tine insati, așa că foloseşte sfaturile din această 
carte ca să trezesti superstarul tau interior! 


Și acum, să trecem la minciunile toxice... 


Betsey Stevenson şi Justin Wolfers, „The Paradox of Declining Female 
Happiness“, disponibil la http://www.nber.org/papers/w 14969. 


Elizabeth Gilbert, „The Key to a Well-Lived Life: Lighten Up!“, disponibil la 
http://www.oprah.com/spirit/Elizabeth-Gilbert-on-Failure-and- Living-Well. 


Oprah Winfrey, „How Did I Let This Happen Again?“, disponibil la 
http://www.oprah.com/spirit/Oprahs Battle with Weight Gain O January 2009 
Cover/1. 


RĂDĂCINA RĂULUI: MINCIUNI TOXICE DESPRE 
VALOAREA TA 


Când spun „rădăcina răului“, mă refer la minciunile fundamentale despre tine 
insati şi despre lume în general pe care ţi-ai construit viata. Aceste gânduri 
negative iti vin mereu în minte, chinuindu-te zilnic. Sunt minciunile care se 
pretind adevăruri de bază, dar în realitate nu sunt decât povestea ta despre viata. 


E posibil ca, la nivel rational, să știi că aceste minciuni toxice nu au nicio 
legătură cu realitatea. Şi totuşi ele reușesc să ti se strecoare în subconștient, 
alimentând fata răutăcioasă dinăuntrul tău. lar apoi, când te aştepţi mai puţin, 
simţi cum te lovesc în moalele capului. 


In această secţiune, scopul nostru este să descoperim cele mai mari si mai toxice 
minciuni din mintea ta. Pentru că vreau să tăiem răul de la rădăcină! lar apoi sa 
înlocuim aceste minciuni cu adevăruri ferme despre tine, care să fie un sprijin 
real pentru superstarul tău interior! Aceste adevăruri vor transforma relația pe 
care o ai cu tine însăţi într-una sănătoasă, pozitivă şi iubitoare. 


Poate că te întrebi: „Amy, îmi propui cumva să-mi zic mereu lucruri măgulitoare 
numai ca să-mi flatez orgoliul?“ Nicidecum! Rolul înţelepciunii interioare și al 
superstarului interior nu este să-ți spună că esti cea mai tare şi că nu mai e 
nimeni ca tine. (Deşi ne place grozav să auzim asta!) Nu-ţi cer ca în fiecare zi 
când te uiţi în oglindă să-ți spui: „Sunt dată naibii!“ Scopul tau este să ai o relație 
sinceră cu tine. lar dacă va fi nevoie să-ţi spui lucruri incomode (de exemplu: 
„Termină cu relația asta!“, „Mănânci prea multe dulciuri“ sau: „A cam venit 
timpul să te ingrijesti de sănătate si să te apuci de sport!“), o vei face pentru că te 
iubeşti cu adevărat. lar pentru asta trebuie să fii convinsă în adâncul tau că: 


“Eşti minunată exact asa cum esti. 
“Eşti generoasă. 


“Eşti plăcută. 


eTe afli în locul potrivit. 
*Da, lumea e un loc prietenos. 
*Și multe altele... 


Trebuie să-ţi trăieşti viata având convingerea că meriti să fii iubită şi că esti buna 
exact asa cum esti! Dacă vrei să vezi adevărul că esti o persoană minunată, e 
timpul să te debarasezi de minciunile toxice care iti întunecă viata — ai nevoie să 
faci curăţenie în sufletul tău. Si vreau să fii la fel de iubitoare cu tine insati pe cât 
ai fi cu un bebeluș sau cu cea mai bună prietenă a ta. 


Când lucrez cu clientele mele în ședințele de coaching, începem acest proces de 
detoxificare a sufletului încercând să aflăm ce-şi spun ele atunci când lucrurile 
merg prost. Asa că adu-ti aminte când ai dat de greu ultima oară. Poate să fi fost 
un fleac sau ceva foarte grav, de la faptul că ai pierdut metroul până la moartea 
unei persoane apropiate. Care a fost gândul negativ care ţi-a trecut prin minte? 
„Nu sunt destul de bună“, sau: „Nu merit să fiu iubită“, sau: „Sunt varză“, sau: 
„Lumea este împotriva mea“? Ei bine, asta s-ar putea să fie minciuna ta 
fundamentală — rădăcina răului. 


In această secţiune, vei găsi exerciţii incitante care te vor ajuta să-ţi intaresti 
respectul de sine, sentimentul propriei valori şi iubirea fata de tine insati. Îmi 
doresc din tot sufletul să te pretuiesti cât mai mult cu putinţă și să ai un respect 
de sine cât mai ridicat. Și să nu te mire dacă va fi nevoie să refaci aceste exerciții 
în mod regulat. Ne vom strădui să-ţi schimbi convingerile de bază, aşa ca 
repetiţia va fi cheia succesului. Vom cerceta una câte una minciunile care 
constituie rădăcina răului. Caută să-ţi dai seama care dintre ele îţi este cea mai 
familiară şi străduieşte-te s-o demontezi — astfel va începe transformarea ta. Pe 
locuri, fiți gata, start! 


Minciuna toxică nr. 1 


Nu sunt suficient de bună. 


Variante: 


Nu sunt aşa cum ar trebui să fiu. 


Nu fac doi bani. 


Adevărul: Un sondaj online realizat de Oprah.com le-a cerut internautilor 
să răspundă la întrebarea: „Ce vă lipseşte în viaţă?“ Răspunsul cel mai 
frecvent, care le-a depășit cu mult pe celelalte, a fost iubirea de sine. 
Minciuna care iti spune că nu eşti suficient de buna, că nu eşti demnă de 
respect are o răspândire de-a dreptul pandemică, dar nu-i da crezare, 
pentru că iată care e adevărul: esti suficient de bună. Viaţa tare are un rost. 
Eşti demnă de respect. A afirma că eşti suficient de bună este o decizie. Și a 
venit în sfârşit vremea să decizi că eşti suficient de bună. Este o decizie 
importantă, aşa că nu-ţi face probleme dacă trebuie să te antrenezi pentru 
ea. Va trebui să iei decizia asta iar şi iar, până va deveni convingerea ta 
profundă. 


De curând, am condus alături de Christine Arylo o tabără de coaching de trei 
zile, în cadrul căreia douăzeci si una de femei extraordinare s-au angajat să facă 
un progres major în viata lor. Am fost uimită de vulnerabilitatea lor si de curajul 
lor de a recunoaște că minciuna toxică „nu sunt suficient de bună“ le-a sabotat de 
nenumărate ori. În ultima zi a taberei, ne-am aşezat toate în cerc, si fiecare 
participantă a luat loc pe rând în mijloc, iar noi i-am spus exact vorbele pe care 


avea nevoie să le audă. Cuvintele ești suficient de bună au fost rostite de 
nenumărate ori. Acum te invit și pe tine în mijlocul unui cerc imaginar. 
Inchipuie-ti că eşti înconjurată de un grup de femei radioase care te plac exact 
aşa cum esti. Imagineazd-ti că îți spunem: „Eşti suficient de buna“. Lasă-te 
învăluită de această afirmaţie şi răspunde provocării de mai jos. 


Provocare: Lista de întrebări si sugestii de mai jos te va ajuta să-ţi amintesti 
cât de mult te iubeşti si că esti suficient de buna: 


eCare e calitatea ta cea mai importantă? Observa că nu te întreb: „Ce faci ca sa 
fii demnă de laudă?“ Îţi cer să te gândeşti cine eşti. Fă o listă a calităţilor tale 
fundamentale și pune-o într-un loc unde o poţi vedea zilnic. Calitatea ta cea mai 
importantă ar putea fi atitudinea pozitivă, zâmbetul, respectul fata de ceilalți sau 
felul în care îţi cresti copilul. 


*Observă în ce împrejurări simţi de obicei că iti scad stima şi iubirea de sine. 
Sunt anumite persoane din viata ta care iti creează sentimentul că nu esti 
suficient de bună? (De exemplu, te simţi o ratată când îţi vizitezi cea mai bună 
prietenă din liceu? Esti cu moralul la pământ după ce iei masa cu o colegă de 
birou care e negativistă?) Ce anume iti trezeşte disprețul de sine? (De pildă, simţi 
că te detesti atunci cand te gândești la corpul tău şi la cât de rău arăţi?) 


*Fă-ţi promisiunea de a fi mereu conștientă de situaţiile și oamenii din viata ta 
care îți perpetuează sentimentul că nu eşti suficient de bună. Încearcă să petreci 
cât mai puţin timp cu „vampirii energetici“ — persoanele negativiste care te 
secătuiesc de energie și entuziasm. Sau, dacă e posibil, întrerupe relaţiile cu 
oamenii de acest gen! 


Sentimentul că nu esti suficient de bună se naşte aproape întotdeauna în 
copilărie. Iar la maturitate, fetița sau preadolescenta din noi încă are nevoie de 
aprobarea şi iubirea celorlalți. Următorul joc te va ajuta să indrepti acest neajuns 
al educaţiei tale timpurii. Obiectivul este sa înlocuieşti sentimentul că nu esti 
suficient de bună cu iubirea, acceptarea şi respectul de sine. 


«In unele școli primare se încă păstrează obiceiul de a premia elevii cu steluțe 
aurii pentru reușitele lor la învăţătură. Hai să folosim şi noi acest sistem, ca să 
poţi măsura mai ușor cât de mult ai grijă de tine — vor fi premii pentru 
superstarul tău interior. lată un exemplu: clienta mea Danielle era frumoasă, 


încrezătoare şi independentă, dar, de fiecare dată când se afla în preajma 
surorilor ei, redevenea o adolescentă certareata de treisprezece ani. Îşi dădea câte 
o steluta aurie dacă reușea să-și păstreze calmul când era ironizată de surorile 

ei — lor li se părea că au haz, dar ea se simţea întotdeauna criticată. 


*Acordă-ţi două steluțe aurii dacă iti păstrezi iubirea de sine în situaţiile cele mai 
dificile si în preajma celor mai dificile persoane. Danielle isi oferea două steluțe 
aurii de fiecare dată când îşi amintea să părăsească reuniunea de familie înainte 
ca lumea să bea prea mult si să înceapă ironiile la adresa ei. Ai putea să-ți dai 
steluțe de fiecare dată când nu te laşi atrasă într-o dispută cu colegul de serviciu 
sau de fiecare dată când refuzi un lucru care ştii că nu-ţi face bine — o gogoasa cu 
ciocolată, de pildă. Nu uita, scopul este să devii pe deplin conştientă de 
momentele când tinzi să-ți faci rău și să te rasplatesti când esti stăpână pe tine 
insati. 


*Premiază-te de fiecare dată când aduni un număr mare de steluțe. Iată cum 
proceda Danielle: când strângea zece steluțe, se premia cu o plimbare pe plajă; 
pentru douăzeci de steluțe, isi oferea o ședință de masaj sau mergea la salon să-și 
facă manichiura, iar la o sută de steluțe, își lua o vacanţă! Încearcă si tu! 


Afirmatie: Nici toate stelutele aurii din lume n-ar putea să-mi exprime 
adevărata valoare! 


„De multe ori ne punem în calea propriei fericiri pentru că nu ne simțim 
suficient de bune, suficient de inteligente, suficient de frumoase sau de 
valoroase... Esti minunată pentru că existi. Simplul fapt că esti in viaţă te 
îndreptățește să fii fericită — e dreptul tău din naștere. Esti minunată exact asa 
cum esti. “ 


OPRAH WINFREY, realizatoare TV si miliardară prin forte proprii 


Minciuna toxică nr. 2 


Sunt o impostoare. 


Variante: 


Sunt falsă. 


Ma dau drept altcineva decât sunt. 


Adevărul: Criticului tău interior îi place să folosească această minciună 
atunci cand vrei să te dezvolti, să evoluezi, să îți asumi riscuri — adică ori de 
câte ori te aventurezi în afara zonei tale de confort. Este normal să simţi că 
devii o altă versiune a propriei persoane atunci când îndrăzneşti să faci 
lucruri noi. 


Adevărul este că viata iti oferă doar lucrurile pentru care esti pregătită. Ai 
obţinut un nou job? Înseamnă că eşti calificată pentru el, altfel nu l-ai fi obținut. 
Ai fost invitată să faci parte dintr-un grup de dezvoltare personală alcătuit din 
femei puternice care deţin funcţii de conducere? Felicitări, înseamnă că si tu esti 
o femeie puternică! 


Îmi aduc aminte de clienta mea Kristy, pe care fata răutăcioasă din mintea ei a 
tot chinuit-o cu minciuni toxice după ce și-a schimbat locuinţa. Noua ei casă era 
de două ori mai mare decât cea veche și — de ce să n-o spunem — foarte elegantă. 
În primele câteva luni de după mutare, Kristy avea constant impresia că, din 
clipă în clipă, urma să vină poliţia s-o aresteze pentru că era o impostoare. 
Imediat ce a înţeles că sursa acestei minciuni era criticul ei interior, a început să 


se simtă mai bine în noua casă, bucurându-se de ce realizase împreună cu soțul 
ei. 


Provocare: Data viitoare când simţi că bate la uşă minciuna cum că ai fi o 
impostoare, parcurge aceste etape: 


1. Întreabă-te: Care este oportunitatea de dezvoltare de care profit acum? (O 
nouă slujbă? O promovare? Un contract pentru o carte? O nouă proprietate?) In 
cazul lui Kristy, oportunitatea era mutarea într-o casă mai mare. 


2. Cum ţi-ai creat această oportunitate? Kristy si soţul ei au muncit din greu ca sa 
strângă avansul pentru noua lor casă. De asemenea, au avut noroc să primească o 
moştenire şi să facă nişte tranzacţii imobiliare profitabile. În plus, ştiau foarte 
bine cum trebuia să arate casa ideală. După ce a răspuns la această a doua 
întrebare, Kristy şi-a dat seama în sfârșit că noua casă era în întregime rodul 
muncii lor! 


3. Care sunt primele trei motive pentru care simţi că meriti această oportunitate? 
lată motivele lui Kristy: 1) aveau nevoie de mai mult spaţiu, deoarece li se 
mărise familia, iar ea și soțul lucrau amândoi de acasă; 2) își respectase soacra, 
având mare grijă de ea, iar cheltuirea unei parti din moştenire pe noua casă era 
un omagiu adus ei; 3) Kristy şi-a spus că merita o locuinţă frumoasă. 


4. Conectează-te cu înțelepciunea ta interioară și întreab-o: Care crezi că este 
adevărul despre această oportunitate? Înţelepciunea interioară a lui Kristy ştia că 
noua lor locuinţă era un simbol al iubirii, al succesului si al bucuriei. Ea si soțul 
ei sunt recunoscători în fiecare zi pentru şansa de a locui în această casă 
minunată. 


Demontând în felul acesta minciuna că ai fi o impostoare, vei descoperi adevărul 
că meriti din plin noua ta viata! lar superstarul tău interior va străluci și mai tare. 


Afirmatie: Accept cu bucurie darurile din viata mea. Le merit pe toate si 
ştiu că viaţa nu-mi va da niciodată mai mult decât pot duce. (Sugestie: 


include în textul acestei afirmaţii şi adevărul împărtăşit de înţelepciunea ta 
interioară la punctul 4.) 


„Eşti un magnet viu. “ 


BRIAN TRACY, președinte al companiei Brian Tracy International, specializată 
în training şi dezvoltare personală 


Minciuna toxică nr. 3 


Nu merit să fiu iubită. 


Adevărul: Să ne imaginăm, draga mea, că stam fata în fata. Lasa-ma sa 
petrec câteva momente cu tine — cu tine cea adevărată. Te rog asculta-ma 
până la capăt. Toate merităm să fim iubite. Si tu meriti să fii iubită. Orice 
greșeli ai fi făcut, fii sigură că undeva pe lume există iubire pentru tine. Dar, 
ca să te poţi bucura de această iubire, trebuie ca mai întâi să te iubeşti tu pe 
tine insati. 


Cooper, o clientă de-a mea, era o scriitoare foarte talentată şi o excelentă 
bucătăreasă vegetariană, dar criticul ei interior o chinuia neîncetat cu această 
minciună toxică. După câteva şedinţe de coaching, am hotărât împreună să-i 
botezăm fata răutăcioasă Lulu cea Neiubitoare. Cooper şi-o imagina pe Lulu cea 
Neiubitoare cu un Martini într-o mână și cu o ţigară în cealaltă. Stătea mereu în 
fundal si repeta la nesfârșit: „Nu meriti să fii iubită, dragă! Cine o să te iubească 
pe lumea asta? N-o să fii iubită niciodată!“ 


După ce şi-a botezat fata răutăcioasă și după ce a desenat-o, lui Cooper i s-a 
aprins beculetul. Şi-a dat seama ca această minciună era felul în care Lulu cea 
Neiubitoare încerca s-o protejeze, astfel încât să nu fie niciodată rănită sau 
vulnerabilă. Cu alte cuvinte, marele avantaj al credinţei lui Cooper că nu merita 
să fie iubită era faptul că nu avea să fie rănită niciodată. Însă preţul era mult prea 
mare. Rămânând sub influenţa lui Lulu cea Neiubitoare, Cooper continua să 
atragă bărbaţi care o tratau prost, ceea ce îi confirma teoria: „Nu merit să fiu 
iubită“. Cu toate astea, voia să iubească şi să fie iubită cu adevărat — si își dorea 
cu disperare să nu-i mai răsune în minte că nu merită să fie iubită. Primul pas a 
fost să înceapă să se iubească pe ea însăşi, iar apoi viaţa ei s-a transformat în 
totalitate. Nu numai că a devenit mult mai mulțumită de ea însăși, dar în cele din 
urmă, după un an de căutări, a reușit să-și găsească sufletul-pereche. (S-au 
cunoscut la piaţă, în timp ce stăteau la coadă să cumpere ridichi — nu se ştie 


niciodată când si unde iti găsești iubirea, nu-i asa?) Acum este o femeie 
căsătorită şi foarte fericită. 


Provocare: Găseşte un loc liniștit în care să poţi face următorul exerciţiu de 
vizualizare. (Mi-ar plăcea să te ghidez în acest exerciţiu, aşa că am 
înregistrat un fişier audio pentru tine, pe care îl poţi descărca gratuit de pe 
www.BigFatLies TheBook.com.) 


eJa loc pe un fotoliu comod sau pe o canapea si respiră de zece ori. Inspiră adânc, 
umflându-ți abdomenul, și expiră prelung. Pe măsură ce numeri, vei simţi că 
ritmul respirației ti se încetinește si corpul ti se relaxează tot mai mult. 
*Imagineaza-ti că stai fata în fata cu tine insati. 


*Priveste adânc în ochii tăi. Studiază-te cu atenţie. 


*Observă cât de frumoasă esti. Observă ce prezență plăcută eşti. Gandeste-te la 
ce merge bine în viaţa ta. 


* Acum gândeşte-te la dezamagirile pe care le porţi în tine. Gândeşte-te la visurile 
care încă nu ti s-au împlinit. Gandeste-te la ce nu merge bine în viata ta. 


*Imaginează-ţi câteva clipe că eşti prietena ta cea mai buna. Ce vrei să-ţi spui tie 
insati în calitate de cea mai bună si mai dragă prietenă a ta? 


*Lasă-te pătrunsă cu adevărat de propriile tale cuvinte. 
*Încheie spunându-ți: „Te iubesc. Meriti din plin să fii iubită“. 


*Observă cum se simte corpul tău când iti spui aceste cuvinte pline de iubire. Dă- 
ti seama că este începutul unei frumoase prietenii — o prietenie pe viata, care va 
rezista testului timpului. 


Felicitări! Tocmai ai avut acces la înțelepciunea ta interioară și la superstarul 
dinăuntrul tău, care te iubesc necondiționat și ştiu ca meriti din plin să fii iubită. 


Repetă zilnic această meditație în următoarele treizeci sau patruzeci de zile. Iti 
garantez că, în felul acesta, iti vei schimba programarea neuronală si vei începe 


să vezi că meriti să fii iubită. 


Afirmatie: Toată lumea merită sa fie iubită — si mai ales eu. 

„Tu, la fel ca oricine altcineva din întregul univers, iti meriti iubirea si 
afecțiunea. “ 


BUDDHA 


Minciuna toxică nr. 4 


Trebuia să fac mai bine. 


Variante: 


Trebuia să fac altfel. 


Trebuia să fiu mai inteleapta. 


Adevărul: Dacă ai fi ştiut să faci lucrurile mai bine, cu siguranţă le-ai fi 
facut mai bine. De multe ori ne imaginăm că ar exista o altă versiune a 
noastră, „eul perfect“, care ar fi făcut lucrurile cu mult mai bine decât „eul 
real“. Când ne comparăm cu acest eu perfect, nu suntem niciodată la 
înălțimea aşteptărilor. Adevărul e că nu există decât un eu — eul prezent, cel 
de aici si acum. lar acesta face lucrurile cat de bine poate. Să nu ne mai 
spunem la nesfârşit că trebuia sau ar trebui să facem lucrurile altfel și să 
renuntam la comparatiile cu așa-zisul eu perfect. 


Sharon făcea întruna astfel de comparații. Era în plin proces de redactare a 
lucrării de licenţă si se compara în permanenţă cu eul ei perfect, simțind că ar fi 
trebuit s-o termine într-un timp record. Într-una din şedinţele de coaching, am 
ajutat-o să-și dea seama cât de ridicol e să faci asemenea comparații și, dintr- 
odată, am izbucnit amândouă în hohote de râs. Se simţea foarte usurata ca 
scăpase de această întrecere cu eul perfect, pe care n-o putea câștiga niciodată. În 
cele din urmă, şi-a terminat disertatia la timp si a fost foarte mândră de munca ei. 


Provocare: Straduieste-te să-ţi dai seama când cazi în capcana de a te 
compara cu eul perfect: 


1. Începe prin a face o listă cu toate lucrurile pe care crezi că ar trebui să le faci. 
2. Observă că aceste lucruri te trag înapoi. 

3. Observă cât de bine te simţi când scapi de această listă. 

4. Apoi accepta-ti eul real, adică eul prezent, si nu-l mai critica. 

5. La final, înlocuiește în lista întocmită de tine pe ar trebui cu aş putea — cu 


siguranţă vei simţi că, în felul acesta, pătrunzi pe tărâmul posibilităţilor și al 
inspirației. De exemplu, „Ar trebui să mă duc la sală de trei ori pe săptămână“ 
devine: „Aş putea să mă duc la sală de trei ori pe săptămână“, „Ar trebui să fac 
curat în garaj“ devine: „Aş putea să fac curat în garaj“, „Ar trebui să fiu mai 
cumpătată cu cheltuielile“ devine: „Aş putea să fiu mai cumpătată cu 


cheltuielile“. 


Afirmatie: Fac mereu lucrurile cât pot de bine. 


„Există ceva bun în toate.“ 


ERNEST HOLMES, scriitor şi maestru spiritual american, autorul cărţii Stiinta 
minţii 


Minciuna toxică nr. 5 


Nu sunt la fel de bună ca cei din jur. 


Variantă: 


Sunt mult mai bună decât oricine. 


Adevărul: A gândi aşa e ca si când ai juca la ruletă în Las Vegas. Dacă te tot 
compari cu ceilalţi, în cele din urmă o să pierzi — de fiecare dată. Când faci 
parte din „echipa câştigătoare“ (adică simţi că te descurci mai bine, că arăţi 
mai bine sau că ai mai mult succes decât oricine), pierzi pentru că te izolezi 
de ceilalți, lăsând impresia că esti arogantă, şi pui distanţă între tine si cei 
din jur în loc să creezi conexiuni. Când faci parte din „echipa perdantă“ 
(adică toată lumea arată mai bine, se descurcă mai bine si are mai mult 
succes decât tine), sfârşeşti prin a te simţi îngrozitor în pielea ta. Și cine vrea 
una ca asta? 


Draga mea prietenă Samantha Bennett, fondatoarea companiei Organized Artist, 
mi-a spus odată: „Ştii, de multe ori am impresia că mă aflu în minunata sală de 
bal a vieţii mele, dar tot ce mă preocupă e praful de pe plinte. Și mă apuc să-l 
compar cu praful din sala de bal a altcuiva. În felul ăsta, o să mi se pară tot 
timpul că nu sunt la fel de bună ca cei din jur“. Da, exact aşa este! 


Nu vom putea sti niciodată ce se petrece cu adevărat în viata altora. Tot ce putem 
şti e ce se întâmplă în viata noastră. Așa că renunţă la comparatiile nesfarsite si 
paseste cu graţie in superba sală de bal a vieţii tale! 


Provocare: Renunta definitiv la comparații si bucură-te de sala de bal a 
vieţii tale! 


*Observă când esti mai tentată să faci comparații — altfel spus, când îţi vine să te 
uiţi la praful de pe plinte. Cumva când te gândeşti la bani? La cât esti de grasa 
sau la cum arată corpul tău? La viaţa ta amoroasă? La carieră? 


eJa decizia de a renunţa dintr-odata la orice comparaţie. Altfel spus, trebuie sa 
începi o „dietă a comparatiei“, cum obisnuieste să spună Christine Arylo, 
partenera mea de la Inner Mean Girl Reform School. La fel cum un regim 
alimentar te face să renunti la mâncarea nesănătoasă, dieta comparatiei îţi cere să 
renunti la comparatiile nesănătoase. 


*Adună în jurul tău o echipă de susţinere care va avea grijă să „te abtii“ de la 
comparații. Treaba acestei echipe este să-ţi atragă atenţia ori de câte ori începi să 
te compari cu alţii şi să te încurajeze să te bucuri de ceea ce ai — superba ta sală 
de bal. Sună-i pe membrii echipei tale ori de câte ori simţi că aluneci pe panta 
comparatiei. 


*Exprima-ti recunoştinţa pentru tot ce iti oferă sala de bal a vieţii tale. Tine 
minte: sunt multi cei care au dus o viata mai buna după ce au hotărât să scape 
pentru totdeauna de o dependenţă. Lasă-te inspirată de exemplul lor şi scapă de 
comparații! 


Afirmatie: Imi mut privirea de la praful de pe plintă ca să văd imaginea de 
ansamblu a vieţii mele — care e împlinită, minunată si incomparabila! 


„Trandafirii vor fi întotdeauna trandafiri. Crinii vor face întotdeauna flori de 
crin. Iar tu vei fi întotdeauna tu însăţi — si nimeni nu va fi ca tine!“ 


RUMI, poet persan şi mistic sufit din secolul al XIII-lea 


Minciuna toxică nr. 6 


Fără mine, nu s-ar face nimic. 


Variantă: 


Nimeni nu vede câte sacrificii fac. 


Adevărul: Dacă minciuna asta iti e familiară, îmi pare rau că trebuie să ţi-o 
spun, dar să ştii că faci pe martira. lar a juca rolul de martiră este o alegere. 
Si, cum treaba mea e să te trezesc la realitate, am să-ţi spun adevărul fara 
ocolisuri: dacă simți că faci prea multe sacrificii, esti liberă să nu le mai 
faci! Şi ţi-o spun din tot sufletul, draga mea. Când alegi să faci pe martira, 
asta poate să însemne unul din două lucruri: 


1. Sau vrei atenţie si un motiv să te plângi, caz în care ar fi bine să-ţi recunosti 
această nevoie toxică de atenție. Adevărul e că nu faci decât să contribui la 
propria ta nefericire. Pentru tine, cea mai mare provocare ar fi să nu te mai 
vaicaresti timp de treizeci de zile si să descoperi cat de creativă esti în rezolvarea 
problemelor. 


2. Sau ai o dorinţă reală de a te face utilă şi de a ajuta, însă o faci în detrimentul 
tău, caz în care trebuie să-ți schimbi priorităţile si să ai mai întâi grijă de tine. 
Cea mai mare provocare în cazul tău ar fi să te pui pe tine pe primul loc si să lași 
pe locul doi dorinţa de a-i ajuta pe ceilalți. Chiar a sosit timpul să faci asta. 


Provocare: Imagineaza-ti că viata ta e un dulap mare plin cu diferite ţinute 
care reprezintă diferite atitudini. Există în el ţinuta puterii, ţinuta bucuriei, 
ţinuta victimizarii ş.a.m.d. Îmbracă ţinuta martirei si vezi cum te simţi. 
Cum arăţi? Te prinde bine? Te simţi în zona ta de confort — e o haină pe 
care o îmbraci des? Ti se pare nefamiliară? Fii cat se poate de sinceră. Ce 
dezavantaje iti aduce faptul că porţi tot timpul ţinuta martirului? Ai vreun 
avantaj? Hotărăşte s-o păstrezi în dulap, dar să n-o îmbraci tot timpul. Sau 
poate vrei s-o dai cuiva de pomană chiar acum! Ce alte ţinute crezi că ai 
putea încerca? 


Afirmatie: Am dreptul si aleg să am grijă mai întâi de mine! 


„Sunt stăpânul destinului meu 


Și sufletul singur mi-l conduc. “ 


„Invictus“ de WILLIAM ERNEST HENLEY, poet si critic englez 


Minciuna toxică nr. 7 


Mi-e foarte ruşine. 


Adevărul: Există două tipuri de ruşine: ruşinea provenită din greșelile pe 
care le-ai facut şi ruşinea provenită din lucrurile care ti s-au întâmplat, 
adică din evenimente care nu s-au aflat sub controlul tău. Numitorul comun 
al acestor două tipuri este că, în momentul când ţi-e ruşine, te concentrezi 
asupra trecutului — fie asupra greşelilor pe care le-ai făcut, fie asupra 
lucrurilor rusinoase care ti s-au întâmplat. 


Dacă ţi-e rușine de acţiunile tale sau de anumite trăsături ale caracterului tău, e 
timpul să-ţi recunosti greşelile și defectele, oricât de îngrozitoare ar fi, si să ti le 
asumi ca pe nişte oportunităţi de a evolua și de a învăţa. Ideea de bază e ca 
rușinea nu-ţi aduce nimic bun — doar înăbuşă speranţa și dezvoltarea, 
împiedicându-te să înveţi lecţiile vieţii. Cel mai bine este să iei decizia de a te 
ierta. 


Dacă sursa rusinii sunt niște lucruri care s-au întâmplat fără voia ta, încurajează- 
te cu povestea lui Greg, un muzician care mi-a fost client mult timp. Lui îi era 
ruşine din pricina abuzului la care fusese supus când era mic. În mod raţional, 
ştia că rușinea lui era nejustificată. În plus, abuzul se petrecuse când era copil, 
deci nu avea niciun rost să-şi asume răspunderea pentru ce se întâmplase. Când a 
venit la mine, Greg deja făcuse câţiva ani de psihoterapie cu un terapeut foarte 
bun, care îl ajutase să-și proceseze trauma. (Te sfătuiesc să nu sondezi singură o 
amintire rușinoasă, dacă asta iti pricinuieste o mare suferință — cel mai bine este 
să apelezi la un grup de susținere sau la un terapeut profesionist. Nu lăsa 
mândria sau teama să te împiedice să obţii tot ajutorul de care ai nevoie, bine?) 
În şedinţele pe care le-am făcut cu Greg, am descoperit că sursa ruşinii lui era 
faptul că nu se apărase când fusese abuzat, chiar dacă pe atunci nu era decât un 
copil. Îi era rușine că nu ceruse ajutorul unui adult, în pofida amenințărilor pe 
care i le tot repeta agresorul său. Era una dintre ideile ridicole cu care îl tot 


chinuia criticul interior. lar Greg continua să-şi imagineze că un copil s-ar fi 
putut opune agresorului — o mare minciună toxică. L-am ajutat să scape de 
rușinea lui, sugerându-i să stea de vorbă cu el însuşi cu multă blândeţe, asa cum 
ar face-o cu un prieten bun sau cu un copil. Încetul cu încetul, a început să se 
vadă într-o lumină nouă și să se raporteze la el însuși cu multă compasiune, iar în 
cele din urmă s-a eliberat de falsul sentiment de responsabilitate pentru abuzul la 
care fusese supus. A fost ca în filmul Good Will Hunting, în care terapeutul 
interpretat de Robin Williams îi spune întruna pacientului jucat de Matt Damon: 
„Nu e greșeala ta“, până când acesta din urmă izbucnește în lacrimi, alungând 
odată pentru totdeauna rușinea pricinuită de ceea ce îndurase în copilărie. 


Puterea ta stă în prezent, aşa că străduiește-te să scapi de ruşine chiar în acest 
moment. 


Provocare: Începe prin a-ţi pune următoarele întrebări: 


1. „De ce mi-e rușine?“ Fii sinceră si precisă. Observa dacă ţi-e rușine din 
pricina unor acţiuni ale tale sau pentru că ţi-ai asumat răspunderea pentru 
acţiunile rusinoase ale altcuiva. Dacă motivul e acesta din urmă, te rog continuă 
să-ți sondezi sentimentele, aşa cum a facut Greg, şi vezi dacă ţi-e ruşine că nu te- 
ai apărat sau că nu ai vorbit, oricât de nerealiste ar fi aceste așteptări. 


2. „Ce-mi spune criticul interior despre această situaţie?“ Scoate la lumină 
cuvintele care te chinuie si te rușinează. Spune-le cu glas tare! 


3. Inchide ochii, respiră adânc și întreabă-te: „Ce știe înțelepciunea mea 
interioară despre asta?“ 


4. Scrie adevărul oferit de înțelepciunea ta interioară şi rostește-l cu voce tare, 
însoţindu-l de gestul ei specific, aşa cum ţi-am recomandat în introducere. 


5. Intreabă-te: „Ce i-aş spune unei prietene apropiate dacă mi-ar mărturisi că 
simte această ruşine?“ Găseşte niște cuvinte pline de compasiune. 


6. Acum, foloseşte răspunsul la întrebarea de mai sus si vorbeste-ti aşa cum ai 
face-o cu o prietenă. lată câteva exemple: „Nu-i nimic, toată lumea greseste. Mi 
se pare că iti e tot mai clar ce vrei de la viata ta — și ăsta e un lucru bun!“ Sau: 
„Eşti o persoană bună chiar dacă ai dat-o in bară. Ce ai învăţat din asta?“ Sau: 


„Sunt gata să mă eliberez de răspunderea pe care o simt pentru actele rusinoase 
ale altora. Sunt gata să mă vindec“. 


7. La final, fă un mic ritual de eliberare. Completează spaţiile goale din textul 
următor, apoi rosteşte-l cu glas tare. [ti recomand să stai în picioare cu bărbia 
ridicată și să desfaci braţele într-un gest de eliberare. Poţi să aprinzi o lumânare 
sau să mergi într-un loc drag tie (o plajă, o biserică sau traseul tău preferat de 
drumeţii). Ritualul poate fi mai puternic dacă e de faţă si o persoană dragă, care, 
după ce rostesti texul, să-ţi răspundă: „Așa sa fie!“ 


„Prin aceste cuvinte mă eliberez de toată rușinea pricinuită de 

(doar numeşte experienţa, nu intra în detalii). O încredinţez spre vindecare lui 
Dumnezeu / universului / energiei primordiale. Sunt gata să-mi însușesc lecţia 
acestei experienţe. Acum ştiu că această experiență m-a ajutat să mă dezvolt. Mă 
iert pe mine însămi si pe (completează cu cei pe care trebuie să- 
i ierţi, dacă e cazul). Ştiu că (adaugă vorbele tale de la punctul 6). 
M-am eliberat. Așa să fie! 


Afirmatie: Ia răspunsurile de la punctele 5 si 6 si repetă-le zilnic, timp de 
treizeci de zile. 


„A înţelege înseamnă a ierta — chiar si pe tine însuţi. “ 


ALEXANDER CHASE, jurnalist american 


Minciuna toxică nr. 8 


Sunt un rebut. 


Adevărul: Îmi dau lacrimile ori de câte ori aud pe cineva rostind această 
minciună. Îmi aminteşte de maldărul de rebuturi din magazinele de haine — 
piese vestimentare care ajung să se vândă la jumătate de preţ din cauza 
celei mai mici rupturi sau a unui alt defect. Ei bine, scumpa mea, află că nu 
eşti defectă şi cu siguranţă nu faci parte din maldărul cu rebuturi. În 
adâncul tău, superstarul interior abia aşteaptă ocazia să strălucească. 


Iată adevărul: poți lăsa oricând în urmă orice etapă din trecutul tau. Iti stă în 
putere să înveţi lecţia unei suferinţe şi apoi s-o laşi în urmă. Poti să-ţi iei viata de 
la capăt în orice moment. Și vei vedea că noile tale experienţe sunt complet 
diferite: oameni noi, împrejurări noi — o viaţă nouă. Demnă de tine. 


Provocare: Dacă ai căzut pradă minciunii că eşti un rebut, a venit vremea 
să-ţi redefinesti relaţia cu tine Insati. Ce evenimente din trecut te-au facut sa 
crezi ca esti un rebut? Exercitiul de mai jos are rolul de a te ajuta să 
demontezi această minciună si să înţelegi care este sursa ei. Dacă simți că 
amintirile care ies la suprafaţă sunt prea apăsătoare, te rog să contactezi un 
psihoterapeut care să-ţi acorde susţinerea de care ai nevoie. Urmează paşii 
de mai jos: 


“Inchide ochii, gândeşte-te la minciuna „sunt un rebut“ și caută să-ţi dai seama 
unde o simţi in corp. Simti cumva un nod în gât? Sau iti ard palmele? 


*Concentrează-te asupra acelei zone a corpului tău și încearcă să-ți dai seama 
câţi ani simţi că ai şi vezi ce amintiri ies la suprafaţă. Ai şaisprezece ani si esti 
tachinată de un băiat care iti place? 


*Câtă putere aveai atunci asupra acelor evenimente? De exemplu, dacă ţi-a rămas 
întipărit în minte că te certa profesorul de gimnastică în clasa a treia, câtă putere 
aveai să împiedici acest adult să te umilească? (Să știi că niciun copil nu se poate 
apăra singur de un adult, în special de un adult cu autoritate care se presupune că 
are grijă de el.) 


*Câtă putere ai acum asupra felului în care te gândeşti la acele evenimente? Pont: 
în asta constă toată puterea ta — în felul în care alegi în prezent să te gândești la 
acele evenimente. 


*Gandeste-te la trei experienţe pozitive pe care le poţi evoca pentru a te simți mai 
puternică în prezent. Să faci jogging, de exemplu. Sau să-ţi prezinti cu încredere 
ideile colegilor de birou. Sau când ai născut. 


“Dacă ai sta de vorbă cu eul tău din trecut despre anumite evenimente neplăcute, 
ce i-ai spune? Scrie-i o scrisoare eului tău din trecut (celui de la optsprezece sau 
douăzeci de ani) şi spune-i ce simţi acum despre acele evenimente. 


* Acum ia-ti angajamentul de a te strădui să-ţi cunosti eul puternic din prezent, 
dandu-ti întâlnire cu tine insati o dată pe săptămână sau o dată pe lună. Da, o 
întâlnire cu tine cea minunată! Poate că la întâlnirile acestea speciale te scoţi la 


un film, faci însemnări în jurnal într-o cafenea sau faci o baie fierbinte. Ideea 
este să te cunoști pe tine cea din prezent. 


Afirmatie: Sunt împlinită. Sunt iubită. Sunt puternică. 


„Toată lumea e defectă. Toţi avem cucuie si cicatrici, nu-i asa? “ 


PAUL QUARRINGTON, dramaturg, romancier și regizor canadian 


Minciuna toxică nr. 9 


Nu mă integrez nicăieri. 


Variantă: 


Rămân mereu pe dinafară. Sunt altfel decât ceilalți. Sunt specială. 


Adevărul: Minciuna asta e cât se de poate de răspândită. Și foarte 
dureroasă. E greu să simţi că rămâi mereu pe dinafară, cu nasul lipit de 
geam, uitându-te la petrecerea dinăuntru, la care nu eşti niciodată invitată. 


Dar minciuna asta e şi foarte alunecoasă! Ea oferă un mare avantaj, deci e mai 
greu de demontat. În fond, îmi doresc să te simţi specială si să te bucuri de faptul 
că eşti unică. Dar nu vreau să te îndepărtezi de lume și să te izolezi pentru că ești 
altfel decât ceilalți. Vreau să te simţi acceptată, iubită și susținută de cei ca tine! 


Rachel avea o fată răutăcioasă căreia îi plăcea s-o certe spunându-i că nu se 
integrează nicăieri. Totul începuse în liceu, când avea impresia că gasca fetelor 
populare se distra de minune, în timp ce ea era singură $i neîncrezătoare în 
forțele ei. Bineînţeles că şi fetele populare erau nesigure pe ele, aveau îndoieli și 
îşi doreau să se integreze și să se simtă acceptate. Toate suferim la pubertate, 
scumpa mea! 


Ca adult, Rachel și-a dat seama că nici măcar nu mai încerca să se integreze. Era 
mai puţin dureros să creadă că aşa e ea, rămâne mereu pe dinafară, decât să-şi 
asume riscul de a încerca să comunice, să creeze o legătură cu cineva. Deci iată 
cât de perfida poate fi această minciună. Credinţa că nu te integrezi iti poate 


folosi ca mijloc de autoapărare. Te ajută să te simţi în siguranţă, dar, de cele mai 
multe ori, din cauza ei ajungi complet singură și nefericită. A venit vremea să 
abandonezi această minciună! 


Provocare: Hai să aflăm împreună ce avantaje iti aduce această minciună. 
Răspunde la întrebările de mai jos: 


*Cum iti celebrezi unicitatea? 


eCare este legătura dintre convingerea că esti altfel sau specială și sentimentul că 
nu te poţi integra în niciun grup. 


*Cum te izolezi? Cum contribui tu la sentimentul de neapartenentd? Iti asumi 
răspunderea pentru felul cum te retragi, te ascunzi sau te îndepărtezi? 


*Unde trasezi limita dintre celebrarea splendorii si unicităţii tale, pe de-o parte, si 
sentimentul de izolare si singurătate, pe de altă parte? 


eCe faci ca să te integrezi? Ce oameni te sprijină? Ţi-ai creat un grup în care sa 
poţi fi tu sută la sută? 


*Timp de patruzeci si opt de ore, vreau să aduni dovezi care să arate cât esti de 
integrată în mediul tău. Observă momentele când te simţi acceptată de cei din 
jur. Fii atentă la invitatiile, zâmbetele si ofertele pe care le primeşti. 


*Dacă nu ai un grup de sprijin, ia-ti inima în dinţi și apucă-te să-ţi construieşti 


unul. Esti o lideră! Asa că fa-ti o comunitate — oamenii potriviti pentru tine abia 
aşteaptă să iei legătura cu ei! 


Afirmatie: Mă pot integra. Cei din jur mă solicită. Ma pot bucura de mine 
însămi împreună cu ei. 


„Cei care contează nu se supără, 


iar cei care se supără nu contează. “ 


BERNARD BARUCH, bancher şi politician american 


Minciuna toxică nr. 10 


Sunt neputincioasă. 


Variantă: 


Lumea este împotriva mea. 


Adevărul: Suntem foarte puternice — atât de puternice, încât putem alege să 
ne lipsim de puterea noastră. Pentru că uneori e mult mai uşor să fii 
victimă. Când esti victimă, nu trebuie să-ţi asumi nicio răspundere pentru 
ce ţi se întâmplă; tot ce ai de făcut e să stai deoparte si să-ţi plângi de milă — 
şi ştim bine cât de plăcut poate fi uneori. Si totuşi există imense 
inconveniente în a fi victimă: e plicticos şi deprimant, plus că te face să simţi 
că viaţa ta e inutilă. 


Pe de altă parte, a-ţi folosi puterea pentru a-ţi asuma responsabilitatea te face să 
te simţi foarte bine. Să preiei controlul poate părea un pic înspăimântător la 
început, dar asta iti permite să devii stăpâna universului tău. Iti dă un real 
sentiment de libertate. [ti permite să ai curaj si să fii creativă. 


Provocare: Renunta la mentalitatea de victimă si observă lucrurile asupra 
cărora ai putere. Răspunde la următoarele întrebări: 


*Câtă putere ai asupra stării tale emoţionale? E o întrebare foarte importantă, 
pentru că uneori ne simţim victimizate de propriile emoţii. Dar emoţiile se nasc 


din gânduri, iar gândurile sunt ușor de gestionat dacă ești atentă la ele. De aceea 
te încurajez să faci afirmaţii si să asculti adevărul înțelepciunii interioare (si, 
desigur, sa renunti la minciunile toxice ale criticului interior). O mentalitate mai 
flexibilă îţi va permite să plantezi seminţele unor gânduri pozitive — iar cand vei 
avea gânduri bune, te vei simţi bine! 


Cât de des spui „nu“ lucrurilor sau persoanelor care te victimizeaza? Ca adulte, 
alegerea ne aparţine aproape în orice situaţie — dacă suntem atente. [ti poţi părăsi 
slujba. Poţi pune capăt unei prietenii dacă nu funcționează. Poţi chiar să 
renegociezi raporturile cu tine insati pentru a te simţi mai puternică! 


eTe victimizezi în mod automat atunci când te simţi vulnerabilă? Nasol! Asta e o 
zonă de confort care nu numai că nu e confortabilă, dar e de-a dreptul 
chinuitoare. Detest aceste comportamente automate care ne fac să ne simțim rău 
în mod constant. Observă automatismele care te fac să te victimizezi. 


*Când si unde în viata ta te simţi puternică? Observa ce senzații îți produce în 
corp sentimentul de putere. Te simți mai înaltă? Mergi altfel? Exploreaza 
posturile care te fac să te simţi puternică și adoptă-le atunci când te afli în situații 
sau în preajma oamenilor care te pot face să te simţi victimă. De exemplu, când 
mergi la ședințele de la serviciu, îmbrăcă-te cu un taior sobru si așază-te la masa 
într-un loc vizibil, adoptând o ţinută dreaptă și hotărâtă, pentru a te simți 
puternică. Observă rezultatele! 


“Timp de o săptămână, abordează o perspectivă nouă, care te face să te simţi mai 
puternică: perspectiva „pot face asta“, perspectiva „femeia de succes“, 
perspectiva „să ne punem pe treabă“ sau perspectiva „să nu-mi iau viaţa prea în 
serios“. 


*Păstrează timp de o săptămână perspectiva pe care ai ales-o. Vezi ce se 
întâmplă! 


Afirmatie: Scrie o nouă afirmaţie pentru tine, pe baza perspectivei alese. De 
exemplu: „Sunt o învingătoare!“ sau „Sunt o superfemeie, nu te pune cu 
mine!“ — ceva care să-ţi dea încredere si energie. 


„Am fost întotdeauna opusul unui paranoic. Imi trăiesc viata ca si când toată 
lumea ar face parte dintr-un complot care să-mi sporească starea de bine. “ 


STAN DALE, realizator radio şi fondator al Human Awareness Institute 


Minciuna toxică nr. 11 


E prea târziu. 


Adevărul: Cel mai bun timp e prezentul. Forma pe care o ia această 
minciună n-are importanţă. Poate criticul interior iti spune: „E prea târziu 
să-ţi schimbi cariera“, sau: „E prea târziu să-ţi mai cauţi un iubit“, sau: „E 
prea târziu ca să mai înveţi lucruri noi“. Dar adevărul e că, din moment ce 
eşti în viaţă şi citeşti această carte, încă mai ai timp pentru toate astea! 


O dovadă grăitoare că niciodată nu-i prea târziu e povestea lui George Dawson, 
care a fost invitat la Oprah Winfrey Show. La vârsta de nouăzeci și opt de ani, 
George s-a hotărât să devină prima persoană din familia lui care învaţă să scrie şi 
să citească — până la el, toți membrii familiei ei fuseseră analfabeți. Ei bine, cand 
a împlinit o sută de ani, George a putut să citească pentru prima oară în viata 
felicitările primite de ziua lui. Mai vrei vreo dovadă? 


Provocare: Intelege în ce constă această minciună, urmând etapele de mai 
jos: 


e[n primul rand, gândeşte-te în ce situaţii o foloseşti ca scuză. Iti spui, de pildă, 
că e prea târziu să faci o facultate? Sau că e prea târziu să înveţi să pictezi? Sau 
prea târziu să slabesti? 


*Dă-ţi seama ce anume iti rapeste această minciună. Posibilitatea de a iubi? O 
nouă carieră? Sansa de a te simți mândră de corpul tau când mergi la plajă? Da-ti 
voie să-ți împlinești visurile pe care ti le-ai refuzat până acum. Spune-mi, ce vrei 
cu adevărat? 


eCare e cel mai rău lucru care se poate întâmpla dacă îţi urmezi visul? Dă-i voie 
criticului interior să-şi imagineze cel mai rău scenariu. Iti șopteşte cumva că 


cineva o să-ţi frângă inima? Că o să pici la examene si n-o să-ţi iei licenţa? Ca 
scenariul tău de film n-o să se vândă? 


*Dă-ţi seama că fata răutăcioasă dinauntrul tău încearcă să te apere — se gândește 
că, dacă nu încerci, nu vei fi rănită. Mantra ei este: „Dacă nu încerc, evit 
suferința unui posibil eșec“. Dar adevărul e că, te lași ținută in loc de scuza asta 
oricum suferi. Fie că o recunosti sau nu, dorința de a-ți împlini visul există în 
tine — si te chinuie. 


* Acum gândeşte-te la cel mai bun scenariu: ce s-ar întâmpla dacă ai alege să-ţi 
împlinești visul. Care e visul tău cel mai drag? Să-ţi iei licenţa si să fii mândră de 
tine cum n-ai mai fost niciodată? Să găseşti iubirea vieţii tale si sa fii fericită 
până la adânci batraneti? Să vinzi un tablou făcut de tine și să te bucuri că este 
apreciat? 


*Caută persoane care au îndrăznit să-şi urmeze visul, chiar dacă părea „prea 
târziu“. Sigur vei găsi poveşti care să te inspire, precum a lui George Dawson! 
De pildă, clienta mea Jennifer a descoperit povestea unei femei care a învăţat să 
picteze la vârsta de optzeci si trei de ani. lar mama prietenei mele Judy şi-a găsit 
marea iubire la șaizeci și şapte de ani! 


*Dă-ţi seama că te poți descurca atât în cel mai rău, cât şi în cel mai bun 
scenariu. Asa ca infrunta-ti frica și asumă-ţi riscul! 


Afirmatie: Sunt pregătită să înfloresc. 


„Și a venit ziua când riscul de a rămâne un boboc nedesfăcut a devenit mai 
dureros decât riscul de a înflori. “ 


ANAIS NIN, scriitoare franco-cubaneză 


Minciuna toxică nr. 12 


O să fiu fericită când o să am A 
Variantă: 
O să fiu fericită când o să fiu : 


Adevarul: Aceasta minciuna este extrem de intalnita in societatea noastra. 
Realitatea e că fericirea noastră poate fi independentă de împrejurări — ba 
chiar trebuie să învăţăm s-o separăm de împrejurări. Altminteri, vom 
alerga în permanenţă după proverbialul zăhărel și nu-l vom putea inhata 
niciodată. Imediat ce-ţi atingi scopul — să-ţi iei o maşină sau o casă nouă, să 
obţii o promovare sau să slabesti zece kilograme —, te vei fixa asupra 
următoarei dorinţe, asupra următorului zăhărel al fericirii tale. 


Uită-te în urmă la lucrurile importante pe care le-ai dobândit. De la fiecare dintre 
ele te-ai așteptat să fie remediul tuturor problemelor din viaţa ta — dar n-a fost, 
nu-i asa? A avea dorinţe face parte din natura umană. Si, imediat ce obținem un 
lucru pe care ni-l dorim, ne stabilim o nouă ţintă. Ca să demontăm minciuna pe 
care o analizăm aici, e suficient să ne gândim, de pildă, la studiul realizat de 
PNC Advisers, o firmă de consultanţă din Pittsburgh care nu are decât clienţi 
milionari. Mai mult de o treime dintre milionarii chestionati au spus că sunt în 
permanenţă preocupaţi să aibă suficienţi bani si că s-ar simți mult mai în 
siguranță dacă ar avea măcar de două ori mai multi. Cei cu două milioane de 
dolari sunt convinși că s-ar simţi mai bine cu patru, cei cu patru își închipuie că 
opt milioane le-ar aduce mai multă siguranţă și fericire, iar cei cu un miliard cred 
că ar fi în sfârșit liniștiți dacă ar avea 2 miliarde... Si tot asa la nesfârșit. Rezultă 


limpede că cel mai înțelept e să ne bucurăm şi să fim fericiţi în prezent. Să 
profităm de fiecare etapă a călătoriei, trecând de la o dorinţă la alta fără îndârjire 
și iluzii. 


Provocare: Fă o listă a lucrurilor pe care eşti mulţumită că le ai în viaţa ta. 
Apoi fă o listă a tuturor dorințelor tale: atât pe termen scurt, cât și pe 
termen lung, atât materiale („Să am 65 de kilograme“), cât si imateriale 
(„Să fiu sănătoasă şi plină de energie“). În fiecare zi, concentrează-te asupra 
câte unui lucru pe care îl ai deja, precum şi asupra unei dorinţe. 
Exprimandu-ti recunoştinţa pentru ce ai şi constientizandu-ti dorinţele, vei 
fi fericită în prezent si vei simţi un plăcut sentiment de anticipare a 
bucuriilor viitoare. 


Marge a acceptat această provocare si a descoperit că, multă vreme, 
conştientizarea lipsurilor o împiedicase să-și atingă scopurile. Este un fenomen 
obișnuit. De fiecare data când isi dădea voie să-și dorească un lucru, se gândea 
imediat că încă nu l-a obținut, ceea ce o făcea să se simtă nemulțumită și 
deprimată. Ca să se simtă mai bine, alegea soluţia greşită, anume să-și dorească 
mai puţin, ceea ce i-a adus o existență banală, mediocră. După ce a dus la bun 
sfârşit această provocare, a început să anticipeze bucuria pe care avea să i-o 
aducă îndeplinirea dorințelor, simțind totodată recunoştinţă pentru ceea ce avea. 
A permis din nou dorințelor în viata sa şi a reînceput să se simtă bine în propria 
piele. În plus, a început să obţină mai mult din ce-și dorea! 


Afirmatie: Sunt fericită, mulţumită si dornică de cât mai multe lucruri 
încântătoare! 


„In viaţă e bine să ai două scopuri: primul, să obţii ceea ce-ţi dorești, al doilea, 
să te bucuri de ce ai obţinut. Insă doar oamenii cei mai înţelepţi l-au atins pe al 
doilea. “ 


LOGAN PEARSALL SMITH, eseist și critic american 


Minciuna toxică nr. 13 


Autocritica mă motivează. 


Variantă: 


Ajung să fac ceva doar dacă sunt dură cu mine. 


Adevărul: A-ti hrăni sufletul cu înţelegere de sine si cu iubire de sine 
necondiționată nu este doar cel mai reconfortant și mai minunat dar pe care 
ţi-l poţi face tie insati, ci si cel mai eficace mod de a realiza cat mai mult din 
ce-ţi doreşti. Poartă-te cu tine însăţi ca un părinte. Când copilul învaţă sa 
meargă, nu-l certăm de fiecare dată când cade, ci îl încurajăm, îl susţinem 
entuziaști și considerăm că eşecul face şi el parte din experienţa umană. 
Nenumărate studii au arătat că acest mod de a creşte copiii este de departe 
mai eficace decât bătaia, ameninţarea sau critica. 


Acelaşi lucru este valabil si în relația cu propria persoană. Cu cât suntem mai 
bune și mai iubitoare cu noi însene, cu atât suntem mai bucuroase și mai fericite. 
Oferindu-ne susţinere și dragoste necondiționată, vom avea parte de mai mult 
succes. Mulţi oameni cad în capcana de a crede că, dacă se relaxează și sunt 
intelegatori cu ei înşiși, vor deveni indolenti şi vor scăpa lucrurile de sub control. 
Ei bine, dupa mai bine de zece ani de coaching, pot să-ţi spun cu certitudine că 
nu e deloc așa. Dimpotrivă, iubirea și înţelegerea de sine reprezintă calea spre o 
viata mai buna si mai fericită. La urma urmei, viata este prea scurtă ca să ratezi 
fie şi un strop de bucurie! 


Provocare: Straduieste-te să fii mai bună cu tine, urmând procesul de mai 
jos: 


“Înainte de toate, dă-ţi seama cât de des eşti dură cu tine. Când întreb o femeie: 
„În ce situaţii eşti dură cu tine?“, de cele mai multe ori începe să plângă, pentru 
că ştie cât de mult se critică. Poate să fie stânjenitor sau chiar rusinos să admiti 
cât de dură ești cu tine. 


*Întreabă-te ce te temi că s-ar putea întâmpla dacă ai fi mai intelegatoare cu tine. 
De exemplu, dacă te certi pentru cât de grasă esti, te-ai putea teme că, renunțând 
să mai fii dură cu tine în ce privește greutatea, o să te apuci să mănânci în 
nestire. Dacă te certi că nu ai un iubit, te-ai putea teme că, devenind mai relaxată 
în privinţa asta, nu vei mai ieși la nicio întâlnire romantică şi vei rămâne singură 
pentru totdeauna. Ai observat că, de obicei, criticului interior îi place să 
vorbească în termeni absoluti? Foloseşte cuvinte precum întotdeauna, veşnic si 
niciodată. Adesea iti poți schimba perspectiva asupra lucrurilor pur şi simplu 
înlocuind acești termeni absoluti cu uneori sau doar astăzi. O adevărată magie, 
nu? 


*Observă unde duce acest ciclu neîntrerupt al autocriticii. Ironia e că a fi dure cu 
noi însene produce exact lucrul de care ne temem cel mai tare. Cu alte cuvinte, 
atunci când ne mustrăm prea mult, ajungem să mâncăm excesiv sau ne alegem 
un partener greșit — din nou! 


*Străduieşte-te să-ți oferi mai multă înţelegere și mai multă iubire de sine. Care 
ar fi cea mai mare dovadă de iubire fata de tine insati în aceasta etapă a vieţii? Să 
te retragi de pe site-ul de dating şi să-ţi petreci mai mult timp cu prietenele? Sau 
poate să mergi în fiecare săptămână la piaţă ca să cumperi legume și fructe 
proaspete de la producătorii locali? 


*Relaxeaza-te. Fă un pas în spate și priveşte cu detaşare aspectul pentru care te 
critici. Vezi imaginea de ansamblu și aminteste-ti cât de tare esti în alte domenii 
ale vieţii tale. Bucură-te de realizările de până acum! 


Afirmatie: Cel mai important lucru este sa mă iubesc pe mine însămi. Si 
sunt din ce în ce mai relaxată în fiecare zi. 


„Compasiunea faţă de propria persoană iti întărește motivaţia si te ajută să faci 
mai degrabă ce e sănătos decât ce e dăunător pentru tine. “ 


KRISTIN NEFF, autoare și specialistă în dezvoltare personală 


MINCIUNI TOXICE DESPRE CORP ȘI ÎNGRIJIREA 
PERSONALĂ 


Când scriu aceste rânduri, fiica mea, Annabella, are trei ani. Am o fotografie pe 
biroul meu care o surprinde în toată zburdălnicia si splendoarea ei. Recent, 
Annabella a început să ia lecţii de balet, si mă uimeste felul în care se priveşte in 
oglindă în timp ce dansează. Se admiră drăgăstos în tutu-ul ei, plină de 
curiozitate. Nu se judecă în niciun fel si nici nu se simte stânjenită de cum arată. 
Nu simte decât iubire şi curiozitate. Se simte minunat în timp ce dansează și face 
piruete. O privesc îndelung cu dragoste şi mândrie — e o adevărată sursă de 
inspirație pentru mine. Dacă las garda jos, fata răutăcioasă dinăuntrul meu 
intervine cu întrebări de genul: „Când o să i se termine iubirea de sine și o să 
treacă la autocritică? Când va începe să se uite în oglindă cu dispreț? Când va 
lăsa deoparte curiozitatea și bucuria şi va începe să vadă o mulțime de lucruri 
care nu-i plac la ea?“ Și mi se pune un nod în gât. 


Îmi doresc din tot sufletul ca si noi, femeile adulte, să ne putem uita din nou in 
oglindă cu dragostea, bunătatea şi respectul de sine ale unui copil de trei ani. Să 
renuntam la judecatile aspre si să dăm dovadă de mai multă compasiune fata de 
noi insene. Dar asta n-o să se întâmple curând, nu-i asa? Pentru că avem prea 
multe obstacole de învins. Industria publicităţii a câștigat miliarde de dolari 
vânzându-ne ideea că nu suntem suficient de bune. Că nu suntem suficient de 
tinere, de frumoase sau de suple, că avem sâni prea mici sau solduri prea late. 
Gândeşte-te la ce-ţi displace cel mai mult atunci când te uiţi în oglindă şi ai să 
vezi că piaţa iti oferă o mulțime de „soluţii“ pentru a-ţi rezolva „problema“. 


Subconstientul nostru absoarbe toate aceste imagini negative în fiecare zi. 
Studiile arată că numai 8 la sută dintre imaginile care ne asaltează în fiecare zi 
sunt percepute conștient. Asta înseamnă că 92 la sută dintre imaginile femeilor 
impecabil fardate, trase prin inel și perfect proportionate care ajung la retina 
noastră ne influențează direct subconstientul, afectându-ne felul în care ne 
percepem pe noi însene. E un atac violent la adresa respectului nostru de sine: 
toate acele trupuri impecabile ne sunt prezentate ca un ideal pe care trebuie să-l 
atingem. La un moment dat, uitându-se la fotografiile ei retușate, modelul Cindy 
Crawford a spus: „Nici eu nu arăt atât de bine ca Cindy Crawford!“ 


Trebuie să depunem eforturi considerabile pentru a ne schimba ideile despre cum 
ar trebui să arătăm. Trebuie să depăşim minciunile toxice despre corp şi 
îngrijirea personală. Trebuie să ne ascultăm înțelepciunea interioară și, prin 
eforturi susținute, să ne construim o relație sănătoasă cu noi însene. Dacă nu 
pentru propria noastră fericire, atunci pentru a fetitelor noastre, care, daca nu 
facem nimic acum, vor suferi din pricina acelorași minciuni toxice când vor 
deveni femei. Si putem învăţa ce înseamnă iubirea de sine chiar de la fetiţele 
noastre. 


Să începem acum! 


Minciuna toxică nr. 14 


Sunt prea grasă / slabă / urâtă / înaltă etc. 


Adevărul: Nu cunosc nicio femeie care să nu vrea să schimbe măcar un 
aspect al înfățișării ei. Cum am putea să nu vrem asta din moment ce, încă 
de foarte mici, subconştientul nostru e bombardat cu imagini ale unor femei 
perfecte? După părerea expertului media Jean Kilbourne, americanul 
mediu este expus la trei mii de reclame pe zi! Și aproape toate ne spun că nu 
suntem în regulă şi vor să ne vândă ceva care să ne facă să arătăm mai bine, 
să devenim mai slabe, să părem mai tinere... Gândeşte-te la asta câteva 
clipe. 


Deci, când te uiţi în oglindă şi criticul tău interior te cicălește că ești grasă, urâtă 
sau prea bătrână, pune-ti următoarele întrebări: Prea grasa în comparaţie cu cine? 
Prea bătrână în comparaţie cu cine? Prea urâtă în comparaţie cu ce model 
(machiat și ultraretusat în Photoshop)? 


Caută să-ți dai seama cum te tine în loc aceasta credință. Cumva crezi că esti 
prea grasă ca să fii iubită sau ca să atragi un excelent partener de afaceri? Că eşti 
prea bătrână ca să obţii jobul mult visat? Sau ca să înveţi să sculptezi? Sau ca să- 
ti găseşti marea iubire? Astfel de credinţe ne limitează drastic acțiunile. 


Provocare: Întrucât această minciună este atât de răspândită, o să-ţi ofer o 
doză zdravana de iubire sub forma câtorva întrebări si a unor instrumente 
foarte eficace cu ajutorul cărora s-o combati. Pune-te pe treabă, frumoaso! 


*Pentru care aspect al înfățișării tale te critici cel mai dur? 


*Cum susţine fata răutăcioasă că te dezavantajează acest „defect“? Te împiedică 
să ai o relaţie plină de iubire? Sau să promovezi? 


Cât de adevărată este această afirmaţie? Cu alte cuvinte, faptul că esti grasa 
chiar te împiedică să-ţi găsești un iubit? Nasul tău mare te împiedică să-ţi 
schimbi cariera? Vei observa că, în 99 la sută dintre cazuri, tu singură te 
împiedici să obţii ce iti dorești, nu ridurile din jurul ochilor sau mărimea 
soldurilor! 


* Acum imagineaza-ti pret de câteva clipe ca nu respectiva trăsătură fizică te 
împiedică să obţii ceea ce iti dorești. Lasă-te convinsă de această idee. 


*Gândeşte-te la o femeie care, deși este prea grasă, prea bătrână sau prea cum 
crezi tu că eşti, are totuși succesul, iubirea sau cariera la care visezi. Să 
presupunem, de pildă, că te consideri prea urâtă ca să-ţi găseşti un iubit. 
Gândeşte-te la o celebritate care, desi are o fata considerată urâtă, și-a găsit 
sufletul pereche! Sau la o prietenă care este cu iubitul ei încă din liceu, de pe 
vremea când amândoi erau stângaci și plini de coșuri. 


“lar acum, ca să ai o imagine corectă asupra persoanei tale, completează spaţiile 
de mai jos: „Sunt prea (notează o caracteristică negativă), dar sunt 

(notează o trăsătură care iti place la tine)“. De exemplu: „Sunt prea 
bătrână, dar sunt foarte energică, mare cinefilă și o bucătăreasă excelentă“. Sau: 
„Am sâni prea mici, dar sunt iubitoare, cooperantă, amuzantă şi bună la pat!“ 
Sau: „Sunt prea urâtă, dar sunt o mamă minunată, o prietenă grozavă şi mare 
amatoare de drumeţii“. 


Afirmatie: Sunt frumoasă, sexy si puternică exact asa cum sunt. 


„A dori să fii altcineva înseamnă să irosesti persoana care esti. “ 


ANONIM 


Minciuna toxică nr. 15 


A avea grijă de mine e o dovadă de egoism. 


Adevărul: Când punem starea noastră de bine pe primul loc, devenim mai 
capabile să-i sprijinim pe ceilalţi. Știu cât de greu e să-ţi rezervi timp pentru 
tine insati — chiar știu! Dar este vital s-o faci, ca să poţi fi o persoană 
prezentă şi iubitoare. Dedicand timp îngrijirii personale, vei deveni o mama, 
o prietenă, o soră şi o colegă mai bună. În interviul pe care i l-am luat în 
cadrul seriei de seminare online The Women Masters (Profesionistele), Lisa 
Nichols — o excelentă autoare şi specialistă în dezvoltare personală — a folosit 
o metaforă foarte expresivă: nu dărui celor din jur dacă eşti doar ca o 
ceasca plină, ci umple-ti ceasca până da pe-afară si dăruieşte doar din ce se 
revarsa in farfurioara. (Daca vrei sa afli cum sa faci asta, intra pe 
www.BigFatLiesTheBook.com și descarcă trusa cititoarei, în care vei găsi si 
interviul motivational al Lisei!) 


Ca mamă cu serviciu, ştiu din proprie experiență cât de importantă e îngrijirea 
personală si cât de greu e să găseşti timp pentru asta. Știu că e vital să-ţi 
reîncarci bateriile, ca să poți fi cea mai bună mamă cu putinţă. În primele câteva 
luni de viaţă ale fiicei mele, mi-a fost imposibil să-mi găsesc timp pentru mine. 
Am avut parte de sprijinul unui sot implicat si al unei familii minunate, dar, 
întrucât luasem decizia de a-mi alăpta fiica, numai eu mă puteam ocupa de 
hrănirea ei o dată la câteva ore. După o lună, eram atât de obosită, încât 
izbucneam în plâns din orice. Mi-am dat seama că trebuie să-mi urmez sfatul şi 
să-mi iau în fiecare zi doudazeci—treizeci de minute doar pentru mine — ca să fac o 
baie parfumată, să ies la plimbare sau să meditez. M-a surprins cât de egoistă m- 
am simțit pentru că-mi făceam timp pentru mine, dar m-a surprins si faptul că, 
după ce-mi reîncărcam bateriile, eram capabilă să ofer mult mai mult decât 
înainte. 


Provocare: Anunta-i pe cei dragi că faci o prioritate din îngrijirea 
personală. Scrie o listă cu lucrurile care ştii că te relaxează şi te umplu de 
energie (plimbări în natură, băi prelungi, exerciţii fizice, yoga, cititul 
ziarelor, cântatul la pian, un album cu tăieturi din ziare, croitoria, cafeaua 
cu prietenele, meditaţia, integramele — orice iti face bine). Apoi 
programeaza-ti un interval dedicat îngrijirii personale — cel putin o ora pe 
săptămână, pe care s-o respecţi cu aceeași stricteţe cu care respecţi si 
celelalte sarcini din agenda ta. Scopul este ca, în timp, să ajungi să te 
îngrijeşti de tine în fiecare zi. 


lată alte câteva exemple de timp dedicat tie inseti: 

*să faci o oră de sport, ascultând și cântând melodiile tale preferate; 
*să gatesti ceva la cuptor; 

*să citește o carte captivantă; 


*să mergi la muzeu, la teatru, in parc, pe plajă. 


Afirmatie: Imi dau voie să pun îngrijirea personală pe primul loc. Fie ca 
ceasca mea să dea pe-afară! 


, lubeste-te pe tine însăţi, și restul va veni de la sine.“ 


LUCILLE BALL, actriță americana 


Minciuna toxică nr. 16 


Într-o bună zi, o să câştig bătălia cu kilogramele. 


Adevărul: Scumpa mea, crede-ma, n-o să câştigi nimic pentru că nu există 
nicio bătălie. Exişti doar tu și relaţia pe care o ai cu trupul tău — minunatul 
tău trup. Corpul ştie cum să respire, să se miște, să danseze, să râdă, să 
ofteze, să înghită, să meargă şi să alerge. A venit vremea să-l apreciezi. 
Renunta la bătălie şi celebreaza-ti corpul începând de astăzi. 


Când ne lăsăm chinuite de această minciună, ne întărim sentimentul că realmente 
avem de dat o bătălie. Si gândește-te o clipă la expresia asta: „a da o bătălie“ te 
trimite cu gândul la violenţă, ostilitate şi război, nu-i aşa? Deci scoate-o din 
vocabularul tău o dată pentru totdeauna! În plus, dacă accepti povestea asta cu 
bătălia, sfarsesti prin a nu mai da jos kilogramele în plus (presupunând că ăsta e 
scopul tău). Ti se pare cumva că o zonă de război e un teren propice ca să semeni 
seminţele sănătăţii, vitalitatii şi atracției? Mie nu! Intelept e să ne acceptăm si să 
ne împăcăm cu propriul corp, aşa cum este el acum, pentru că această atitudine 
plină de acceptare, înțelegere și iubire ne va ajuta sa ne simțim bine şi ne va reda 
bucuria de a trăi. 


Provocare: OK, esti pregătită? Ai curaj să faci o schimbare? Iată paşii către 
acceptarea de sine totală: 


*Stai goală în faţa oglinzii și, în fiecare zi, timp de o săptămână, spune cu glas 
tare zece lucruri care iti plac la tine. Da, exact: zece lucruri care iti plac! De 
exemplu, fundul tău sexy, pielea ta incredibil de fină sau bătăile puternice ale 
inimii tale. 


*Exprimă-ţi recunoştinţa pentru corpul tău minunat, având grijă să vorbeşti 
frumos despre el atât cu tine, cât şi cu cei din jur — nu te mai plânge de el și nu 


mai face ironii pe seama lui. De exemplu, când cineva îţi face un compliment, în 
loc să-i răspunzi: „Serios? Nu te cred, am niște coapse enorme în fusta asta“, 
spune: „Mulţumesc mult. Azi chiar mă simt în formă!“ sau „Mulţumesc că ai 
remarcat! Am făcut mult sport în ultima vreme“. Dimineaţa, când te îmbraci, în 
loc sa te plângi de cum iti vin blugii, schimbă-i cu o rochie sexy care te face să te 
simţi de milioane. 


Afirmatie: Corpul meu e un miracol si exprimă eul meu divin. 


„Trupul îmi e sfinţit de atingerea vieţii.“ 


RABINDRANATH TAGORE, poet, dramaturg și pictor bengalez 


Minciuna toxică nr. 17 


Nu pot cere sprijin sau ajutor decât dacă sunt într-o situaţie de 
criză. 


Variantă: 


A cere ajutor este o dovadă de slăbiciune. 


Adevărul: Întâlnesc această minciună mai ales în rândul mamelor si al 
personalului de îngrijire. Pretindem de la noi însene să fim în stare să avem 
grijă de toate tot timpul. În realitate, avem nevoie de sprijin şi ajutor — chiar 
e nevoie de un sat întreg ca să creşti un copil! 


Este foarte normal să ceri ajutor chiar şi atunci când te descurci. De fapt, este 
esenţial să ceri ajutor tocmai pentru prevenirea unei situații de criză. Când ceri în 
mod constant sprijin, îi inspiri și pe ceilalţi să facă la fel. Poţi fi un exemplu 
demn de urmat. Străluceşte, draga mea, străluceşte! 


Provocare: Identifică domeniile vieţii tale în care ai avea nevoie de ajutor si 
decide cine va face parte din echipa ta de susţinere. Întreabă respectivele 
persoane dacă sunt dispuse să facă parte din echipa ta. Dă-le de înţeles că 
au dreptul să spună „nu“ oricând doresc; această condiţie este esenţială, 
pentru că le dă posibilitatea de a-ţi oferi doar ce se revarsă în farfurioara 
lor — adică din preaplinul lor. Curaj, fă prima ta cerere de acest gen! 


Dacă simţi că ceva din tine se opune acestui exerciţiu, e posibil să obţii un 
oarecare avantaj din a aştepta să ajungi într-o situaţie critică pentru a cere ajutor. 
Întreabă-te: Ce avantaj are acest mod de a proceda? Îmi place tensiunea pe care o 
resimt într-o situaţie critică? Îmi place să primesc foarte multă atenţie si de aceea 
aştept situaţia de criză? Cumva îmi place să fiu martiră sau victimă? Dacă înclini 
spre martiră, vezi minciuna toxică nr. 6: Fără mine, nu s-ar face nimic. Dacă 
înclini spre victimă, vezi minciuna toxică nr. 10: Sunt neputincioasă. 


Afirmatie: Imi place să ajut şi îmi place să primesc ajutor! 


„Indreaptă-ţi bunătatea si spre tine însăţi. “ 


SARK, autoare si artista americana 


Minciuna toxică nr. 18 


Dacă spun „nu“, lumea n-o să mă placă. 


Variantă: 


Dacă spun „nu“, sunt o fată rea. 


Adevărul: Când spui „nu“, îi înveţi pe cei din jur să te respecte și să te 
pretuiasca. De asemenea, stabilesti limite care îi ajută să înţeleagă ce merge 
şi ce nu merge cu tine. Vei vedea că anumite persoane nu-ţi respectă 
limitele. În acest caz, e bine să reconsideri acele relaţii și, eventual, să 
renunti de tot la ele, ca să poţi construi relaţii noi cu oameni care te fac sa te 
simţi respectată. 


Dacă spui „da“ când gândeşti „nu“, oamenii nu văd cine eşti cu adevărat. Asta 
pune o distanţă între tine şi cei apropiaţi, făcându-te să te simţi nerespectată si 
nefericită. 


Provocare: Nu te mai strădui să fii o fată drăguță, alege sa fii sută la sută tu 
insati! Spune-le oamenilor ce simţi cu adevărat, stabileşte limite și învaţă sa 
spui „nu“! Începe cu persoanele cele mai apropiate. Recunoaste deschis că 
te antrenezi să fii autentică si să spui „nu“ si cere-le să-ţi respecte limitele. 
Pentru început, urmează scenariul de mai jos: 


Tu: Bună, (adaugă numele persoanei apropiate), ai observat că am 
prostul obicei de a spune „da“ când în realitate vreau sau am nevoie să spun 
„nu“? 


Persoana apropiată: Sinceră să fiu, da, am observat. 


Tu: Ei bine, am hotărât să pun limite și să spun „nu“. Mi-am dat seama că, 
spunând tot timpul „da“, nu exprim ce simt cu adevărat. Sfarsesc prin a face 
lucruri pe care nu vreau să le fac și mă unplu de resentimente. Adevărul e că mă 
cam ascund după „da“-urile mele. 


Persoana apropiată: Nu știam asta. Mulţumesc că mi-ai spus. Chiar am înţeles. 


Tu: M-aş bucura mult dacă mi-ai fi alături. Vrei să mă ajuţi să spun „nu“, să pun 
limite si să fiu mai sinceră? 


Persoana apropiată: Da! Sunt mândră de tine şi mă bucur să te pot ajuta. Mă 
inspiri să fac la fel. 


Cei care tin la tine vor fi încântați să afle că ai suficientă încredere în ei încât sa 
le impartasesti planul tău si te vor respecta și mai mult pentru această iniţiativă. 
Când vei începe să spui „nu“, vei simţi un mai mare respect și mai multă iubire 
de sine. Promit! 


Afirmatie: Spun „nu“ ori de câte ori vreau, şi lumea mă iubeşte la fel de 
mult. 


„Cel mai istovitor lucru în viaţă e să fii nesincer. “ 


ANNE MORROW LINDBERGH, scriitoare și aviatoare americana 


Minciuna toxică nr. 19 


Nu deţin controlul asupra corpului şi sănătăţii mele. 


Adevărul: Conform unui studiu recent realizat de Institutul Naţional de 
Sănătate, 70 la sută dintre boli au legătură cu stresul. Organizaţia Mondială 
a Sănătăţii atrage atenţia asupra creşterii incidentei depresiei din cauza 
stresului. Deci se pare că avem o putere enormă asupra sănătăţii noastre. 
Am spus-o mereu: îngrijirea personală trebuie să devină prioritatea noastră 
numărul unu, iar sănătatea e unul dintre cele mai importante aspecte ale 
îngrijirii personale. 


lată ce spune Institutul American al Stresului (American Institute of Stress): 


„Termenul de «stres» a fost inventat în 1936 de Hans Selye, care l-a definit drept 
«răspunsul nespecific al corpului la orice schimbare». În cadrul mai multor 
experimente, Selye a observat că animalele de laborator supuse unor stimuli 
fizici si emotionali nocivi de mare intensitate (lumină puternică, zgomot 
asurzitor, căldură sau frig extreme, oboseală cronică) au prezentat aceleaşi 
modificări patologice: ulceratii gastrice, reducerea țesutului limfoid şi mărirea 
glandelor suprarenale. Ulterior, el a demonstrat că stresul prelungit le 
pricinuieste animalelor de laborator boli similare cu ale oamenilor: atacuri de 
cord, accidente vasculare cerebrale, boli de rinichi sau artrită reumatoidă. **** 


Așadar, dacă stresul este reacţia naturală a organismului la schimbare — si trăim 
într-o lume în permanentă schimbare —, trebuie să găsim o modalitate de a-i face 
fata, de a rămâne calmi în ciuda împrejurărilor si de a acorda mai mult timp 


o... oo 


Provocare: Evalueaza-ti starea de sănătate folosind lista de mai jos. Ideal ar 
fi să poţi bifa toate afirmaţiile. După ce parcurgi lista, selectează afirmaţiile 

pe care nu le poţi bifa încă şi ia-ti angajamentul de a face ajustările necesare 
în viaţa ta. 

*Fac mișcare cel putin treizeci de minute trei zile pe săptămână. 

*Nu fumez. 

*Beau alcool cu măsură sau deloc. 

eJau antibiotice rar şi numai în caz de infecţie bacteriană, niciodată pentru viroze. 
“lau zilnic multivitamine. 

*Beau multă apă în fiecare zi. 

*Mănânc zilnic multe fructe si legume. 

* Am o greutate corporală sănătoasă. 

eles la plimbare în fiecare zi. 

¢Ma dau în fiecare zi cu cremă de protecţie solară. 

*Râd cu poftă în fiecare zi. 

“Am parte de cel putin două imbratisari pe zi. 


*Mă concentrez cel putin zece minute pe zi asupra unor lucruri pozitive (de 
exemplu, dorinţele, scopurile, intenţiile mele), folosind diferite tehnici de 
meditaţie, vizualizare sau respiraţie. 


*Mă conectez cu înţelepciunea mea interioară si cu superstarul meu interior, mai 
ales înainte să iau decizii importante. 


Pe măsură ce parcurgi această carte si suprimi vocea criticului interior, cu 


siguranţă vei observa că sănătatea ta devine tot mai bună! 


Afirmatie: Sunt sănătoasă pentru că ştiu cum să reactionez la schimbare. 
Sunt adaptabilă şi puternică! 


„Corpul dă la iveală gândurile din mintea ta. “ 


JERRY AUGUSTINE, jucător profesionist de baseball 


American Institute of Stress, „Stress, Definition of Stress, Stressor, What Is 
Stress?, Eustress?“, disponibil la http://www.stress.org/topic definition 
stress.htm. 


Minciuna toxică nr. 20 


Sunt indreptatita ca alţii să aibă grijă de mine. 


Adevărul: Crizele economice, prabusirile bursiere, eşecul autorităţilor de a 
ajuta populaţia în caz de dezastru, deficienţele sistemelor de asistenţă 
socială şi de sănătate publică ne transmit toate un mesaj clar şi răspicat: 
încetează să-ţi mai pui bunăstarea în mâinile altora! Desigur, politicienilor si 
directorilor executivi le place să spună că ne pot oferi protecţie şi că ne pot 
asigura sănătatea şi stabilitatea financiară, dar adevărul este că nu pot. Eu 
chiar sunt gata să cred că cei mai mulţi dintre ei au intenţii bune (nu vreau 
să fiu prea cinică), dar cert este că guvernul și marile corporaţii pur și 
simplu nu sunt capabile să acopere nevoile tuturor. Singura persoană care 
poate face o prioritate din bunăstarea ta esti tu însăţi, asa că, te rog, 
revendica-ti puterea! 


Provocare: Fă o listă cu toate domeniile vieţii tale în care contezi pe alţii să- 
ti poarte de grijă. Te-ai înscris la un fond de pensii privat şi ţi-ai lăsat 
viitorul financiar în seama lui? Iti închipui că serviciile de protecţie socială 
vor avea grijă de tine la pensie? Nu ai asigurare medicală? Ai încredere că 
marile lanţuri de restaurante iti oferă mâncare sănătoasă? Ei bine, a venit 
timpul ca, în fiecare lună, să te ocupi de câte unul dintre aceste domenii. 
Învață cum poţi să-ţi iei puterea înapoi! 


w 


Afirmatie: Am grijă de mine si de familia mea cu mare ușurință 
inspirație. Puterea e la mine! 


şi cu multă 


> 


„Oamenii devin mai puternici când își dau seama că mâna de ajutor de care au 
nevoie se află chiar la capătul braţului lor. “ 


SIDNEY J. PHILLIPS, veteran din al Doilea Război Mondial 


MINCIUNI TOXICE DESPRE SUCCES 


Unul dintre lucrurile cele mai importante pe care le poţi face este să definesti ce 
înseamnă succesul pentru tine. Asa că ia-ti un răgaz si răspunde la aceste 
întrebări: 


Cât de important este succesul pentru tine? 
eCare este imaginea ta despre o viata plină de succes? 
*Cum iti vei da seama că ai dobândit succesul? 


*Imagineaza-ti o clipă că ai dobândit deja tot succesul pe care ţi-l dorești. Ce ai 
face cu viata ta? Ai călători prin lume? Ai lucra pentru a ameliora situația 
femeilor din Darfur? Ţi-ai petrece timpul cu familia? Ai dedica mult timp 
gătitului? Da-ti seama cum ar arăta cu adevărat pentru tine o viata plină de 
succes. 


Ceea ce descoperă majoritatea clientelor mele este că succesul nu prea are 
legătură cu banii sau celebritatea, ci ţine mai mult de dobândirea fericirii şi de 
sentimentul de împlinire. Criticul interior ne pune să alergăm la nesfârşit — ca 
hamsterul în roata lui — după un presupus succes, cerându-ne să muncim tot mai 
mult, dar fără să ajungem nicăieri —, iar asta ne face să ratăm simpla bucurie de a 
trăi. Vreau să stabilesti cât mai clar cu putinţă care este menirea vieții tale, pentru 
că numai aşa vei avea o reprezentare a ceea ce înseamnă pentru tine adevărata 
fericire şi adevăratul succes. Parabola următoare ilustrează perfect această idee. 


Pescarul şi bancherul investitor 


In timp ce stătea pe un debarcader într-un sătuc mexican de coastă, un bancher 
american a văzut apropiindu-se o barcă în care se afla un pescar. Acesta pescuise 


câţiva toni mari. Americanul l-a lăudat pentru captură si l-a întrebat cât timp i-a 
luat să-i prindă. 


— Foarte puţin, i-a răspuns pescarul. 


Americanul a vrut să știe de ce nu rămăsese să prindă mai multi, iar pescarul i-a 
răspuns că pescuise suficienți pentru nevoile curente ale familiei. 


— Şi în restul timpului ce faci? a continuat americanul. 

— Dorm până târziu, pescuiesc putin, mă joc cu copiii, imi fac siesta cu nevasta, 
Maria, iar seara mă duc în sat să beau vin şi să cânt la chitară cu prietenii. Am o 
viaţă foarte plină. 


Americanul i-a răspuns pe un ton superior: 


— Eu am un masterat în administrarea afacerilor la Harvard si te pot ajuta. Ai 
putea să petreci mai mult timp la pescuit şi să vinzi surplusul de peşte, iar cu 
profitul obținut ai putea să-ţi cumperi o barcă mai mare. Cu profitul de pe urma 
bărcii mai mari poţi cumpăra mai multe bărci, să-ţi faci o mică flotă de pescuit. 
În loc să-ţi vinzi peştele unui intermediar, l-ai putea vinde direct producătorului 
de conserve, iar în cele din urmă ai putea să-ți deschizi propria fabrică de 
conserve. În felul ăsta, ai deține controlul asupra producţiei si distribuţiei. 
Desigur, ar trebui să pleci din sătucul ăsta de pescari si să te muti în Ciudad de 
Mexico, apoi la Los Angeles, iar în cele din urmă la New York — de acolo ţi-ai 
putea dezvolta cel mai bine afacerea. 


Pescarul a întrebat: 

— Şi cât timp o să-mi ia toate astea? 
Americanul a răspuns: 

— Cincisprezece—douazeci de ani. 

— Şi pe urmă? 

Americanul a râs şi a spus: 


— Acuma urmează partea cea mai bună. La momentul potrivit, îţi vinzi compania 


si devii milionar. 

— Milionar, zici... Si pe urmă? 

— Pe urmă te pensionezi. O să te poţi muta într-un sătuc pescăresc, o să dormi 
până târziu, o să pescuiesti putin, o să te joci cu copiii şi o să-ţi faci siesta cu 


soția, iar seara o să dai o fugă în sat să bei vin si să canti la chitară cu prietenii. 


Am fost îndoctrinaţi cu o mulțime de minciuni toxice despre succes. Hai să le 
analizăm una câte una şi să ne străduim să descoperim adevărul! 


Minciuna toxică nr. 21 


Ma simt depăşită. 


Adevărul: Ori de câte ori aud pe cineva spunând această minciună, 
bănuiesc că de fapt e vorba despre altceva. De cele mai multe ori când ne 
simțim depășite, suntem de fapt nemultumite. Ne simţim depășite când ne 
umplem viata cu activități si sarcini fără sens, când facem lucruri care de 
fapt n-au nicio valoare pentru noi sau când pierdem legătura cu inspiraţia şi 
dorinţele noastre. Cu alte cuvinte, suntem nemultumite de lucrurile lipsite 
de sens din viaţa noastră. Și asta chiar că e nasol! 


Cand se uită în jur si vede un program plin de sarcini plicticoase, care nu-ţi 
inspiră niciun pic de pasiune, fata răutăcioasă dinăuntrul tău te convinge că eşti 
obosită, că eşti depășită de situaţie și că nu muncesti suficient. Tu iti închipui ca 
problema e organizarea şi că ai nevoie de mai multă energie şi timp, dar 
înțelepciunea interioară ştie că soluţia constă în a alege să faci lucruri captivante. 
Când ai auzit ultima dată pe cineva spunând că face ceva ce-i place cu adevărat, 
dar se simte copleșită? O asemenea persoană ar spune: „Sunt mai ocupată decât 
am fost vreodată si sunt plină de energie!“ 


Una dintre clientele mele, Sue, care avea doi copii mici şi o afacere la domiciliu, 
se simţea în permanență depășită. Avea un program foarte încărcat și abia găsea 
timp să doarmă sau să mănânce ca lumea. Lăsa impresia că, din clipă în clipă, o 
să izbucnească în plâns. După câteva luni de coaching, am dezlegat misterul: lui 
Sue nu-i plăceau cam șaptezeci și cinci la sută dintre sarcinile necesare functio- 
nării cu succes a afacerii ei. Era nemulțumită că pierduse orice legătură cu 
scopul vieţii ei și nu mai simţea niciun fel de pasiune. Când a hotărât să fie 
sinceră cu ea însăși, a început să-i crească moralul. 


Am explorat împreună opţiuni care erau mai compatibile cu interesele ei, şi Sue 
s-a decis să-şi schimbe cariera. Chiar dacă a trebuit să lucreze mai mult în 


perioada de tranziţie, se simţea revigorată de pasiunea pentru noua ei meserie și 
chiar aştepta cu nerăbdare să muncească — imagineaza-ti! Sentimentul de 
conexiune cu eul ei autentic i-a alungat senzaţia că este depăşită și a ajutat-o să 
fie mult mai mulțumită de viata ei. Si, desigur, a avut mai mult succes si în 
celelalte domenii ale vieţii sale. Criticul ei interior, pe care l-am poreclit Olga 
cea Depasita, s-a transformat, dintr-o hartuitoare omniprezentă, într-o mică 
pacoste care abia dacă îi mai șoptea lui Sue la ureche în zilele libere. 


Provocare: Nu e nevoie să-ţi schimbi cariera ca să nu te mai simţi depăşită. 
Pentru a intra pe fagasul unei vieţi mai dinamice şi mai motivate, e suficient 
să foloseşti sistemul bazat pe Alegere, Renuntare sau Delegare. Începe prin 
a face o listă cu toate activităţile săptămânale sau lunare care te fac să te 
simţi depăşită. Apoi distribuie-le într-una din aceste trei categorii: 


*Alegere: Activităţile din această categorie sunt cele care te fac să te simţi 
mulțumită — cele pe care ti le asumi cu entuziasm si pe care esti foarte motivată 
să le îndeplinești. Acestea iti dau ceea ce am putea numi „starea de insufletire “. 


*Renunţare: Aici se încadrează acele lucruri pe care pur si simplu nu ar trebui sa 
le faci — cele care iti displac si la care eşti dispusă să renunti cu totul. 


*Delegare: Aceste activități sunt cele care iti displac și pe care le poţi delega 
altcuiva. 


De pildă, poţi avea următoarele sarcini pe lista ta lunară: 


eSă duci copiii la ora săptămânală de pictură — Alegere. Iti place să-ţi vezi copiii 
în timpul orei, așa că iei decizia să fii sută la sută prezentă în timp ce își 
realizează operele. 


eSă verifici balanţa contabilă si sa platesti taxele — Alegere. Nu esti tocmai 
încântată de această sarcină, dar nu vrei s-o facă partenerul tău (nu prea le are cu 
socotelile!) şi nici nu ai suficienţi bani să angajezi un contabil. Îţi dai seama că 
pentru tine e important să fii în ordine cu banii, așa că, însuflețită de avantajele 
acestei sarcini, hotărăști să nu te victimizezi şi îți asumi îndeplinirea ei cu toată 
răspunderea. Adică intri în „starea de insufletire“. 


Să-ţi faci unghiile la salon — Renuntare. Decizi că, de fapt, nu e important 


pentru tine. Durează treizeci de minute să ajungi la salon, iar unghiile nu te ţin 
aşa mult. Iti place eleganța, însă si mai mult iti place să te dedici doar treburilor 
importante. lar salonul e un răsfăţ care te încurcă, drept care decizi ca 
deocamdată să ştergi de pe listă această activitate. 


* Aspiri şi ştergi praful în casă în fiecare lună — Delegare. A face acest lucru de 
una singură iti ia foarte mult timp si îţi răpește din energia pentru alte activități 


mai importante. Decizi să angajezi o femeie de serviciu sau să delegi această 
sarcină partenerului tău. 


Afirmatie: Eu aleg cum îmi petrec timpul si cum îmi trăiesc viata. Mă simt 
echilibrată, conectată cu mine însămi si puternică. 


„Felul în care ne petrecem zilele este felul în care ne petrecem viaţa. “ 


ANNIE DILLARD, scriitoare americană, câștigătoare a Premiului Pulitzer 


Minciuna toxică nr. 22 


Sunt o ratată. 


Adevărul: Cu toţii greşim tot timpul — un adevăr pe care Winston Churchill 
l-a exprimat magistral: „Succesul înseamnă să mergi din eșec în eşec fără 
să-ţi pierzi entuziasmul“. Problema e că, atunci cand gresim, suntem 
înclinați să credem că asta ne transformă în nişte ratati. În realitate, doar 
experimentăm eşecul — atâta tot. Eşecurile sunt ocazii pentru reflecţie, 
creştere, maturizare si înţelepciune. Până la urmă, eșecul face parte din 
viata — oricât succes ai avea. lată câteva date statistice: 


«In toată cariera lui, Babe Ruth — considerat cel mai mare jucător de baseball din 
toate timpurile — a adunat nu mai puţin de 1 330 de ratări. 


eLa un moment dat, Donald Trump a avut datorii de 900 de milioane de dolari, 
iar timp de patru ani a trecut prin numeroase eșecuri financiare. 


*Preaiubita, unul dintre filmele în care a jucat Oprah Winfrey, a avut încasări 
foarte mici, pricinuind pierderi de 30 de milioane de dolari. 


Dar acestea sunt lucruri de care nu ne prea amintim sau cărora nu prea le 
acordăm atenţie, nu-i așa? Or, adevărul e că drumul spre succes este pavat cu 
eşecuri. Obtinem succesul nu prin evitarea esecurilor, ci prin procesarea lor 
eficientă. 


Provocare: Fă o listă cu toate eșecurile tale de anul trecut. În dreptul 
fiecăruia notează cum te-a ajutat să creşti — cu alte cuvinte, ce te-a învăţat 
fiecare eşec despre tine și despre viaţă. Ai grijă să formulezi aceste 
invataminte într-un mod pozitiv. Cu alte cuvinte, în loc să spui: „Am învăţat 
că sunt praf la calcule“, încearcă să formulezi astfel: „Am învăţat că 


delegarea sarcinilor este cheia succesului“. 


Analizează lucrurile cu atenţie. Poate faptul că ai picat la examenul de intrare în 
barou te-a ajutat să înţelegi mai bine cum trebuie să înveţi. Sau poate că eșecul 
căsniciei tale te-a ajutat să devii mai puternică şi să te iubești mai presus de 
orice. lar dacă n-ai reușit să strângi bugetul pentru un proiect, poate că ai învăţat 
să negociezi mai bine. Transforma-ti esecurile în lecţii de viata și oportunități de 
a crește — în felul acesta, minciunile tale toxice se vor pierde în fundal. 


Afirmatie: La fel ca toţi oamenii de succes, merg din eşec în eșec fără să-mi 
pierd entuziasmul şi învăţ tot mai mult de fiecare dată. 


„Poţi s-o iei de la început oricând vrei, pentru că ceea ce numim «eșec» nu 
înseamnă să cazi, ci să rămâi la pământ. “ 


MARY PICKFORD, actriță canadiano-americană și cofondatoare a studioului de 
film United Artists 


Minciuna toxică nr. 23 


Dacă muncesc mai mult, până la urmă o să-mi termin toate 
treburile. 


Adevărul: Treburile nu se termină niciodată. Când rezolvi o treabă de pe 
listă, apare mereu alta nouă. Ai nevoie de dovezi? Răspunde la toate e- 
mailurile si răsuflă usurata. In cinci minute cu siguranţă o să primeşti unul 
nou. 


Schimbarea e singura constantă în viata, singurul lucru pe care putem conta. 
Ideea că într-o bună zi ne vom rezolva toate treburile e pur şi simplu ridicolă. În 
schimb, trebuie să ne concentrăm asupra destinaţiei şi să ne bucurăm pur și 
simplu că trăim. 


Tot timpul îmi reamintesc mie și clientelor mele că viata presupune o lista 
nesfarsita de treburi. Mereu vor fi lucruri de făcut. Dar singura ta prioritate este 
să stabilești ce lucruri sunt importante pentru tine. Apoi poţi să te concentrezi 
asupra lor si să te bucuri de această călătorie care este viata. Deci soluția nu e să 
muncești mereu mai mult, ci s-o iei încet și să te bucuri de plăcerile vieţii! 


Provocare: Știind că viaţa este însoţită de o listă nesfârşită de sarcini, 
secretul bucuriei de fiecare zi e sa adopti o atitudine pozitivă fata de 
lucrurile pe care le mai ai de făcut. Recapata-ti puterea asupra stării tale 
sufleteşti hotărând cum te vei raporta la treburile pe care nu le-ai dus la 
bun sfârşit. Pentru că a te simţi presată si stresată este alegerea ta. 


Ce atitudine ai de gând să adopti în următoarele treizeci de zile fata de lista ta 
nesfârşită de sarcini? Completează spaţiul gol din fraza următoare cu un adjectiv 
pozitiv: „Sunt ocupată, dar mă simt “. De exemplu: „Sunt ocupată, dar 
mă simt relaxată“. Sau: „Sunt ocupată, dar mă simt bucuroasă“. Sau: „Sunt 


ocupată, dar mă simt binecuvântată“. Decide că asta va fi noua ta atitudine și 
adună dovezi că ea exprimă adevărul. Dacă te decizi asupra atitudinii: „Sunt 
ocupată, dar mă simt norocoasă“, concentreaza-ti atenţia asupra felului în care 
norocul apare în viata ta. De exemplu, iubitul tău a venit acasă cu cina cumpărată 
din oraş într-o seară când tu nu aveai chef să gătești. Sau ai primit ca prin 
minune o amânare a termenului din cauza căruia erai stresată. Sau copilul a venit 
acasă și te-a anunţat că banii pentru fondul clasei vor fi plătiţi la o altă dată, care 
e mai convenabilă pentru tine. Bucură-te de beneficiile noii tale perspective! 


Afirmatie: Foloseşte fraza pe care ai construit-o mai sus ca pe afirmaţia ta! 


„Oricât aș fi de ocupat, tot simt că am cel mai frumos job din lume. “ 


PETER CRISS, toboșarul trupei rock Kiss 


Minciuna toxică nr. 24 


Trebuia să fac mai multe până la vârsta asta. 


Variantă: 


Mă aflu în locul nepotrivit la momentul nepotrivit. 


Adevărul: Esti întotdeauna în locul potrivit la momentul potrivit. Nu există 
o altă versiune a ta care, în clipa de faţă, ar putea să aibă o experienţă mai 
satisfăcătoare — exişti doar tu, cea din momentul de fata, care ai exact 
experienţa pe care o ai. Asa că de ce ai vrea să-ţi califici trăirile din prezent 
ca fiind „nesatisfăcătoare“? 


Acum, să nu mă înţelegi greşit, cu toţii avem momente în care nu ne simțim bine 
si experienţe din pricina cărora mi se pare că ne aflăm în locul nepotrivit la 
momentul nepotrivit. Și totuși, când evaluăm retrospectiv aceste experiențe, 
găsim de obicei motivul pentru care a trebuit să trecem prin ele: ne-au ajutat să 
crestem si să dăm naștere noilor noastre dorinţe si experienţe. 


Ai libertatea de a da un sens vieţii tale. Tu iti creezi sensul. Fără experienţele tale 
nereușite, nu ai aprecia la fel de mult clipele de bucurie. Momentele negre te 
ajută să devii mai puternică — iti întăresc caracterul si îți dau profunzime. 


Asa că nu-ți mai cataloga experienţele drept nesatisfăcătoare şi caută să înveţi 
cât mai mult din ele. De ce ai pierde timpul gândindu-te la ce ai fi putut face, 
când ai putea aprecia punctul în care ai ajuns? Fii recunoscătoare pentru lecţiile 
trecutului şi concentrează-te asupra prezentului. 


De curând am lucrat cu Marie, o clientă care îi permitea fetei răutăcioase s-o 
chinuie cu ideea că ar fi trebuit să facă mai multe până la vârsta ei. Marie se 
simţea o ratată, crezând că ar fi trebuit să aibă o carieră mai bună și să câștige 
mai multi bani. Criticul interior îi tot spunea: „Ai aproape cincizeci de ani! Ar 
trebui ca viata ta să arate mult mai bine!“ (Oare n-am auzit toate acest repros în 
mintea noastră? Fata răutăcioasă poate fi extrem de răutăcioasă!) 


Dar, când a respirat adânc și s-a conectat cu înțelepciunea ei interioară, a Marie 
reuşit să-şi dea seama cât progresase în realitate. 


eA fost capabilă să-și evalueze divorțul cu înţelepciune, dându-și seama că o 
făcuse mai puternică și o ajutase să devină femeia energică și frumoasă care este 
astăzi. 


“A înţeles că, punând cariera pe planul doi, putea să-și petreacă mai mult timp cu 
copiii, care sunt lumina vieţii ei. 


“A înţeles ca viata ei e foarte bună exact asa cum este, ceea ce i-a permis să fie 
mult mai împăcată; s-a simţit dintr-odată eliberată si revigorată. 


eA acceptat că este în locul potrivit la momentul potrivit — că a fost si va fi 
întotdeauna. 


Marie s-a uitat la imaginea de ansamblu a vieţii ei şi a reuşit să-şi exprime 
recunoştinţa pentru toate experiențele ei. 


Provocare: Renunta la criteriile de evaluare învechite! Lamureste-te unde 
crezi cu adevărat că trebuie să te afli răspunzând la întrebările de mai jos. 


* Adu-ţi aminte cum era viata ta cu zece ani în urmă. Unde simteai că ar fi trebuit 
să te afli pe atunci? 


eCe are să-i spună eul tău din prezent eului tău de atunci? 


“Cât de mult iti doreşti să fi apreciată cum erai acum zece ani (si cât erai de 
frumoasă)? 


* Acum imaginează-te peste zece ani privind înapoi la eul tau de acum. Ce are să- 


i spună eul tău din viitor eului tău de acum? Ce și-ar dori să apreciezi mai mult 
în prezent? 


Afirmatie: Întotdeauna mă aflu în locul potrivit la momentul potrivit. 


„Intr-o zi, privind în urmă, anii de luptă iti vor părea cei mai frumoși. “ 


SIGMUND FREUD, neurolog austriac, fondatorul psihanalizei 


Minciuna toxică nr. 25 


Nu voi reuşi decât dacă voi munci din greu. 


Adevărul: Dificultatea nu este o condiţie esenţială pentru succes. Munca 
susținută te poate ajuta în viaţă, dar același lucru îl poate face şi un plan de 
acţiune creativ și simplu. Deşi necesită disciplină şi concentrare, succesul nu 
se obţine doar cu disconfort sau suferinţă. De fapt, dacă munca pe care o 
faci ti se pare prea grea si simţi că Inoti împotriva curentului, ar fi bine sa te 
întrebi dacă nu cumva mergi în direcţia greşită. 


Cu siguranţă ai observat că, atunci când te simţi inspirată, munca nu ti se pare 
deloc un efort. Dacă activitatea corespunde dorințelor și convingerilor tale, 
munca ti se va părea interesantă și plăcută. Iar drumul până la obiectivul ales ti 
se va părea o excursie plăcută. Si, se știe, munca plăcută dă rezultatele cele mai 
bune. 


N-o să uit niciodată o clientă de-ale mele, o actriță pe nume Jessica, a cărei 
dorință cea mai mare era să-şi găsească un impresar bun. Nu e uşor să găsești un 
impresar de top in Los Angeles, mai ales dacă alegi să muncesti din greu, în loc 
să te bazezi pe un plan creativ. La acea vreme, cel mai obişnuit mod prin care 
actorii încercau să găsească impresari era să-şi trimită CV-ul şi fotografiile prin 
poștă, ceea ce îi făcea să piardă foarte mult timp, bani și energie. Apoi actorii 
așteptau cu nerăbdare ca un agent să-i sune şi să le spună: „OK, as vrea să te 
cunosc si poate o să te reprezint“. Dumnezeule, simt că obosesc numai când ma 
gândesc cât de greu era! Din nefericire, de cele mai multe ori actorii nu erau 
sunati de nimeni, pentru ca plicurile lor se adunau pe birourile agenţilor și, dupa 
o vreme, ajungeau la gunoi fără ca măcar să fie deschise. Jessica își închipuia că 
această muncă istovitoare era singura modalitate de a-și găsi un agent — chiar 
dacă în felul acesta nu obținea nici măcar o întâlnire. Așa că, în cele din urmă, i- 
am spus: „Sfatul meu de coach e să nu mai procedezi așa!“ Am întrebat-o ce 
simte că ar fi bine să facă. Iar înțelepciunea ei interioară a răspuns: să predea ore 


de gimnastică aerobică si să joace într-o piesă. Si exact asta a facut. Si ce crezi 
că s-a întâmplat? Un agent care ei îi plăcea foarte mult a început să-i frecventeze 
orele de aerobică, apoi a văzut-o în piesă și i-a cerut să-i devină clientă! Așa-i că 
un plan de acţiune inspirat poate da rezultate grozave? 


Desigur, Jessica a muncit mult pentru rolul care l-a convins pe impresar. De 
asemenea, a muncit mult ca să-şi pregătească orele de gimnastică. Dar era o 
muncă plăcută, orientată către un scop, care îi aducea satisfacţii. O astfel de 
activitate care te energizează și te face sa dai tot ce ai mai bun cu siguranţă iti va 
aduce conexiuni și satisfacţii. Rezultatele pozitive vin adesea din sentimentele 
pozitive cu care porneşti la drum! 


Provocare: Ca să nu mai crezi această minciună toxică, răspunde la 
următoarele întrebări legate de o situaţie în care muncesti din greu fara sa 
obţii rezultate: 


*E, adevărat că munca grea dă mereu roade în această situație? De exemplu, dacă 
te străduiești din răsputeri să-ți găsești sufletul-pereche stând mult pe site-urile 
de dating, vei avea în cele din urmă succes? 


*Cunoști pe cineva care a avut succes datorită unei uimitoare coincidente sau 
datorită norocului, cum s-a întâmplat cu Jessica? Dacă i s-a întâmplat altcuiva, ti 
se poate întâmpla si tie. 


*Lasa-ti imaginaţia să născocească o poveste în care ai parte de un noroc 
incredibil. Inchipuie-ti totul în cele mai mici detalii. (De exemplu: „Mă hotărăsc 
să merg la schi ca să iau o pauză de la site-urile astea de dating. În timp ce cobor 
fericită pe partie, întâlnesc o fată isteata si drăguță de unsprezece ani, căreia îi 
dau câteva sfaturi despre cum să-şi îmbunătăţească tehnica. În scurtă vreme 
apare și tatăl ei — un tip divorţat. E deștept, simpatic, sincer şi exact pe gustul 
meu! În plus, se îndrăgostește imediat de mine si, șase luni mai târziu, ne 
căsătorim pe pârtia unde ne-am cunoscut!) 


Afirmatie: Munca mea pare o joacă pentru că îmi urmez inspiraţia. 


„Când simţi că inoti împotriva curentului, întoarce-te pe spate și lasd-te să 
plutesti în voia lui. “ 


TERRI COLE, psihoterapeut, autor, orator motivational si coach american 


Minciuna toxică nr. 26 


Dacă mă concentrez asupra problemelor, o să reuşesc să le rezolv. 


Adevărul: Orice lucru asupra căruia ne concentrăm devine mai important. 
Ai observat acest fenomen? Uită-te în jurul tău şi concentrează-te asupra 
lucrurilor albastre. Hotaraste că albastrul este important și urmăreşte cum 
mintea ta (mai exact sistemul de activare reticular din creierul tău) face ca 
toate petele de albastru să devină mai vizibile. E ca şi cum cantitatea de 
albastru din încăpere s-ar fi mărit! 


Deci, dacă ai o sarcină sau o problemă pe care te pregatesti s-o rezolvi, nu te mai 
concentra asupra problemei, ci asupra soluţiei — şi vei vedea că soluţiile devin tot 
mai multe. Este extrem de ușor să cădem în capcana de a ne concentra atât de 
mult asupra problemelor din viata noastră, încât să nu mai putem vedea nimic 
altceva. Este esenţial să dobândești limpezime concentrându-te asupra lucrurilor 
pe care ti le dorești, nu asupra problemelor. 


Rebecca, o femeie de afaceri foarte activă, a venit la mine s-o ajut cu nişte 
probleme financiare care o depășeau. Se afla în plină criză: creditorii nu-i dădeau 
pace şi erau cât pe ce s-o lase fără mașină. Putin probabil să nu te laşi copleșită 
de așa ceva, nu? Îi era extrem de greu să nu se concentreze asupra grijilor 
financiare, mai ales că se lovea permanent de ele. I-am cerut să se gândească la 
imaginea de ansamblu a vieţii ei și să-şi analizeze modelul iresponsabilitatii 
financiare: nu doar cum începuse totul, ci și care ar putea fi soluţiile. S-a angajat 
să-și rezolve problemele financiare prin reesalonarea datoriilor si prin mutarea 
într-o casă mai mică, pași care i-au permis să se salveze. A scăpat de datorii în 
trei ani si n-a mai ajuns niciodată într-o astfel de situaţie dificilă! Si totul a 
început prin decizia de a se concentra asupra soluţiilor. 


Provocare: Gândeşte-te la trei probleme cu care te confrunti în prezent. 


Apoi imagineaza-ti că urci într-un elicopter si te înalți mult deasupra 
solului. Problemele tale se fac tot mai mici, până ajung niște puncte pe 
pământ. Studiază imaginea de ansamblu. Încotro te indrepti? Priveşte spre 
tărâmul soluţiilor. Priveşte spre tărâmul dorinţei. Acum uită-te din nou la 
lista ta de probleme. Notează cel puţin două soluţii posibile pentru fiecare în 
parte. Nu te concentra asupra problemelor, ci asupra a ceea ce vrei să obţii. 


Afirmatie: Vad cum se înmulţesc soluţiile ca albastrul din camera! 


„Nu ne putem rezolva problemele cu același mod de a gândi cu care le-am 
creat. “ 


ALBERT EINSTEIN 


Minciuna toxică nr. 27 


O să încerc. 


Adevărul: Să încerci nu este suficient — trebuie să-ţi iei un angajament. Ma 
trec fiori ori de câte ori îmi aud clientele folosind verbul încerc, deoarece 
ştiu ce înseamnă, anume că vor să evite implicarea reală. 


Există un test decisiv pe care îl poţi aplica pentru a vedea daca esti pusă pe 
treabă cu adevărat. Paul, membru al unui grup al meu de coaching, tot amâna să 
termine prima versiune a cărții pe care se apucase s-o scrie. Săptămână după 
săptămână, venea la ședințele de grup spunându-mi că nu se poate mobiliza. La 
sfârşitul unei ședințe, am hotărât să-i lansez o provocare. Când l-am întrebat ce 
angajament îşi ia, mi-a spus că intenţionează să finalizeze prima versiune a cărţii 
înainte de următoarea întâlnire a grupului. I-am cerut apoi ca, dacă nu-și tine 
promisiunea, să doneze 150 de dolari unei organizaţii politice care susține valori 
diametral opuse celor în care crede el. Iniţial, n-a fost de acord, spunând că nu 
poate da bani unei organizaţii în care nu crede. Exact cum mă aşteptam! Dar asta 
l-a ajutat să-și dea seama că nu e deloc hotărât să-și termine cartea. În cele din 
urmă, a acceptat provocarea si — desigur — la următoarea ședință a venit cu prima 
versiune a cărții încheiată. 


Provocare: Data viitoare când te auzi spunând „o să încerc“, analizează 
dacă angajamentul tău este autentic cu ajutorul următoarele întrebări: 


1. Vrei cu adevărat să-ți iei un angajament? Intreabă-te dacă acest angajament se 
potrivește cu ceea ce-ţi dorești. 


2. Cumva te pregatesti pentru un eșec? Folosim deseori minciuna „o să încerc“ 
numai pentru ca, la final, văzând că n-am reușit, să ne putem critica, spunându- 
ne: „Sunt o ratată“. Nesuferit obicei! 


3. Iti iei un angajament din obligaţie? Fiind mamă, ştiu ce înseamnă să-ţi iei un 
angajament din obligație: când se strâng fonduri pentru activităţi școlare sau se 
organizează întâlniri de joacă pentru copii. Și ştiu că — atât pentru mine, cât si 
pentru ceilalți — trebuie să fiu foarte fermă când îmi iau un angajament. Spun fie: 
„Da, o să fac asta“, fie: „Nu, de data asta nu pot“, dar niciodată evazivul: „O să 
încerc“. Hai să înfăptuim împreună revoluţia rostirii adevărului! 


4. Ce angajament ştii sigur că poţi să-ţi iei? Poate nu esti dispus să conduci 
comitetul de organizare a unui eveniment, dar poate că esti dornic să dai o mana 
de ajutor. Spune limpede ce ești dispus să faci. 


5. Analizează încă o dată situaţia $i ia-ti un angajament pe care esti dispus să-l 
respecţi. Cu alte cuvinte, treci de la: „O să încerc“ la angajamentul: „O să fac“. 
Nu te simți mai bine? 


6. În cele din urmă, pune-te la încercare. Dacă nu-ţi respecţi angajamentul, esti 
dispusă să mănânci ceva ce iti displace profund? Sau să faci o donaţie pentru o 
cauză în care nu crezi? Daca nu, întoarce-te la întrebarea 5 si revizuieste-ti 
angajamentul, până devii sigură că el exprimă ce-ţi doreşti cu adevărat. 


Afirmatie: Noteaza-ti aici angajamentul obţinut în urma celor șase întrebări 
de mai înainte. 


„Nu încerca. Faci... sau nu faci. Nu există a încerca. “ 


YODA, maestru Jedi din Războiul stelelor 


Minciuna toxică nr. 28 


Dacă mă bucur prea tare, sigur se va întâmpla ceva rău. 


Variantă: 


Dacă îmi permit să sărbătoresc un succes, o să-mi meargă prost. 


Adevărul: Când te abtii să sarbatoresti, iti rapesti singură bucuria. 
Credinţa că te aşteaptă o nenorocire daca esti prea fericită sau dacă ai parte 
de prea multe lucruri bune este un gând toxic. E ca şi cum ai avea în cap un 
poliţist al cărui scop e să-ţi stârnească frică. 


Întotdeauna râd când oamenii îmi spun că nu vor să se entuziasmeze prea tare de 
ceva sau când ezită să-mi împărtăşească un plan de teamă că n-o să se mai 
împlinească. Dă-ţi voie să te bucuri! Sarbatoreste-ti succesele — ba chiar si 
posibilitatea de a avea succes! De ce nu? Realmente nu ai nimic de pierdut! 
Chiar dacă lucrurile nu ies cum te asteptai, măcar vei rămâne cu acele momente 
de bucurie, nu-i aşa? 


Iar când atingi un nivel de împlinire si succes de care esti încântată, te rog, 
pentru numele lui Dumnezeu (căci Dumnezeu / universul / sursa vitală vrea să fii 
fericită), fa bine si bucură-te din tot sufletul! E o blasfemie să-ţi refuzi bucuria. 
Și e dreptul tău din naștere să fii fericită. Insufleteste-i si pe alţii cu bucuria ta! 
Fii ca o rază de lumină în lume si savurează fiecare clipă! O meriti. 


la exemplu de la copiii de doi ani. Imi aduc aminte că, atunci când avea doi ani, 
fiica mea, Annabella, se bucura de tot ce o înconjura — asta a fost una dintre 


marile mele satisfacţii de mamă. Când bea un smoothie, bătea din palme 
încântată. Dacă urca scările singură, striga de bucurie. lar când venea un copil să 
se joace cu ea, zburda prin toată casa. Oare n-ai putea să te bucuri și tu mai 
mult? Nu e minunat să-ţi sarbatoresti victoriile? Ia exemplu de la Annabella si 
concentrează-te asupra victoriilor tale si asupra momentelor când te simţi bine. 
Savureaza-ti bucuria! 


Provocare: Fă o listă cu toate lucrurile pe care ai putea să le sărbătoreşti. 
Există posibilitatea să fii promovată în viitor? Entuziasmează-te încă de pe 
acum, ca şi cum deja ai fi obţinut promovarea! Te curtează un bărbat care 
ar putea fi „alesul“? Bucură-te ca si cum chiar ar fi iubirea vieţii tale. Fă-ţi 
obiceiul de a sărbători posibilele succese la fel ca pe victoriile adevărate. 
Poţi sărbători în diverse feluri: ia cina la restaurant, laudă-te mamei, 
trimite-ti flori sau fă o baie cu multă spumă. Viaţa e prea scurtă ca să nu 
sarbatoresti! 


Acum fa exercitiul urmator: 


*Gândeşte-te la o experienţă care te-a facut să te simţi în culmea fericirii, la un 
moment când ţi-ai dat voie să te bucuri din toată inima. 


«In timp ce rememorezi în detaliu experienţa respectivă, adu-ti aminte ce ai 
simţit în legătură cu viitorul în acel moment. Simteai că esti în stare să cuceresti 
lumea? Că viata e plină de posibilități? Că totul va fi bine? Cei mai multi oameni 
spun că, atunci când au parte de asemenea experiențe, se simt puternici și 
încrezători în viitor. Cand te cdsatoresti, când primeşti o medalie olimpică sau 
când ești ovationata în picioare, nu stai să-ţi faci griji că urmează o nenorocire, 
nu-i așa? 


*Observă că, atunci când iti dai voie să sărbătorești ceva din tot sufletul, generezi 
si mai multă bucurie. 


Afirmatie: Sărbătoresc chiar şi cel mai mic semn al unei veşti bune, căci ştiu 
că bucuria aduce si mai multă bucurie! 


„Nimic nu este mai contagios decât entuziasmul — mută munții si imblanzeste 
brutele. Entuziasmul este izvorul sincerităţii, și fără el adevărul n-ar obține 
nicio victorie. “ 


EDWARD BULWER-LYTTON, politician şi dramaturg englez 


Minciuna toxică nr. 29 


Trebuie s-o iau pas cu pas. 


Variantă: 


Nu merit decât lucrurile pentru care muncesc din greu. 


Adevărul: Si dacă nu trebuie s-o iei pas cu pas? Dacă ai dreptul să te bucuri 
acum de tot ce-ţi doreşte inima? Știu că sună îndrăzneţ, dar adevărul este ca 
nu întotdeauna trebuie să faci eforturi uriaşe pentru a ajunge unde ţi-ai 
propus, iar cei care afirmă contrariul nu fac decât să elogieze drumul ales 
de ei. Tu poţi avea noroc: ti se pot întâmpla lucruri bune ca prin magie. 
Asa-i că e o perspectivă încântătoare? 


Clienta mea Siena credea că trebuie să urce în ierarhie treaptă cu treaptă. Avea 
impresia ca, dacă ar fi avansat în salturi mari, ar fi trisat. Si asta fiindcă provenea 
dintr-o familie foarte pragmatică, unde i se insuflase o foarte strictă etică a 
muncii. Asta o ajutase să răzbească în viata. Problema era ca nu se simţea 
fericită si îşi dorea să facă o schimbare în cariera ei: voia să renunţe la postul de 
avocată într-o firmă mare, în care avansa încet, şi să-și înființeze propria firmă 
împreună cu un coleg de încredere, care obținuse un client foarte mare, ce le-ar fi 
adus suficiente venituri cât să se descurce pe cont propriu. Dar criticul interior îi 
spunea întruna că trebuie s-o ia pas cu pas si că nu e deloc pregătită pentru o 
asemenea schimbare. I se părea că nu merită norocul de-a avea o astfel de 
oportunitate, care părea de-a dreptul miraculoasă. 


In calitate de coach al Sienei, am ştiut că menirea mea era să înlătur din drumul 


ei spre succes minciuna că trebuie s-o iei pas cu pas. De-a lungul şedinţelor 
noastre, am descoperit împreună cât de mult îi subminase succesul această idee 
în trecut. În cele din urmă, a hotărât să renunţe la ea şi să accepte că poate fi o 
persoană norocoasă. A început să simtă că nu totul în viaţă se obţine cu eforturi 
susținute si că poate atrage succesul, oportunităţile si norocul de partea ei. A avut 
curaj să facă saltul, si noua ei firmă a demarat în forță! 


Provocare: Descopera-ti convingerile bazate pe ideea că trebuie s-o iei pas 
cu pas răspunzând la următoarele afirmaţii cu „adevărat“ sau „fals“: 


e „Trebuie să muncesc din greu pentru tot ce primesc.“ (Dacă răspunzi cu 
„adevărat“, urmează exemplul Sienei şi concentrează-te să atragi succesul în 
viata ta, nu să-l obţii ca urmare a unor eforturi susținute.) 


e „Nu suport oamenii care obțin lucruri foarte ușor.“ (Dacă răspunzi cu 
„adevărat“, da-ti seama că această credinţă te împiedică să obţii și tu lucruri ușor. 
Lasă-te inspirată de oamenii norocosi! Spune-ti în sinea ta: „Sunt gata să primesc 
orice-mi doresc mulțumită norocului!) 


e „Unii sunt norocosi, alții ghinionisti — iar eu mă număr printre ghinionisti.“ 
(Dacă răspunzi cu „adevărat“, apucă-te să strângi dovezi că şi tu ești norocoasă. 
Fă o listă cu situaţiile în care ai avut noroc in viata și da-ti seama că nu ești deloc 
o ghinionistă. Toţi suntem norocoşi într-un anumit domeniu. Poate tu ai noroc în 
dragoste. Sau noroc la bani. Sau noroc în prietenie. Sau noroc când vine vorba să 
găseşti oferte grozave la pantofi.) 


e „Nu mă deranjează să accept lucruri pentru care nu am făcut niciun efort.“ 
(Dacă răspunzi cu „fals“, atunci provocarea ta este să înveţi să primeşti cu 
eleganță — începând de astăzi. Acceptă un compliment care pare nemeritat. 
Acceptă că ai slăbit câteva kilograme deşi n-ai făcut niciun efort. Acceptă 
invitaţia unei prietene noi la un spectacol de balet. Accepta pur si simplu — fără 
să pui întrebări!) 


e „A o lua pe scurtătură este un mod de a trisa.“ (Dacă răspunzi cu „adevărat“, 
atunci a venit vremea să fii recunoscătoare pentru scurtăturile din viaţa ta. Începe 
cu cele mici, cum ar fi să te strecori în fata altei masini pe autostradă sau să-ți 
rogi asistenta să facă ea primele corecturi în raportul tău lunar către șefi... orice 
te face să te întrebi: „Chiar îmi pot permite asta?) 


Observa în ce situaţii convingerile iti sabotează bucuria și succesul. Apoi 
încearcă afirmaţia următoare și vezi cum se schimbă lucrurile. 


Afirmatie: Nu trebuie să muncesc din greu pentru tot ce primesc. Accept 
norocul și comoditatea în viaţa mea. 


„Cine ţi-a spus că întotdeauna trebuie s-o iei pas cu pas ca să reusesti? Uneori, 
tot ce trebuie să faci e să profiti de o împrejurare norocoasă. “ 


CHELLIE CAMPBELL, autoare și specialistă în reducerea stresului financiar 


Minciuna toxică nr. 30 


Dacă nu ştiu cum să obţin un lucru, atunci nu-l voi putea obţine. 


Variantă: 


Ca să-mi ating scopurile, trebuie să ştiu cum să ajung la ele. 


Adevărul: Ca să reusesti, trebuie să identifici lucrurile pe care ti le doreşti si 
pe care crezi că le poţi obţine. După ce iti faci o idee clara despre ţinta pe 
care vrei s-o atingi, poţi trece la acţiuni inspirate, care iti fac plăcere si 
despre care intuiţia Iti spune că sunt corecte. Deseori, ne întrebăm cum să 
facem ceva si asta ne împiedică să visăm. Nu te mai gândi cum sa faci si 
întreabă-te ce iti doreşti. Da-ti voie să visezi si ia-ti zborul! 


Să-ţi spun o poveste despre mine. Într-o zi, în timp ce mă jucam cu fetița mea, 
care avea aproape nouă luni, am primit un telefon de la compania de dezinsectie 
prin care eram informată că trebuia să efectuăm o lucrare neprevăzută la casa pe 
care tocmai o cumpărasem: „Jumătate din tencuiala casei dumneavoastră e plină 
de termite“. Costul lucrării: 25 000 de dolari. În plus, afacerea pe care o aveam 
de şapte ani cu o prietenă tocmai dăduse faliment. Îţi poţi închipui cât de dificilă 
era situația în care mă aflam! Și totuși, aveam o idee despre care intuiţia imi 
spunea că era excelentă. Voiam să creez o serie de seminare online pentru femei, 
cu invitate precum Marianne Williamson, Marci Shimoff, SARK și Lisa 
Nichols — femei puternice, ale căror cărţi le citeam de mai bine de cincisprezece 
ani si de la care invatasem foarte mult. Ei bine, aveam ideea, dar nu ştiam cum s- 
o pun în aplicare. 


Așa că am făcut ceea ce fac adesea când nu știu cum să procedez: am lăsat-o pe 
Annabella cu minunatul ei tată și am ieşit la jogging, luându-l cu mine pe Dozer, 
câinele nostru. Când am plecat de acasă, mi-am propus să-mi clarific ideea și să 
elaborez un plan. Am alergat în forță și am lăsat inspiraţia să lucreze. Când m- 
am oprit din alergat, aveam deja numele seriei — The Women Masters 
(Profesionistele) — și ştiam care era următorul pas: trebuia să trimit e-mailuri 
profesionistelor pe care le admiram cel mai mult, prezentându-le ideea mea şi 
invitându-le să ia parte la proiectul meu. Am intrat pe site-urile lor și le-am scris 
cu toată încrederea, nelăsând îndoielile și fata răutăcioasă să-mi taie elanul. 
Rezultatul? Întreaga mea viata s-a schimbat! Am devenit prietenă cu multe dintre 
aceste femei puternice, mi-am triplat veniturile, am început să am impactul 
social pe care mi-l doream si, în cele din urmă, am ieşit pe piaţă cu această carte. 
Dacă m-aş fi lăsat demoralizată de criticul interior, care mă întreba la nesfârșit 
cum o să fac (Cum o să ajungi la aceste profesioniste? Cum o să-ţi faci un site? 
Cum o să înregistrezi seminarele?), cu siguranţă n-ai mai fi citit acum această 
carte. (În plus, termitele mi-ar fi ros toată casa!) Crede-mă: totul începe cu o 
dorinţă şi o idee, după care trebuie să faci un prim pas inspirat. Restul vine de la 
sine. (Vrei să asculti câteva interviuri pe care le-am realizat în cadrul seriei The 
Women Masters? Intră pe www.BigFatLiesTheBook.com și descarcă gratuit 
setul de instrumente ale cititoarei, în care sunt incluse câteva dintre interviurile 
mele preferate din seria The Women Masters!) 


Provocare: 


*Incepe cu zece minute de visare. Lasa-ti imaginaţia să zburde și încearcă să 
constientizezi care sunt dorinţele tale cele mai mari. Nu ai voie să te întrebi cum 
o să le îndeplinești! 


*Construieste-ti o imagine cat mai clară a ceea ce-ţi doreşti. Cum te face să te 
simţi? Ce impact crezi că vei avea asupra lumii? Permite-ti să te bucuri de visul 
tău măreț. 


e Apoi propune-ti un plan de acţiune. Blochează pălăvrăgeala demoralizatoare a 
criticului interior cu ajutorul tehnicii tale preferate (a mea, după cum ţi-am zis, e 
joggingul): poţi să faci o baie prelungită, să tricotezi un fular, să pleci într-o 
excursie, să te gândești la ce-ţi doreşti cu putin timp înainte de culcare (pentru că 
inconştientul tău poate elabora un plan de acţiune în somn!) sau să stai pe malul 


unui lac, lăsându-te învăluită de liniște sau de zgomotul valurilor. 


“Scopul este să laşi inspiraţia să te ghideze în realizarea dorinţei tale. Ca să 
pornesti la drum, trebuie să descoperi doar primul pas, nu toți paşii! 


*După ce descoperi primul pas, apucă-te de treabă! 


Afirmatie: Cred în viziunea mea, îmi folosesc inspiraţia drept ghid si ştiu ca 
voi descoperi cum să-mi pun ideea în practică. 


„Obstacolele sunt acele lucruri înspăimântătoare pe care le vezi atunci când îţi 
iei privirea de la obiectivul tău. “ 


HENRY FORD, industriaș american, fondatorul companiei Ford Motor 


MINCIUNI TOXICE DESPRE BANI 


Bani — un cuvânt care inspiră vise, coşmaruri şi melodii. (Chiar în clipa asta îmi 
răsună în minte un hit despre bani — fredonează şi tu unul chiar acum!) Acordăm 
banilor multă putere şi semnificație. Ne dorim mereu mai mulţi, dar adesea, când 
reuşim să-i obținem, suntem speriaţi, ne simțim depășiți sau vinovaţi. Cei mai 
mulți dintre noi avem o relaţie dificilă cu banii, subiectul fiind suprasaturat de 
minciuni toxice. 


Dar poţi foarte bine să ai o relație echilibrată cu banii. Si nu-mi trece prin cap un 
exemplu mai bun decât prietena mea Mary, o femeie extrem de inteligentă, 
proprietară a unei mici afaceri și budistă practicantă, care e foarte cumpătată 
când vine vorba de bani. Prioritatea ei este să-și achite contribuţiile la fondul de 
pensii şi să pună lunar bani în contul de economii — în felul acesta, își exprimă 
credinţa într-un viitor prosper. De asemenea, are un cont de economii separat 
pentru proiecte mai ample, cum ar fi renovarea bucătăriei sau o tabără de 
meditaţie de trei luni în Himalaya. Se lansează în aceste proiecte cu zâmbetul pe 
buze, pentru că de fiecare dată dispune în totalitate de sumele necesare. În plus, 
donează mereu zece la sută din profitul net unor cauze nobile și organizaţiilor în 
care crede. Ba chiar m-a luat complet prin surprindere făcându-mi odată o 
donaţie de 100 de dolari — pur si simplu pentru că exist. Îţi dai seama cât de 
bucuroasă am fost! Si, cu toate că își permite din când în când câte un răsfăţ mai 
costisitor, returnează în fiecare lună banii luaţi de pe cardul de credit. 


Mary îşi administrează banii cu aceeași disciplină cu care practică meditaţia. Nu 
are pretenţia să facă totul perfect tot timpul, ci doar să-și respecte zilnic 
angajamentele, ceea ce o ajută să-și structureze viata si, în același timp, îi oferă 
libertate. Acordă banilor o importanţă limitată, părerea ei fiind că banii sunt 
făcuţi ca să fie cheltuiţi. Consideră că are întotdeauna mai multi decât îi trebuie 
si că ei nu reprezintă decât o latură a vieţii sale. Cu alte cuvinte, contul din banca 
nu exprimă valoarea ei ca persoană. 


Intelepciunea interioară și superstarul nostru interior ştiu că putem fi și noi exact 
ca Mary. Putem armoniza spiritualitatea cu bogăţia și putem să ne separăm 
fericirea de soldul contului bancar. Aşadar, hai să ne scufundăm împreună în 


apele tulburi ale banilor şi să ieşim de acolo strălucind! 


Minciuna toxică nr. 31 


Banii sunt sursa tuturor relelor. 


Variante: 


Oamenii bogaţi sunt lacomi şi răi. 


Banii nu fac decât să creeze probleme şi conflicte. 


Adevărul: Când ai gânduri sau sentimente negative legate de bani, te feresti 
în mod inconştient de bogăţie. Nu vrei să te identifici cu ceva ce consideri a 
fi greşit sau rău, dar, pe de altă parte, îţi doreşti să fii mai bogată. Ai o 
relaţie ambivalentă cu banii: ba spui că ti-i doreşti cu disperare, ba îi 
condamni. Ca si cum banii ar fi un iubit îngrozitor, căruia îi place şi, în 
acelaşi timp, nu-i place de tine! Aceste atitudini contradictorii te vor 
menţine în imposibilitatea de a acţiona. A sosit momentul să stabileşti care 
sunt convingerile tale legate de bani, astfel încă să poţi atrage mai multi si, 
pe de altă parte, să nu le mai dai puterea de a te face nefericită. 


Janet, coafeză și machieuză talentată, avea mai mereu dificultăți financiare. În 
timp ce discutam despre acest aspect al vieţii ei, am descoperit că avea 
convingeri negative despre bani. Şi-a dat seama că, în mintea ei, a avea bani și a 
fi bogat era echivalent cu a fi o persoană răsfăţată, indiferentă, lipsită de suflet. 
Imediat ce am lămurit care sunt temerile și convingerile ei legate de bani, am 
început să le procesam si să le transformam în convingeri pozitive, care s-o 
apropie mai mult de sinele ei adevărat. Înţelepciunea ei interioară i-a cerut să-și 
însușească o nouă convingere: „Cu cât câștig mai mulţi bani, cu atât îi pot ajuta 


mai mult pe cei din jur“. Aşa că a început să se concentreze asupra celebrităților 
care își folosesc bogăţia pentru cauze nobile. În scurtă vreme, a observat că, pe 
măsură ce descoperea dovezi că bogăţia este o forță pozitivă, câştiga tot mai 
mult. A obținut o mărire de salariu, și-a achitat creditul, şi-a deschis un cont de 
economii și a început să doneze lunar cinci la sută din venituri organizaţiei de 
binefacere preferate. Această schimbare de perspectivă asupra banilor i-a adus o 
mulțime de beneficii lui Janet, care acum crede cu tărie că bogăţia e un lucru bun 
şi se străduieşte să-şi facă viata cat mai îmbelșugată. 


Provocare: Constientizeaza-ti relaţia cu banii analizandu-ti convingerile 
despre felul în care pot fi câştigaţi, cheltuiţi și înmulţiţi. Urmează aceasta 
metodă în şase paşi: 


*Evaluează modul în care sunt tratați de obicei banii în familia ta. Sunt venerati? 
Sunt vanati în mod constant? Sunt trataţi cu indiferență? Sunt considerați 
dăunători? 


*Care consideri că este avutia ta cea mai de pret? Familia? Umorul? Energia? 
Prietenii? Relaţiile? 


*Gândeşte-te la relaţia ta cu banii. Cum reactionezi când cineva aduce vorba 
despre bani? Simti un gol în stomac? Ai un zâmbet pe buze? 


*Hotărăşte să-ți construieşti o nouă relaţie cu banii, stabilind ce sentimente ţi-ai 
dori să ai fata de ei. Intreaba-ti înțelepciunea interioară ce convingere despre 
bani crede că ti-ar fi cea mai folositoare. 


“Realizează un lant al ideilor tale despre bani. (Exercitiul este inspirat de 
scrierile lui Abraham- Hicks.) Scrie pe o foaie numerele de la 1 la 7. În dreptul 
numărului 1 notează ideea pe care o ai în prezent despre bani, iar în dreptul 
numărului 7, ideea despre bani sugerată de înțelepciunea ta interioară. Apoi 
umple intervalul dintre 1 și 7 cu idei care fac trecerea de la viziunea ta actuală la 
viziunea pe care ai vrea s-o ai. Vei obține astfel o insiruire progresivă care te va 
ajuta să-ţi croiesti drum către viziunea ta ideală despre bani. lată cum ar putea 
arăta o astfel de înșiruire: 


1. Banii sunt rădăcina tuturor relelor. 


2. Nu toţi banii provin de la oameni răi. 
3. Banii sunt doar o sursă de energie. 

4. Îmi place să am multi bani. 

5. Au fost vremuri când am avut bani. 

6. Stă în puterea mea să câștig mai mult. 
7. Banii îmi sunt accesibili. 


“Ultimul pas este ca, în fiecare zi, să pui în aplicare câte una dintre aceste 
perspective. Începe cu ideea nr. 1 — ceea ce-ţi va fi destul de ușor, dat fiind că e 
viziunea ta curentă, pe care o cunoşti, vai, atât de bine! Strange dovezi că este 
corectă. A doua zi, adoptă perspectiva de la nr. 2 si găseşte argumente care o fac 
adevărată. Continuă până ajungi la nr. 7, adică la ideea pe care ti-ar plăcea s-o ai. 
În şapte zile, vei reuşi să dobandesti perspectiva ideală. Si ai să vezi cum se 
revarsă spre tine banii şi bucuria! 


Afirmatie: Construieste-ti lanţul ideilor despre bani. Foloseşte-le ca 
afirmaţii săptămâna viitoare! 


„Binecuvântat fie ce-ţi dorești. “ 


FILOSOFIA HUNA 


Minciuna toxică nr. 32 


Dacă aş avea destui bani, totul ar fi în regulă. 


Variantă: 


O să fiu fericită când o să fiu bogată. 


Adevărul: Acum, că am început să ne schimbăm părerile negative despre 
bani, trebuie să ne asigurăm că nu cădem pradă minciunii toxice care 
susţine că, pentru a fi fericită, ai nevoie de bani. Realitatea e că banii sunt 
doar mijlocul prin care putem dobândi un anumit stil de viata. Si cum 
rămâne cu ideea că banii ne scutesc de toate grijile? Ei bine, potrivit 
Asociaţiei Consultantilor Financiari (Certified Financial Planner Board) din 
Statele Unite, aproape o treime dintre câştigătorii la loterie au ajuns faliti si 
susțin că banii câştigaţi le-au facut mai mult rău decât bine. 


Când cădem în capcana de a identifica banii cu fericirea, riscăm să fim 
dezamăgite şi, în cele din urmă, să ne simţim neputincioase. lar sentimentele de 
frustrare si neputinţă fac si mai dificilă câștigarea banilor. Un adevărat cerc 
vicios! 


Provocare: Priveşte imaginea de ansamblu a finanţelor şi a fericirii tale si 
încearcă să vezi dacă cele două sunt sau nu corelate. Fă un grafic care să-ţi 
reflecte situaţia în ultimii zece ani — una dintre axe va reprezenta fericirea, 
cealaltă, finanţele. Pe o scară a satisfactiei de la 1 la 10 (1 = îngrozitor, 5 = 


mediu, 10 = extraordinar), evalueaza-ti fericirea şi finanţele în fiecare dintre 
perioadele menţionate: 


*În prezent: Cum iti evaluezi fericirea (de la 1 la 10)? Dar finanţele (de la 1 la 
10)? 


*Cu 2 ani în urmă: Cum iti evaluezi fericirea (de la 1 la 10)? Dar finanţele (de la 
1 la 10)? 


*Cu 7 ani în urmă: Cum iti evaluezi fericirea (de la 1 la 10)? Dar finanţele (de la 
1 la 10)? 


*Cu 10 ani în urmă: Cum iti evaluezi fericirea (de la 1 la 10)? Dar finanţele (de 
la 1 la 10)? 


Apoi pune rezultatele într-un grafic, pentru a avea o reprezentare vizuală a 
situaţiei. 


Iată un model: 


Evaluarea satisfactiei 


Graficul fericirii și al bogăției 


huma numa humi humi fn 
(ulDani cuTani cusani cuzani prezent 


s fericire 


a finante 


Răspunde la următoarele întrebări: 
*Ce observi? Există într-adevăr o corelaţie între fericire și finanţe? 


*Când ai avut parte atât de fericire, cât si de o situaţie financiară buna? Cărui fapt 
îi atribui această suprapunere? Evaluează realist ce a mers bine în acea 

perioadă — cu siguranţă a fost o epocă de aur în care superstarul tău interior a 
strălucit puternic. Fă o listă cu toate lucrurile care au făcut posibilă această 
perioadă de abundență şi fericire. 


Afirmatie: Pe măsură ce înaintez în viata, am grijă atât de veniturile, cât si 
de fericirea mea. 


„Succesul nu este o destinaţie, ci mai degrabă starea de spirit cu care cineva 
pornește la drum si care îl face să-și ducă la capăt călătoria. “ 


ALEX NOBLE, scriitor franco-american 


Minciuna toxică nr. 33 


Niciodată nu voi avea destul. 


Adevărul: După cum am mai spus, dorinţa de a avea mereu mai mult face 

parte din natura umană. Dar să n-o confuzi cu sentimentul că nu ai destul. 
Este absolut necesar să găseşti un mod de a te împăca durabil cu situaţia ta 
din prezent si de a te bucura de călătoria care este viata ta. 


Ti s-a întâmplat probabil să mergi într-o drumeţie, să ajungi pe vârful muntelui si 
să constaţi că în apropiere se află un vârf și mai înalt, pe care înainte nu-l puteai 
vedea. Exact asa se întâmplă si în viata: viata iti va scoate mereu în cale munţi 
pe care trebuie să-i urci, dar ne stă în putință să parcurgem drumul cu bucurie, 
entuziasm și relaxare. Sărbătoreşte etapele importante pe care le-ai parcurs ca pe 
niște mari realizări şi bucură-te de câte ai dobândit până acum! 


Provocare: Incotro vrei să mergi mai departe? Ce te va ajuta să te bucuri de 
urcusul pe următorul vârf? Fă următorul exerciţiu, ca să ai parte de o 
călătorie plină de bucurie: 


*Evalueaza-ti situaţia si fă o listă cu lucrurile pe care le apreciezi la viata ta asa 
cum este ea acum. 


* Stabileşte apoi care este următoarea ta destinație. Ce crezi ca te aşteaptă pe 
următorul vârf? 


eCare sunt lucrurile pe care crezi că le vei aprecia cel mai mult după ce vei 
ajunge pe următorul vârf? 


eJa decizia de a aprecia încă de pe acum acele lucruri, ca și cum le-ai avea deja. 


*Lipeste-ti pe oglindă sau pe bordul maşinii un bilet cu darurile care te așteaptă 
la capătul următoarei etape din viata ta. 


“Porneşte la drum si savurează urcuşul! 


Afirmatie: In călătoria plină de bucurie care e viata mea, am tot ce-mi 
doresc în clipa asta, dar sunt pregătită să am mai mult! 


„Când lăsăm deoparte dorinţa de a avea mai mult si evaluăm ce am dobândit 
deja, descoperim că resursele noastre sunt mai mari decât ne imaginam. Și le 
putem inmulti cu ușurință, dacă ne îndreptăm toată atenţia asupra lor. “ 


LYNNE TWIST, activistă, oratoare și autoare americană, fondatoare a Soul of 
Money Institute 


Minciuna toxică nr. 34 


Sunt o sarantoaca. 


Variante: 


O să fiu lefteră toată viata. 


Nu merit să am bani. 


Adevărul: Nimeni nu e predestinat să fie „sărântoc“. Dimpotrivă, e dreptul 
tău din naştere să ai o viaţă plină de bucurie, fericire și bani. Transformă 
această idee în convingerea ta fermă. Chiar crezi că ai venit pe lume doar ca 
să te chinui? 


Nu mai perpetua această minciună și nu mai lăsa criticul interior să ducă 
lucrurile la extrem! Când nu-ţi asculti înțelepciunea interioară, e simplu să faci o 
dramă dintr-o factură neplătită şi să-ți spui cu naduf: „Sunt sortită să fiu săracă 
pentru totdeauna“. Aşa că nu mai strânge dovezi care să arate că nu esti bună de 
nimic si că dai mereu greș. În schimb, adună dovezi care să vină în sprijinul 
superstarului tău interior. 


Provocare: Ia o foaie de hârtie si desenează patru coloane. În coloana din 
stânga notează cele mai mari zece temeri pe care le ai în legătură cu banii şi 
cu viata ta — acestea sunt convingerile autolimitative care iti bântuie 
gândurile. În coloana următoare, evaluează cât e de probabil să se întâmple 


lucrurile de care te temi — asta o va pune în gardă pe fata răutăcioasă 
dinăuntrul tău! În coloana a treia notează dovezile că temerile respective 
sunt nefondate, iar în ultima coloană scrie noile convingeri ale superstarului 
tău interior. 


lată un exemplu de tabel: 


Temerea cea mai mare Probabilitate Dovada contrariului 


Intotdeauna voi avea probleme cu banii. | Imposibil. Intotdeauna am scos-¢ 
Voi muri singură, săracă si neiubită. Risc foarte mic. | Am prieteni grozavi, ı 


Afirmatie: Este dreptul meu din naștere să fiu fericită şi bogată. 


„Drumul cel mai scurt către tot ce-ţi dorești în viaţă este să fii fericită acum! 
Acesta e modul cel mai rapid de a obţine bani si orice altceva iti dorești. “ 


RHONDA BYRNE, autoarea cărţii The Secret (Secretul) și producătoarea 
filmului cu același nume 


Minciuna toxică nr. 35 


E în regulă să cheltuiesc 


mai mult decât am. 


Variantă: 


Plătesc cu cardul de credit şi returnez banii mai încolo. 


Adevărul: Sunt adepta gândirii pozitive şi a concentrării asupra lucrurilor 
bune pe care ni le oferă viaţa, dar asta nu înseamnă că susţin 
iresponsabilitatea financiară şi negarea problemelor bănești. Trebuie să 
realizezi un echilibru între a-ţi imagina un viitor financiar mai bun, care sa 
atragă mai multă bogăţie spre tine, si conştientizarea — cu mult calm şi 
responsabilitate — a situaţiei tale reale din prezent. Acest echilibru iti va 
aduce mai multă fericire, mai multi bani si mai multă încredere în tine 
insati. 


Dependenţa noastră de cardurile de credit a fost încurajată de guvernul Statelor 
Unite, iar ideea că putem să cumpărăm acum si să plătim mai încolo ne-a adus o 
grămadă de necazuri. Acum, când scriu această carte, datoriile cumulate ale 
americanilor depăşesc 14 trilioane de dolari și cresc în fiecare zi. Incredibil, nu? 


Eu însămi am fost iresponsabilă din punct de vedere financiar o bună parte din 
viata. Am acumulat datorii pe cardul de credit şi m-am minţit singură în ce 
priveşte diferenţa dintre cât câștigam şi cât cheltuiam. Nu am fost cumpătată cu 
banii si am refuzat să privesc în fata adevărul situației mele financiare. Am făcut 


multe greşeli, dar de fiecare dată am găsit soluţii să depăşesc dificultăţile și la un 
moment dat mi-am spus: „Gata, ajunge!“ Si vreau să te inspir sa faci si tu la fel. 


Provocare: Am avut o discuţie revelatoare despre aceasta minciună cu buna 
mea prietenă şi colegă, reverendul Karen Russo. (Intră pe 
www.BigFatLiesTheBook.com si descarcă gratuit interviul pe care i l-am 
luat în cadrul seriei de seminarii online The Women Masters). Karen este 
autoarea bestsellerului The Money Keys (Secretele banilor) și mi-a permis 
cu generozitate să-ţi împărtășesc unul dintre exerciţiile ei referitoare la 
bani: 


eJa un aspect al vieţii tale financiare care ti se pare o povară şi transformă-l într-o 
binecuvântare. Poate e un lucru pe care l-ai neglijat sau l-ai amânat mereu, cum 
ar fi să-ţi pui facturile în ordine, să plăteşti utilităţile sau să faci donaţii către 
organizaţii caritabile. 


*Hotărăște acum să transformi această povară într-un obicei pe care să-l respecţi 
cu sfințenie, un ritual de îngrijire personală care să te facă responsabilă din punct 
de vedere financiar. De exemplu, dacă ti se pare o corvoadă să faci ordine în 
facturi, pune-ti muzica preferată, aprinde o lumânare, spune o rugăciune şi pune- 
te pe treabă. Sau, dacă ai tot amânat să suni la bancă să negociezi o dobândă mai 
mică la cardul de credit, pune-ti pantofii preferaţi, aprinde un betisor parfumat, 
spune-ti ceva pozitiv si pune mâna pe telefon. 


Acest exerciţiu are rolul de a-ți schimba felul in care gândești despre bani: să nu- 
i mai consideri o povară, ci o binecuvântare. Astfel, în viaţa ta se vor produce 
adevărate miracole! 


Afirmatie: Mă iubesc si mă respect prea mult ca să fiu iresponsabilă din 
punct de vedere financiar. 


==p 


i 


[mbin cu entuziasm spiritualitatea si bani, pentru a forma 
oameni de afaceri prosperi, calmi, generosi și liberi 
Karen Russo este ingerul bogăției tale, 
www.TheMoneyKeys.com 


ILUSTRATIE reprodusă cu permisiunea lui Karen Russo 


„Mulţi iubitori de spiritualitate consideră că banii sunt lipsiţi de orice 
componentă spirituală. Ca să rămână «puri», susţin că nu le pasă de bani, iar 
puritatea lor devine sărăcie. Dar nu este adevărat. Poti fi spiritual si, în acelaşi 
timp, bogat! “ 


KAREN RUSSO, autoare și ghid spiritual în dobândirea bogăției 


MINCIUNI TOXICE DESPRE IUBIRE ȘI RELAŢII 


Iubirea adevărată este cea mai puternică energie de pe planetă. Stiinta a 
demonstrat influența ei prin numeroase cercetări, precum cele asupra cristalelor 
de apă realizate de Masaru Emoto. În cartea sa Mesajele ascunse din apă si în 
filmul What the Bleep Do We Know!? (Ce naiba stim cu adevărat!?), Emoto a 
examinat impactul energiei direcționate prin cuvinte asupra cristalelor de apă. 
Rezultatele au fost uimitoare! Când transmiti energie iubitoare prin cuvinte 
precum te iubesc, sunt recunoscătoare și îmi pare rău, cristalele capătă forme 
splendide. În schimb, când transmiti energie negativă prin cuvinte precum esti un 
prost sau mi-e silă de tine, cristalele capătă forme contorsionate, amenințătoare. 
Având în vedere că, în cea mai mare parte, trupul uman este alcătuit din apă, îți 
poţi imagina cât de benefic este să transmitem cuvinte și gânduri de iubire fata 
de noi însene (şi ce impact oribil pot avea cuvintele pline de ură pe care ni le 
transmite criticul nostru interior). Să ne eliberăm de minciunile toxice care se 
opun acestor cuvinte de iubire! 


Până la urmă, iubirea este lucrul de care avem cea mai mare nevoie ca ființe 
umane. Și iubirea se manifestă sub numeroase forme: iubirea romantică, iubirea 
părintească, iubirea prieteneasca, iubirea frateasca si, firește, iubirea de sine. 
Gândeşte-te la o experiență importantă din viata ta: un moment care ti s-a părut 
perfect, un moment cu adevărat minunat. E foarte probabil ca această experiență 
să fi avut în centrul ei iubirea: fie iubirea fata de natură sau fata de Dumnezeu, 
fie iubirea de sine, fie iubirea pentru propriul copil, pentru sufletul-pereche sau 
pentru cel mai bun prieten, pentru frați sau părinţi. Cu siguranţă iubirea a fost 
prezentă în acea experienţă la un nivel foarte profund. Acestea sunt momentele 
în care se manifestă cu adevărat superstarul tău interior. 


Noi, oamenii, suntem animale sociale, deci, pentru a supravieţui, trebuie să avem 
relații strânse unii cu alţii. Chiar şi persoanele cele mai introvertite și mai 
domice de singurătate au nevoie de relaţii şi iubire în viaţa lor. De aceea nu e de 
mirare că relaţiile si iubirea provoacă atâta haos si confuzie — sunt extrem de 
importante pentru noi. 


In paginile următoare vei citi cele mai toxice minciuni despre felul în care 


primeşti si dai iubire. Pe unele le întâlneşti mai des, altele sunt mai ascunse si 
mai perfide. Sunt minciunile care blochează iubirea. Exerciţiile de coaching pe 
care ti le propun te vor ajuta să ai o relație frumoasă cu tine insati si cu ceilalți, 
astfel încât să poţi primi și oferi cât mai multă iubire. 


Priveşte adânc în tine ca să-ţi dai seama care dintre aceste minciuni sunt mai 
înrădăcinate în mintea ta. Apoi fă exerciţiile propuse ca să te eliberezi de ele și 
ca să faci loc adevărului în viaţa ta. lată care e adevărul pe care îl ştie 
înțelepciunea mea: eşti iubită. A venit vremea să lași iubirea să te învăluie şi să 
se reverse asupra celor din jur! 


Minciuna toxică nr. 36 


Am nevoie de cineva care să mă împlinească. 


Adevărul: Daca iti închipui că ai nevoie de un iubit, de un sot sau de un 
copil care să te împlinească, să știi că te Inseli amarnic. Esti împlinită si 
desăvârşită aşa cum ești. 


E uşor să cădem pradă acestei minciuni când totul, de la romane şi poezii la 
cântece si filme, ne îndoctrinează cu ideea că suntem mai putin împlinite fara un 
partener, un copil și aşa mai departe. Gândeşte-te numai la filmele romantice, 
precum Jerry Maguire, care perpetuează această minciună cu clişee de genul „tu 
mă împlineşti“. Sau gandeste-te la femeile dependente de bebeluși, precum 
Nadya Sulemen, care a născut octupleti după o fertilizare in vitro — ea a 
recunoscut că motivul pentru care a facut multi copii a fost că dorea să se simtă 
împlinită. Acum are paisprezece copii, de care îi este foarte greu să aibă grijă. 


Eu mă simt binecuvântată că am un sot și o fiică pe care îi ador, dar nu cred că ei 
mă împlinesc. Mă simt împlinită si sunt împlinită numai prin mine însămi. Si 
ştiu că, dacă n-as fi făcut eforturile necesare ca să mă împlinesc singură, nu as fi 
atras astfel de oameni minunati în viata mea. Nu cu mult timp în urmă ma 
simţeam neîmplinită. Locuiam cu iubitul meu de atunci și simţeam că mă 
împlineşte din toate punctele de vedere. Eram extrem de apropiaţi și nu mă mai 
puteam defini fără el. Mă simţeam împlinită numai când eram alături de el şi 
primeam iubirea lui. Această dinamică a avut un impact teribil asupra respectului 
meu de sine, mai ales atunci când, în cele din urmă, am realizat că relaţia era 
nesănătoasă pentru mine și că trebuia să-i pun capăt. M-am trezit singură și 
neîmplinită. Asa că am făcut exact ceea ce, în rândurile următoare, te provoc si 
pe tine să faci ca să te simți împlinită. 


Provocare: Hai să vedem cu adevărat cât de împlinită eşti oficiind ritualul 


„Căsătoreşte-te cu tine însăţi“, care nu dă greş niciodată. Am aflat prima 
oară de acest ritual citind minunata carte a lui SARK Succulent Wild 
Woman (Femeia superbă şi impetuoasă), care mi-a schimbat viaţa pentru 
totdeauna. 


*În primul rând, vreau să intocmesti o listă cu jurămintele pe care eşti gata să le 
faci. Jura să nu te părăseşti niciodată. Jura că vei renunţa să te mai neglijezi. Jura 
să te consideri împlinită cu sau fără iubit, copil sau orice altă persoană de care 
această minciună toxică insistă că ai avea nevoie. Asta înseamnă să declari că te 
iubeşti pe tine însăţi. 


«In al doilea rând, fă o listă a modalitatilor în care te vei ajuta pe tine insati. In 
felul acesta, promisiunile tale vor deveni concrete, realizabile și evaluabile. Și 
vei putea să-ți onorezi angajamentul de a te iubi pe tine insati! Promiti să ieşi la 
o întâlnire cu tine insati în fiecare lună? Promiti să-ţi insusesti un obicei zilnic 
care să te ajute să te dezvolti? Promiti să tii un jurnal al succeselor şi realizărilor 
tale? 


e[n al treilea rând, găseşte un simbol pentru angajamentul pe care ti l-ai luat fata 
de tine insati. Poate fi un inel, o bijuterie, un cristal sau un colaj cu pozele tale în 
cele mai fericite momente — orice simbolizează împlinirea și angajamentul tau. 


eLa sfârşit, organizează un ritual de căsătorie în care te casatoresti cu tine însăți. 
Eu mi-am organizat nunta cu mine însămi pe o plajă din Malibu, alături de alte 
două prietene extraordinare, care făceau același lucru. Toate ne-am îmbrăcat cu 
rochii frumoase și ne-am fost martore una alteia, citindu-ne jurămintele, 
binecuvântându-ne simbolurile și celebrându-ne deplinătatea ca ființe umane. 


Afirmatie: Timp de trei zile, spune cu voce tare în oglindă unul dintre 
jurămintele tale de căsătorie. 


„Nu doar că mă plac, sunt nebună după mine!“ 


MAE WEST, actriță americană și sex-simbol al anilor 1930 


Minciuna toxică nr. 37 


Dacă sunt singură înseamnă că sunt o singuratică. 


Adevărul: A fi singură nu e acelaşi lucru cu a fi singuratică. În realitate, te 
poţi simţi foarte singură tocmai cand te afli într-un grup de oameni sau, mai 
rău, cand esti cu partenerul tău. Important e să ai o relaţie cu tine insati 
care să-ţi permită să petreci timp singură — adică să te simţi bine când esti 
doar cu tine. Ori de câte ori consiliez o clientă care își caută un iubit, încep 
întotdeauna cu o discuţie despre relaţia pe care o are cu ea însăși, ca să mă 
asigur că nu confundă faptul de a fi singură cu a fi o natură solitară. După 
ce reușesc să se împace cu ideea că sunt singure, clientele mele scapă de o 
concepţie greşită despre ele însele și își găsesc în scurtă vreme o nouă iubire. 
Când te accepti şi te iubeşti pe tine insati, e ușor să atragi în viata ta oameni 
care iti pot dărui iubire. 


Provocare: Exerciţiile următoare au ca scop să descoperi cât esti de grozavă. 
Rezerva-ti o parte din timpul cât esti singură pentru a-ţi întări iubirea de 
sine cu ajutorul lor. 


* Cunoașterea de sine: Care sunt părerile tale? Încearcă să afli ce-ţi place și ce 
nu. Gândește-te la temele de actualitate care te interesează, la cărţile pe care le- 
ai citit, la filme pe care le-ai văzut de curând si la alte lucruri asemănătoare. 
Întreabă-te: „Ce cred eu despre ce se întâmplă în lume?“ si: „Care este părerea 
mea despre ce am văzut / citit?“ Află ce-ţi place si care sunt lucrurile de care 
nu-ți pasă. Cunoaste-te pe tine însăţi la un nivel cât mai profund. 


*Spontaneitatea și trăirea clipei prezente: Oferd-ti o zi în care să te concentrezi 
exclusiv asupra stărilor tale si să te întrebi: „Ce vreau să fac astăzi?“ Si fă 
exact ceea ce-ţi dorești. Poate vrei să tragi un pui de somn? Să mergi la sala de 
fitness? Să faci o baie cu spumă? Să scrii niște scrisori? Să termini un proiect 


artistic? 


*Autoaprecierea: Intocmeste o listă săptămânală cu lucrurile pe care le 
apreciezi cel mai mult la tine. Fă din asta un ritual al iubirii de sine. 


*Dovezile: Adună dovezi despre cât de minunată ești, acordând atenţie tuturor 
multumirilor si complimentelor pe care le-ai primit de-a lungul unei săptămâni. 
Fă o listă si lipeste-o într-un loc vizibil — pe frigider, pe bordul maşinii, pe 
oglinda de la baie. 


Afirmatie: Sunt cea mai bună prietenă a mea. 


„Pe lumea asta trăim cu toţii împreună, dar... singuri. “ 


LILY TOMLIN, actriță americană 


Minciuna toxică nr. 38 


Dacă îmi fac griji pentru cei dragi înseamnă că-i iubesc. 


Adevărul: Nu poţi să-ţi faci griji pentru o persoană si, în același timp, s-o 
iubeşti. Treaba ta este să-i iubeşti pe cei la care tii, nu să te îngrijorezi 
pentru ei. Adesea confundăm aceste două emoţii şi credem că sunt 
iremediabil legate, dar iubirea şi îngrijorarea sunt aproape opuse. Iubirea se 
naște din adâncul sufletului, din admiraţie și speranţă. Îngrijorarea se naște 
din teamă, anxietate si neîncredere şi dă naștere unor energii negative. Deci 
cum ai putea să iubeşti și să fii îngrijorată în același timp? 


Când s-a născut fiica mea, Annabella, a trebuit să învăţ și să pun zilnic în 
aplicare abilitatea de a trece de la îngrijorare la iubire, uneori de la un moment la 
altul. Când am adus-o acasă de la maternitate, îmi amintesc cât eram de 
nelinistita și cum mă bântuiau gânduri pline de îngrijorare: ,,Respira?“, „I-am dat 
destul lapte?“, „Nu cumva strănută cam mult?“ Trebuia să iau o decizie. Fie 
aveam să fiu o mama neliniștită, plină de anxietate, panicardă, fie aveam să pun 
în practică ceea ce predic şi să mă bazez pe iubire și speranță. Am învăţat să 
renunţ la gândurile negre și să mă concentrez asupra iubirii pe care o simţeam 
pentru fetița mea. Când simt că îmi dă târcoale îngrijorarea, aleg s-o transform în 
iubire si îmi spun lucruri precum: „Îmi iubesc fiica“, „Este atât de vioaie si plină 
de viata“, „Îmi place cum râde“, „Cred că este în siguranță“. Aşadar, data 
viitoare când simţi că te cuprinde îngrijorarea, fă şi tu această schimbare si lasă- 
te învăluită de puterea iubirii. 


Provocare: Gandeste-te la o persoană care ţi-e dragă. Da-ti voie câteva clipe 
să-ţi faci griji pentru ea. Observa cum te face să te simţi îngrijorarea — simţi 
o apăsare în piept, începi sa tremuri, pumnii ti se inclesteaza, pulsul ţi-o ia 

razna... Acum fă trecerea la sentimentul de iubire. Mult mai bine, nu-i aşa? 


Iubirea te insufleteste cu adevărat. Îţi imaginezi zâmbetul persoanei dragi, 
dulceata din glasul ei, sclipirea din ochi. Observa că iubirea iti trezeşte 
sentimente pozitive — un zâmbet iti luminează fata, inima ti se deschide, 
umerii ti se relaxează. Data viitoare când începi să te îngrijorezi pentru o 
persoană dragă, intoarce-ti atenţia spre iubirea pe care o simţi pentru ea. 


Afirmatie: Imi transform îngrijorările în manifestări ale iubirii, liniştii si 
puterii sufleteşti. 


„Ingrijorarea e ca legănatul într-un balansoar: iti dă impresia că faci ceva, dar 
nu te duce nicăieri. “ 


replică din comedia Bal cu scandal, regizată de WALT BECKER 


Minciuna toxică nr. 39 


Dacă iubeşti pe cineva, trebuie să fii dispusă să te sacrifici. 


Adevărul: A fi de folos cuiva este un fel de a-l iubi, dar este o diferenţă 
uriaşă între a fi de ajutor şi a te sacrifica. După cum am învăţat de la colega 
mea de coaching Melissa McFarlane, în clipa cand pasesti în lumea 
sacrificiului, deschizi calea furiei si resentimentelor. În schimb, când esti de 
ajutor cuiva, când îi faci un serviciu, te daruiesti în mod autentic și nu simți 
că Iti epuizezi resursele pentru binele altuia — dimpotrivă, ajuţi si faci 
compromisuri cu plăcere. Asta e iubirea adevărată. 


Linia de demarcaţie dintre ajutor și sacrificiu poate fi foarte fină. Trebuie să știi 
să-ți identifici sentimentele, să fii atentă la cum te simți şi să-ţi dai seama care e 
starea ta atunci cand dăruiești. Trebuie să-ţi dai seama cat de mult poţi oferi fără 
să te epuizezi si fără să te sacrifici pe tine insati. Întrucât viata e în permanentă 
schimbare, cât de mult poţi da și cât poţi fi de ajutor celorlalți de asemenea se 
schimbă. 


De exemplu, dacă în prezent treci printr-o schimbare majoră (te căsătorești, 
divortezi, schimbi meseria, ai un copil, cumperi o casă, cresti un adolescent 
derutat), iti e foarte greu să oferi ajutor: trebuie să te concentrezi asupra vieții 
tale. Trebuie să fii „egoistă“ (vezi Minciuna toxică nr. 15, pentru mai multe 
observaţii pe marginea acestui subiect). Când ajuţi pe cineva, dar te simți iritata 
si coplesita sau observi că tii socoteala faptelor bune, e clar că te sacrifici. 


În schimb, dacă ai o stare foarte bună, te simţi mulțumită, liniştită, plină de 
inspiraţie şi pasiune, eşti mult mai pregătită să te pui în slujba altora. Acestea 
sunt cele mai bune perioade pentru a face muncă voluntară sau pentru a da o 
mână de ajutor unui prieten aflat într-o situaţie dificilă. Când faci ceva pentru cei 
din jur si te simți plină de energie, e clar că oferi ajutor cu dragă inimă. 


Provocare: Care sunt situaţiile în care te sacrifici? Când te simţi epuizată? 
Scrie o listă cu situațiile in care simți ca faci mari sacrificii. De exemplu, 
mama ta este bolnavă, iar tu te extenuezi straduindu-te s-o vizitezi în fiecare 
zi. Sau poate o prietenă veche te sună la orice oră din noapte pentru că a 
părăsit-o iubita. Pentru fiecare dintre situațiile identificate, răspunde la 
următoarea întrebare: „Ce ar însemna să fiu de ajutor?“ 


De pildă, dacă mama ta e bolnavă, poţi discuta cu fraţii tăi ca să stabiliți un 
program comun de îngrijire, astfel încât să reduci vizitele la doar două pe 
săptămână. Si vei observa că, desi vizitele tale sunt mai rare, vor avea un impact 
mai puternic. Poate chiar foloseşti o parte din timpul astfel dobândit mergând la 
coafor sau la sala de fitness ori lucrând în grădină — orice simţi că te ajută să fii 
plină de energie și disponibilă să ajuţi din tot sufletul. 


In cazul prietenei care te sună la orice oră, poţi să închizi telefonul când te duci 
la culcare, ca să fii odihnită a doua zi, și să o suni tu când simţi că-i poţi fi de 
ajutor. 


Fă o listă cu situaţiile în care te sacrifici şi, pentru fiecare în parte, întreabă-te: 
„Cum as putea ca, în loc să mă sacrific, să fiu de ajutor?“ 


Afirmatie: Imi place energia care mă cuprinde cand le pot fi de ajutor atât 
celor din jur, cât şi mie însemi. 


„Dacă eu nu am grijă de mine, atunci cine să aibă?“ 


RABBI HILLEL, teolog evreu 


Minciuna toxică nr. 40 


E numai vina lui / ei / lor. 


Variantă: 


Totul s-a întâmplat din cauza lui / ei / lor. 


Adevărul: E mult mai uşor să-i acuzi pe alţii decât să-ţi asumi întreaga 
responsabilitate pentru viata ta. E drept că viata ta este şi rezultatul acţiunii 
altora, dar, ca să dobandesti ceea ce vrei, trebuie să fii atentă la rolul pe care 
îl ai în crearea a ceea ce nu vrei. Într-un fel, învinuirea celorlalți poate fi 
benefică, deoarece te avertizează că nu-ţi asumi responsabilitatea. Asa că, în 
loc să-i acuzi pe alţii, fă un pas înapoi, reexaminează situaţia în care eşti şi 
ia-ti soarta în mâini. 


Un client al meu, Bill, obişnuia să dea vina pe soţia lui pentru toate necazurile. 
În fiecare săptămână o acuza pentru cariera lui eșuată, pentru kilogramele lui în 
plus si pentru situaţia financiară catastrofală a familiei. În ședințele cu el, l-am 
ajutat să înţeleagă că invinovatirea soției îl făcea să creadă că nu are nicio putere 
asupra propriei lui vieţi. Potrivit perspectivei acuzatoare, pentru ca viaţa să i se 
schimbe, trebuia ca mai întâi să se schimbe soţia lui. După ce l-am ajutat să facă 
exercițiul de mai jos, a descoperit că, de fapt, era nemulțumit de el însuși și de 
acţiunile proprii. În cele din urmă, şi-a dat seama că avea puterea să-și schimbe 
viata si a început să simtă compasiune pentru soția sa. A pus la punct un plan de 
acțiune pentru a-și redresa cariera, finanţele, sănătatea și căsătoria, iar când a 
redevenit stăpân pe situaţie, totul s-a schimbat în bine — în mod spectaculos! 
Singurul lui regret? Că n-a renunţat mai devreme la invinovatirea altuia! 


Provocare: Data viitoare când iti vine să-i acuzi pe cei din jur de situaţia ta, 
încearcă următorul exerciţiu: 


1. În primul rând, respiră adânc de câteva ori şi da-ti seama cum a luat naştere 
acuzaţia. De exemplu, să zicem că o colegă de muncă a întârziat realizarea unei 
sarcini şi, ca urmare, nu ţi-ai putut respecta termenul de predare a proiectului. Iti 
invinovatesti colega: cum isi permite să nu-și facă treaba? 


2. Apoi caută să înţelegi persoana pe care o acuzi. Poate colega respectivă are 
probleme cu fiul ei adolescent. Gandeste-te la ea ca la o ființă umană cu griji şi 
nevoi, nu ca la o incompetentă demnă de dispreţ. 


3. În cele din urmă, gândeşte-te la soluţiile pe care le-ai putea aplica. Care este 
următorul pas spre obiectivul tău? Poate ar fi bine să ai o discuţie între patru ochi 
cu colega de muncă despre importanţa respectării termenelor $i despre cum te 
simţi când nu-ţi poţi duce proiectele la îndeplinire. Sau poate ar trebui să 
vorbeşti cu şeful despre implementarea unui sistem care să asigure respectarea 
termenelor. 


In felul acesta, iti asumi răspunderea pentru binele tău si creezi o legătură 
autentică cu persoana pe care voiai s-o acuzi. (Sugestie: asigură-te că folosesti 
același procedeu si data viitoare când te invinovatesti pe tine.) 


Afirmatie: Pot scăpa de invinovatirea celorlalți doar cu ajutorul 
compasiunii, iar eu sunt o persoană plină de compasiune. 


„Religia mea este bunătatea. “ 


SANCTITATEA SA DALAI LAMA, lider spiritual al Tibetului și câștigător al 
Premiului Nobel pentru Pace în 1989 


Minciuna toxică nr. 41 


Dacă iert înseamnă că trec cu vederea. 


Adevărul: Iertarea înseamnă eliberare. Este o oportunitate de a trăi în pace 
cu tine insati. Cand ierti nu înseamnă că treci cu vederea propriile greşeli 
sau pe ale altora; înseamnă pur si simplu că esti pregătită sa le lași în urmă 
şi să mergi mai departe. Iertarea este unul dintre cele mai valoroase daruri 
pe care le putem oferi altora si nouă insene. 


Una dintre cele mai puternice povești despre iertare provine din Africa de Sud, 
unde a fost înființată Comisia Adevărului și Reconcilierii (Truth and 
Reconciliation Commission), care a adus laolaltă atât artizanii apartheidului, cât 
şi victimele acestei politici rasiste, cu scopul ca fiecare parte să-şi spună 
povestea si, împreună, să găsească o cale spre iertare. lată ce a spus 
arhiepiscopul Desmond Tutu, președintele comisiei: 


„În locul răzbunării, această naţiune a ales să păşească pe calea dificilă a 
mărturisirii, iertării si reconcilierii... Am fost extrem de bucuroși să vedem că, în 
loc să ceară, pe bună dreptate, sângele asupritorilor, victimele apartheidului au 
rostit cuvinte de iertare si au dat dovadă de o extraordinară disponibilitate pentru 
reconciliere, demonstrând mărinimie si nobleţe sufletească... În esenţă, noi, 
oamenii, suntem buni de la natură; suntem făcuţi pentru iubire, înțelegere, grijă, 
comunicare, pace şi reconciliere, pentru idealuri nobile, pentru frumos, adevăr și 
bine. “***** 


Cu totii suntem capabili sa iertam. 


Provocare: Fa un inventar al iertarii, raspunzand la urmatoarele intrebari: 


*E.xistă persoane pe care ar trebui sa le ierti? Evalueaza sincer daca esti sau nu 


pregătită să le ierti. Dacă nu ești pregătită, întreabă-te: „Ce ar trebui să se 
întâmple ca să pot ierta?“ Dacă te simţi pregătit, acţionează: trimite un mail în 
care să-i spui persoanei respective că te-a rănit (dacă nu mai e în viata, scrie o 
scrisoare) sau dă-i un telefon şi spune-i ce te-a deranjat. Și poate trebuie să 
abordezi situația dintr-o nouă perspectivă, care să-ţi dea posibilitatea să ierti. lată 
una dintre perspectivele care îi ajută pe clienții mei să ierte o persoană care le-a 
greșit: „A procedat cât de bine a putut pe baza informaţiilor pe care le-a avut la 
momentul acela“. 


Există lucruri pentru care trebuie să te ierti pe tine însăți? Analizează in 
profunzime: poate ai ţinut ascunsă o greşeală pe care ai făcut-o cu ani în urmă. la 
hotărârea să te ierti. Uneori poate fi util să-ţi notezi pe o hârtie greșelile și apoi sa 
arzi hârtia sau să faci o „plimbare de iertare“, adică să faci o mică excursie în 
natură, în care să te eliberezi de greşeli şi să te ierti. 


Există cineva care trebuie să te ierte? Profită de prilejul oferit de acest capitol si 
cere-ti iertare. Nu e niciodată prea târziu să-ţi prezinti scuzele. 


Afirmatie: Mă iert pe mine şi pe ceilalţi cu generozitate si ușurință. 


„Rareori stim totul despre o situaţie. Află totul si vei ierta totul. “ 


THOMAS KEMPIS, călugăr catolic german din Evul Mediu 


Desmond Tutu, „Let South Africa Show the World How to Forgive“, disponibil 
la http://www.sol.com.au/kor/19_03.htm. 


Minciuna toxică nr. 42 


Sexul nu e grozav pentru că nu mă potrivesc cu partenerul meu. 


Adevărul: În majoritatea relaţiilor de lungă durată, pentru o partidă 
minunată de sex e nevoie de planificare şi efort. Spre marea mea uimire, 
criticul interior ne mustră adesea că facem prea puţin sex în relaţiile noastre 
monogame. Dar foarte rar găseşti o relaţie de lungă durată în care sexul să 
fie frecvent şi fără eforturi. Sigur, la începuturi, atracţia sexuală e la cote 
foarte înalte, dar e normal ca ea să scadă în timp. Și tocmai de aceea e vital 
să menţinem aprins focul pasiunii, astfel încât să putem face sex în mod 
regulat si cu plăcere. 


Majoritatea persoanelor care au relaţii sănătoase își programează cine 
romantice — care, desigur, se termină cu sex! Pentru că este foarte important să 
ne intretinem sexualitatea si senzualitatea. Toţi merităm să ne bucurăm de 
plăcerile sexului — mai ales când avem relații monogame. E vremea să dăm 
sănătăţii noastre sexuale atenţia pe care o merită. 


Provocare: Constientizeaza-ti dorinţele sexuale şi comunică-le partenerului. 
Iată câteva sugestii care iti pot fi de ajutor: 


“Fă o listă cu cele zece locuri unde iti place să fii atinsă și sărutată (în afară de 
organele genitale). Fii inventivă! Iti place să te muște de gat? Să te mângâie pe 
spate? Să te gâdile la tălpi? 


«Scrie fiecare dorință pe un biletel, apoi împăturește-le si pune-le într-un bol. 
Cere partenerului să facă si el zece biletele cu dorinţele lui. 


«In următoarele zece săptămâni, trageţi fiecare câte un bilet din bolul celuilalt si, 
timp de o săptămână, faceţi ce scrie pe bilet. Poate e săptămâna mângâiatului pe 


burtă sau a muscaturilor de sfarcuri. 


Afirmatie: Explorarea dorințelor este un proces care tine toată viata şi care 
mă face să mă simt senzuală, dinamică şi vie. 


„La atingerea iubirii, oricine devine poet. “ 


PLATON, filozof grec 


Minciuna toxică nr. 43 


Îi pot controla pe cei din jur. 


Adevărul: Nu putem controla decât propriile acţiuni. Încercarea de a-i 
controla pe ceilalţi este o risipă de energie şi întotdeauna se încheie cu 
frustrare şi dezamăgire. În plus, dacă te concentrezi asupra altcuiva, nu faci 
decât să-ţi distragi atenţia de la propria persoană. Asta nu însemnă că nu 
avem niciun impact asupra celor din jur — tot timpul îi inspiram si îi 
influentam pe ceilalţi. Dar, când încercăm să-i controlăm, influenţa noastră 
dispare. 


Nu există exemplu mai bun că nu-i putem controla pe ceilalți decât efortul de a-i 
învăţa pe copii să folosească olita! Când Annabella avea doi ani și jumătate, a 
început aventura de a o învăţa să facă la olita. Si, ca să fiu sinceră, eram sigură 
că o pot controla în acest proces. Dar orice părinte o să-ţi spună că nu-ţi poți 
determina copilul să folosească olita. De fapt, cu cât încercam mai mult, cu atât 
Annabella se opunea mai tare. Lupta pentru putere era dură. Dar, la un moment 
dat, am înţeles în sfârșit că picasem în capcana controlului și m-am relaxat, iar 
apoi lucrurile au mers mult mai ușor. Când am renunțat la eforturile intense de-a 
o obişnui cu olita, a devenit mai maleabilă și a început s-o folosească singură. Ce 
lecţie de modestie! 


Provocare: Pe cine vrei să controlezi? Identifică persoanele pe care — uneori 
fără să-ţi dai seama — ai dori să le schimbi ca să te simţi fericită. 


*Fă o listă cu primele cinci persoane pe care ai dori să le poţi controla. 


*Enumeră câteva caracteristici pozitive pentru fiecare dintre aceste persoane. Ce 
apreciezi la ele? Iti place stilul vestimentar al colegei tale? Râsul cumnatei? 
Poveştile grozave pe care le spune vecinul tău? Spiritul independent al fiicei 


tale? 


e Apoi fă o listă cu modalităţile în care ai putea influenţa pozitiv aceste persoane. 
Vrei să-ţi încurajezi soțul să adopte un stil de viata sănătos? Vrei să fii un sprijin 
pentru prietena ta cea mai bună, care este deprimată? Altfel spus, concentrează- 
te asupra ta si asupra lucrurilor pe care le poţi face tu! 


*De acum, înainte să interactionezi cu o persoană care se află pe „lista ta de 
control“, aminteste-ti ce-ţi place la ea si cum o poţi inspira fără să încerci să 
schimbi ceva la ea. 


«In sfârşit, hotărăşte-te să renunti la orice dorință de a controla o persoană sau o 
situație. Christine Arylo şi cu mine ne învăţăm cursantele să deschidă larg 
braţele și să spună cu glas tare: „Las în grija lui Dumnezeu / universului / 
energiei divine pe (completează cu numele persoanei sau cu situația 
pe care nu mai vrei s-o controlezi)“. Apoi le cerem să scoată un sunet care să 
marcheze această eliberare: poate fi un „ahhh“, o expiratie prelunga sau orice 
funcţionează pentru tine! 


Cu cât te concentrezi mai mult asupra lucrurilor care iti plac la persoanele de pe 
lista ta si asupra puterii tale de a-i influenţa, cu atât ai fata de ei sentimente mai 
bune și cu atât eşti mai puţin înclinată să-i controlezi. 


Afirmatie: Inspir oamenii să facă ce este cel mai bine pentru ei. 


„Toată viata încercăm să facem pe cineva să se schimbe — «spre binele lui» — si 
dăm greș. Deoarece nu înțelegem că, insistând să se schimbe, ne opunem de fapt 
schimbării lui. Dar secretul inexplicabilei lui opoziții e cât se poate de simplu: 
nimic nu se schimbă până nu ne schimbăm noi înşine. “ 


AURIELA MCCARTHY, autoare si oratoare motivationala ruso-americană 


Minciuna toxică nr. 44 


Dacă m-ai iubi cu adevărat, ai şti exact ce vreau şi care sunt 
nevoile mele. 


Variantă: 


Ar trebui să-mi poţi citi gândurile. 


Adevărul: A iubi pe cineva nu înseamnă să-i poţi citi gândurile. Cum te poţi 
aştepta ca persoana iubită să-ţi cunoască dorinţele dacă nu i le 
împărtăşeşti? Asta este o idee utopică repetată la infinit în cărți și filme, sub 
forma bărbatului care apare la momentul potrivit cu darul-surpriză după 
care soţia lui a tânjit în secret toată viata. Să fim realisti! Adevărul este ca 
cei din jur nu-ţi pot îndeplini dorinţele decât daca le spui care sunt acestea. 
Secretul unei relaţii sănătoase este să înveţi cum să-ţi comunici nevoile si 
dorinţele. Ofera-ti sansa de a te face auzită si respectată. 


Părinţii mei sunt niște oameni minunati, care întotdeauna mi-au cerut sa fac o 
listă de dorinţe pentru ziua mea sau pentru vacanţă. Când eram copil, îmi 
petreceam mult timp alcătuind aceste liste cu lucrurile la care râvneam. Timpul 
în care visam la ceea ce îmi doream era cu adevărat magic. Când, în sfârşit, 
venea ziua cea mare și deschideam cadourile, eram foarte bucuroasă să găsesc în 
ele multe dintre lucrurile de pe lista mea. Pe chipurile părinţilor se vedea că sunt 
la fel de bucuroși ca mine că îmi dăruiseră ce-mi doream cu adevărat. 


Atunci de ce, când ne maturizăm, considerăm că a exprima exact ceea ce dorim 
discreditează actul dăruirii? A cere lucrurile de care avem nevoie face mai putin 


plăcut actul de a primi? 


Jennifer simţea că partenera ei, Joy, ar trebui să ştie în mod intuitiv când e 
supărată sau extenuată si când are nevoie de încurajări. În şedinţele cu mine, și-a 
dat seama că în mintea ei răsunau la nesfârșit multe gânduri înveninate la adresa 
lui Joy, care le otrăveau relaţia. Imediat ce a decis să renunţe la fantezia cu cititul 
gândurilor, a fost capabilă să spună ce-și dorea cu adevărat și să trăiască bucuria 
de a primi. În prezent, când se simte debusolată, o sună pe Joy şi-i spune: 
„Iubito, am o zi îngrozitoare. Spune-mi cât de minunată sunt, ce treabă bună fac 
şi că sunt frumoasă şi demnă de iubire“. Iar Joy îi răspunde entuziast cu vorbele 
potrivite la momentul potrivit, pentru că, în sfârşit, știe exact ce trebuie să spună 
ca s-o ajute pe Jennifer să se simtă iubită și susținută. 


Cand ceri si primeşti ce-ţi dorești, te simţi mai puternică. Scapa de minciuna că 


ceilalți ar trebui să-ţi citească gândurile şi retrăiește bucuria pe care o simteai în 
copilărie de ziua ta, când primeai exact cadourile pe care le voiai! 


Provocare: Află cum iti ascunzi adevăratele dorinţe în speranţa că ceilalți o 
să-ţi citească gândurile. Pentru asta, completează spaţiile goale de mai jos. 


Relaţii în general 


Dorintele mele secrete de care as vrea ca ceilalți să-și dea seama sunt: 


Dacă oamenii m-ar cunoaşte cu adevărat, ar sti că: 


este foarte important pentru mine. 


mă scoate din minți. 


este iubirea mea secretă. 


Lucrul pe care oamenii nu-l ştiu despre mine este că 


Partener 


As vrea ca iubitul meu să înceteze să 
As vrea ca iubitul meu să înceapă sa 
Cadoul-surpriză pe care mi-l doresc cel mai mult este 


Aştept de la partenerul meu să 


Muncă 


Lucrul pe care mi-aş dori ca șefa/şeful să-l știe despre mine este 


Cele mai mari dorinţe ale mele neîmplinite la locul de muncă sunt 


Acum formulează dorinţele de mai sus sub formă de cereri. Nu e cazul să fii 
timidă sau subtilă, nici să dai indicii în speranţa că le va observa cineva. Fii 
îndrăzneață când ceri ceea ce vrei. La început poate părea ciudat, dar cu timpul 
iti va fi din ce in ce mai ușor. Promit! Poti să începi asa: „Vreau să-ţi cer ceva. Ai 
putea, te rog, sa...?“ Exprimă-te clar şi nu te fâstâci. lată câteva exemple: 


e Ai putea, te rog, să fii punctual la întâlnirea noastră? 
e Ai putea, te rog, ca anul asta, de Ziua Indragostitilor, să-mi oferi trandafiri albi? 
e Ai putea, te rog, să nu conduci cu viteză asa mare cand sunt si eu în mașină? 


* Ai putea, te rog, să mă lași pe mine să mă ocup de acest client? 


S-ar putea să ti se spună „nu“, dar s-ar putea să ti se spună și „da“. Iar când esti 
întâmpinată cu un „da“, bucură-te că primesti ce-ţi dorești și observă multumirea 
celui care oferă. 


Afirmatie: Cer cu bucurie şi primesc cu recunoştinţă. 


„Lucrul in care crezi cu adevărat se întâmplă întotdeauna; si tocmai credinţa în 
acel lucru face ca el să se întâmple. “ 


FRANK LLOYD WRIGHT, arhitect american 


Minciuna toxică nr. 45 


Am puterea să salvez / să îndrept o altă persoană. 


Adevărul: Nu putem decât să-i influentam şi să-i inspiram pe alţii. Salvarea 
lor depinde doar de ei. Fetei răutăcioase îi place să ne inducă ideea că, dacă 
îi aprobăm pe cei pe care vrem să-i salvăm şi ne alăturăm lor în depresie, 
tristeţe, sărăcie şi / sau furie, vom fi în stare să-i salvăm. În realitate, ca să 
fim o sursă de inspiraţie pentru cineva, trebuie să rezistam tentatiei de a fi 
la fel ca el şi, în schimb, să fim versiunea noastră cea mai bună şi să avem 
încredere că este capabil să se salveze singur. Uneori întâlnim oameni care 
se opun inspirației si bucuriei tale — e vorba de așa-numiții „vampiri 
energetici“, care îşi doresc să fie salvaţi si le sug celor din jur si ultimul strop 
de energie. Fereşte-te de vampirii energetici si ai grijă întâi de toate de 
propria ta stare de bine. În felul acesta, s-ar putea ca până la urmă să-i 
inspiri să se schimbe singuri! 


Provocare: Identifică vampirii energetici din viata ta punandu-ti 
următoarele întrebări: Care sunt persoanele pe care iti dorești în mod 
constant să le salvezi sau să le indrepti? Care sunt persoanele care așteaptă 
să le salvezi? Si cine te face să te simţi epuizată sau deprimata? Ia decizia fie 
de a transforma „energia salvatoare“ în „energie inspiratoare“ atunci când 
te afli în preajma acestor oameni, fie pur şi simplu să-i scoţi din viaţa ta. 
Pune-te pe tine insati si interesele tale pe primul loc! 


Afirmatie: Strălucesc puternic pentru ca şi alţii să poată străluci! Iar 
lumina strălucitoare a adevărului mă apără de vampirii energetici. 


„Inteleg si tratez cu compasiune problemele celor din jur, dar nu încerc să le 
rezolv, căci acestea le dau lecţii importante pentru dezvoltarea lor.“ 


KEN KEYES, autor și conferenţiar american 


Minciuna toxică nr. 46 


Daca mă subestimez, ceilalți nu se vor mai simţi inferiori sau 
invidioşi. 


Variantă: 


Nu e bine să ieşi în evidenţă. 


Adevărul: Datoria ta fata de tine insati este sa stralucesti cât poţi de tare, să 
laşi superstarul interior să iasă la suprafaţă. Cei care reacţionează la asta cu 
invidie sau negativism e clar că mai au de lucru cu ei înșiși — iar asta, sincer, 
nu e problema ta. Dacă te subestimezi, nu-i vei ajuta să se simtă mai bine. 
Ai o responsabilitate fata de tine insati si ai tot dreptul să-ţi celebrezi 
unicitatea şi să te bucuri de succesele tale. 


Să analizăm situația opusă. Reaminteste-ti când te-ai simţit ultima oară 
invidioasă pe cineva, când fata răutăcioasă dinăuntrul tău a făcut o comparaţie, 
când te-a facut să te simți „inferioară“. Nu uita că aceste sentimente iti 
semnalează eforturile pe care trebuie să le faci. Eşti invidioasă pe fizicul grozav 
al prietenei tale? În spatele invidiei se ascunde dorinţa ta de fi într-o formă mai 
bună. Esti invidioasă pe succesul financiar al fratelui tău? Înseamnă că trebuie să 
faci ceva ca să-ți maresti veniturile. lată adevărul despre invidie: faptul ca 
invidiezi pe cineva denotă dorinţa ta de a crea ceva nou în viata ta $i îţi indica 
efortul pe care trebuie să-l faci. Iar când alții sunt invidiosi pe tine, fii convinsă 
că invidia lor indică eforturile pe care ei trebuie să le facă. 


O observaţie despre ce înseamnă să strălucești: criticul interior isi închipuie că a 


străluci înseamnă să te faci remarcată printr-un comportament strident, plin de 
infatuare. Adevărul e că, atunci când lași superstarul interior să strălucească, nu 
o faci pentru că ești egocentrică şi vrei să demonstrezi ceva celor din jur, ci 
pentru că iti simți sufletul plin de bucurie si vrei s-o reversi asupra celorlalți. 
Deci nu e vorba de o atitudine infatuată, ci de una generoasă, întemeiată pe 
bogăţia ta interioară. Asta înseamnă să fii conectată la adevărul superstarului tău 
interior. 


Provocare: 
*Incepe prin a inventaria situaţiile în care iti ascunzi strălucirea. 


*Observă cine se află cel mai adesea lângă tine în aceste situații. (Eşti acasă cu 
fratele mai mic? Eşti împreună cu o colegă de birou care se plânge intruna?) 


*Observă impactul pe care îl are asupra celor din jur obiceiul tau de a-ţi ascunde 
strălucirea. Ti se pare că se simt mai bine? Observă atent. li ajută pe ceilalți daca 
străluceşti mai puţin? 


* Acum enumeră situaţiile în care iti arăţi strălucirea. (Tine minte, nu e vorba de 
situaţii când ești egocentrică sau stridentă, ci de cele în care lumina ta interioară 
strălucește intens.) 


*Observă cine se află cel mai adesea lângă tine în aceste situații. (Soţul tău? 
Matusa Sally, care se bucură să audă de succesele tale?) 


*Observă ce efect ai asupra celorlalți cand străluceşti cu putere. Strălucesc 
împreună cu tine? Energia ta pozitivă îi Insufleteste pe alţii? 


eCare este felul tău preferat de a străluci? (Să zambesti radios când primeşti un 
compliment? Să dansezi în mijlocul ringului când mergi în club? Să strigi „ura!“ 
din adâncul plămânilor?) 


“lar acum, provocarea pe care ţi-o lansez: îndrăznește să stralucesti într-una din 
situaţiile în care în mod normal iti ascunzi strălucirea. Renunta încetul cu încetul 
la obiceiul de a te ascunde și observă impactul pe care îl ai asupra celorlalți. 


Afirmatie: Sarbatoresc, mă bucur, sunt încrezătoare, strălucesc precum 
soarele de pe cer si le dau celorlalți posibilitatea de a face același lucru! 


„Fă bine si păstrează-te curat si strălucitor. Esti fereastra prin care trebuie să 
vezi lumea. “ 


GEORGE BERNARD SHAW, dramaturg irlandez şi cofondator al London 
School of Economics 


MINCIUNI TOXICE DESPRE AUTENTICITATE 


Oscar Wilde a spus-o in mod strălucit: „Fii tu însuţi, toate celelalte personalități 
sunt deja luate“. Cheltuim mult timp, energie şi bani încercând să arătăm, să fim 
şi să actionam ca altele, nu ca noi insene — mai ales când criticul nostru interior 
deține controlul. Criticul interior și fata răutăcioasă încearcă să ne protejez cu 
orice pret, având grijă să nu devenim vulnerabile, tindndu-ne sufletul ascuns, 
nevăzut de nimeni. Ne fac să tăcem când nu ne e uşor sau nu suntem obișnuite să 
ne exprimăm părerea. A lor este vocea care ne sopteste: „Nu spune nimic“, 
atunci când lumea are nevoie de adevărul nostru. Criticul interior și fata 
răutăcioasă ne-au învăţat încă de mici că e mai bine să nu supărăm pe nimeni şi 
să nu ieşim în evidenţă decât să fim sincere şi să riscăm să spunem ceva care să 
deranjeze. 


Dar înţelepciunea interioară știe foarte bine cine eşti și că este extraordinar să te 
arăţi exact asa cum eşti — pentru că nu există sentiment mai plăcut decât să fii 
văzută în toată unicitatea ta, ca o operă de artă originală. Când superstarul 
interior se trezeşte pe deplin, iti poţi exprima cu adevărat sinele cel mai profund. 
Renunta la toate convențiile sociale si la riscurile vulnerabilitatii și arată-le celor 
din jur unicitatea ta. Este minunat să fii sută la sută tu insati! 


In continuare, vom discuta despre cele mai mari minciuni toxice care te 
împiedică să fii tu. Pregateste-te să celebrezi cât de minunată esti! 


Minciuna toxică nr. 47 


Trebuie să fiu perfectă. 


Variante: 


Trebuie să-mi iasă totul perfect. 


Vreau să fac lucrurile cum trebuie. 


Adevărul: Perfectiunea este de neatins. Dă-mi voie s-o mai spun o data: 
perfecțiunea este de neatins! Perfectiunea semnifică ceva absolut, dincolo de 
care, prin definiţie, nu există nimic mai bun. Când am cliente care cad în 
capcana perfectionismului, știu că trebuie să intervin şi să spun „Stop!“ — 
altminteri vor ajunge să fie nefericite si / sau să amâne lucrurile la nesfârşit. 
Pentru că, de multe ori, tendinţa spre perfecţiune duce la stagnare: când ne 
temem că nu putem face lucrurile „cum trebuie“, adesea nu ne ducem 
treburile la bun sfârşit sau nu îndrăznim să mergem înainte. Ba mai rău, 
deseori nici nu ne apucăm de ele, deoarece am decis deja că nu le putem 
face cum trebuie sau nu le putem face perfect. 


Majoritatea oamenilor care cad în capcana perfectionismului apreciază calitatea 
si excelența — dar greșeala lor e că le absolutizează. Cu alte cuvinte, 
perfectionistii iau prea în serios excelența și se străduiesc în permanenţă să ia 
note de zece cu plus. Dar să știi că nu stă nimeni cu ochii pe tine! Universul nu 
te evaluează și nu-ţi înmânează un carnet de note la sfârşitul semestrului. După 
cum spune Alex Mandossian, specialist în dezvoltare personală și vedetă a 
seminarelor online: „O reușită imperfectă este întotdeauna mai bună decât 


mediocritatea perfectă“. 


Susan era perfectionista în cel mai rău mod cu putinţă. Stăruinţa ei de a atinge 
perfecțiunea o împiedica de fapt să-şi înceapă proiectele — amâna la infinit, 
deoarece era sigură că produsul final nu avea să fie suficient de bun. Altfel spus, 
pierdea cursa încă înainte de start. lar în rarele ocazii când reușea să demareze un 
proiect, nu era în stare să-l termine. 


A venit la mine pentru că nu mai voia să se simtă o ratată din cauza 
perfectionismului. Si am descoperit împreună adevărul înțelepciunii ei 
interioare: a ajunge la linia de sosire e mai important decât să faci o cursă 
perfectă. Susan şi-a dat seama că lucrurile duse la bun sfârşit o vor face să se 
simtă încrezătoare și plină de energie, așa că am construit cu ea un plan de 
acțiune pentru a finaliza mai multe proiecte restante. Desi la început i-a fost 
foarte dificil să treacă la următoarea etapa a unui proiect, deoarece simţea că 
încheiase mediocru etapa anterioară, faptul că îşi vedea proiectele tot mai 
aproape de finalizare i-a dat curaj, făcând-o să aprecieze mai mult trecerea liniei 
de sosire decât perfecțiunea. Mă bucur să pot spune că, în prezent, Susan s-a 
vindecat de perfectionism și continuă să fie motivată de progresele pe care le 
face în viaţa ei! 


Provocare: Eliberează-te din ghearele perfectionismului parcurgând 
procesul descris mai jos: 


eCe avantaje iti aduce perfectionismul — chiar dacă el reprezintă doar unu la sută 
din ceea ce eşti? Te face să te simţi în siguranță? Ori să simţi că ai întotdeauna 
dreptate si detii controlul asupra situaţiei? Sau cumva te ajută să eviti judecata 
celorlalți, cărora nu le mai prezinti proiectele tale terminate pe motiv că n-ar fi 
perfecte? 


*Care sunt dezavantajele perfectionismului? Te simţi izolată? Petreci putin timp 
cu cei dragi? Tergiversezi lucrurile? („Dacă n-o să-mi iasă perfect, n-are rost sa 
mă apuc de treaba.“) Ţi-ai pierdut încrederea că poţi duce sarcinile la bun 
sfârşit? 


eCe e mai important decât să fii perfectă? Să mergi mai departe si să faci 
progrese? Să fii fericită? Să te afirmi? Sa faci fata judecății altora? Bucuria de a 
te conecta cu adevăratele țeluri ale sufletului tau? 


*Odată ce ai stabilit lucrul care pentru tine e mai important decât perfecțiunea, 
scrie-l pe câteva bilete si lipeste-le în mai multe locuri din casă și de la birou ca 
să nu-l uiţi. lată câteva exemple: „Apreciez progresul mai mult decât 
perfecțiunea“, „Apreciez bucuria mai mult decât perfecțiunea“, „Apreciez 
iubirea de sine mai mult decât perfecțiunea“ sau: „Îmi apreciez familia mai mult 
decât perfecțiunea“. Pe biletele tale ce va scrie? 


Apreciez mai mult decât perfecțiunea. 


Ori de câte ori simţi că monstrul perfectionist se îndreaptă spre tine, respiră 
adânc, citeşte biletul și mergi înainte. 


*Învaţă-te să tintesti mai degrabă spre nota opt decât spre nota zece. Draga mea 
prietenă şi colegă Samantha Bennett, care s-a vindecat de perfectionism, a 
inventat această tactică în momentul când şi-a dat seama că avea mai mult succes 
dacă nu mai tintea mereu spre zece cu plus. Ştiu, ti se pare o tortura, dar oricum 
încearcă! Antrenează-te să lași farfuriile murdare in chiuvetă înainte de culcare, 
să combini piese vestimentare care nu se potrivesc sau să trimiti un e-mail 
prietenei tale fără să-l corectezi mai întâi. Fă o listă cu cel puţin trei moduri în 
care vei renunţa la zece cu plus, iar luna asta încearcă să fii doar o elevă de nota 
opt. 


*Observă ce se întâmplă când ești imperfecta sau dezorganizată — cand tintesti 
spre nota opt. E sfârșitul lumii? Prietenii iti întorc spatele? Copiii tăi o iau la 
fugă ingroziti? Bineînţeles că nu! 


Afirmatie: Ai găsit deja afirmaţia ideală pentru tine când ai scris mai sus: 
„Apreciez mai mult decât perfecțiunea“. 


„Lumea e condusă de elevi de nota opt.“ 


HARRY S. TRUMAN, al treizeci si treilea președinte al Statelor Unite ale 
Americii 


Minciuna toxică nr. 48 


Lumea o să mă deteste dacă A 


Variantă: 


Vreau ca ceilalți să mă placă. 


Pot mulţumi pe toată lumea. 


Adevărul: Intelept este să ne concentrăm asupra aprobării de sine, nu 
asupra aprobării celorlalți. Aprobarea de sine este esenţială pentru fericirea 
noastră şi este singura pe care trebuie s-o avem în vedere. Mult prea adesea 
ne dorim să ne placă ceilalți înainte să ne placem noi însene. A sosit vremea 
ca lucrurile să se schimbe: aprobarea de sine trebuie să devină cea mai 
importantă din viaţa noastră. 


Si, crede-mă, vorbesc din experienţă — ştiu pe de rost minciuna asta toxică. Ştiu 
să-mi ascund părerile și dorinţele ca să fiu pe placul celor din jur, confirmându- 
mi iluzia că îi pot face pe oameni să mă aprobe şi să mă îndrăgească. Încă devin 
tensionată la gândul că, dacă îmi exprim părerea, as putea fi antipatică, detestată 
sau dezaprobată. Dar am descoperit că, atunci când am această temere, de cele 
mai multe ori nu există un risc real de a fi antipatizată sau dezaprobată — este 
doar o impresie. 


Mai mult, această minciună porneşte de la o premisă falsă, anume credinţa că 
putem controla sentimentele celor din jur fata de noi. Când ne gândim că 
oamenii ne vor detesta dacă facem un lucru şi ne vor iubi dacă facem un altul, 


presupunem că suntem capabili să controlăm cât de mult ne plac cei din jur. Dar 
adevărul e că nu putem controla ce simt alții fata de noi. (Vezi minciuna toxică 
nr. 43: Îi pot controla pe cei din jur.) Am cunoscut oameni pe care nevoia de a fi 
placuti îi împiedică să-şi dezvăluie talentul, ideile și adevărul interior. Teama de 
respingere şi de dezaprobare e uneori atât de intensă, încât devine de-a dreptul 
paralizantă. 


Clienta mea Kathy voia să lanseze un blog cu picturile ei şi m-a sunat panicată: 
„Amy, dacă oamenilor n-o să le placă lucrările mele? Dacă o să le desființeze?“ 
Răspunsul meu a fost: „Da, draga mea, unora n-o să le placă. Ba chiar le vor 
detesta. Însă unii o să le aprecieze. Și vor considera că pictura ta e genială! Dar 
ce simt alții nu e treaba ta, pentru că nu le poţi controla sentimentele. Care e 
treaba ta? Să te exprimi pe tine insati, să arăţi lumii vocea ta unică“. Ea a râs 
ușurată si a decis că trebuie să treacă peste aceste temeri. 


A sosit vremea să te confrunti cu neplăcerea de a fi antipatizată sau dezaprobată. 
Nu mai lăsa aceste temeri să-ţi stea în cale. Sunt oameni care spun că, daca 
primeşti e-mailuri ofensatoare după ce ai lansat un proiect, înseamnă că ai avut 
succes. Înseamnă că ţi-ai depăşit zona de confort si ai riscat. Ai aruncat asupra 
lumii un năvod suficient de larg ca să-i cuprinzi atât pe cei cărora le place opera 
ta, cât si pe cei care o detestă. Te încurajez s-o tii tot asa! 


Provocare: Răspunde la următoarele întrebări: 


e[n ce situaţii ai nevoie de aprobarea altora? Când simţi ca esti în pericol să fii 
dezaprobată si antipatizata? La muncă? Atunci când iti exprimi creativitatea? 
Sau când iti prezinti un proiect? 


eCe dezavantaje iti aduce teama de a fi antipatizată sau respinsă? Te împiedică 
să-ți expui lucrările artistice? Sau să-i mărturisești iubitului care sunt opiniile tale 
politice? 


*Pe o scară de la 1 la 10 (1 = dezaprobare totală, iar 10 = aprobare sută la sută), 
evaluează cat de mult te aprobi pe tine insati şi deciziile pe care le iei. 


*Dacă iti evaluezi aprobarea de sine cu 6, ce ar trebui să faci ca să ajungi la 8? 
Dacă îţi acorzi 7, de ce simţi că ai avea nevoie ca s-o ridici la 9? 


*Ce schimbări trebuie să faci în viaţa ta ca să ajungi la 10? 


Felicitări! Ai redevenit stăpână pe propriile puteri si ţi-ai îndreptat atenţia asupra 
aprobării de sine. Sunt mândră de tine! 


Afirmatie: Mă aprob pe mine insami si decizia finală îmi aparţine 
întotdeauna! 


„Ce crezi tu despre mine nu este treaba mea. “ 


TERRY COLE-WHITTAKER, autoare și oratoare motivationala americană 


Minciuna toxică nr. 49 


Dacă devin soţie sau mamă, n-o să mai fiu eu însămi. 


Adevărul: Fiintele umane sunt ca nişte prisme — diferite situaţii si roluri 
scot din ele culori noi. Îmi aduc aminte cât de speriată am fost când m-am 
logodit: am crezut că, dacă voi deveni soţie, nu voi mai fi eu. Mă temeam că 
va trebui să fiu o cu totul altă persoană când voi intra în rolul de soţie, că, în 
loc de Amy de altădată, va trebui să devin ceea ce consideră societatea că 
este o soţie. În cele din urmă, mi-am dat seama că voi deveni varianta mea 
de soţie, nu o versiune de serial TV întipărită în subconstientul meu. 


Am văzut multe femei însărcinate speriate de perspectiva de a deveni mame, 
deoarece își închipuiau că trebuie să se schimbe total pentru a îndeplini acest rol. 
In realitate, fiecare femeie devine cea mai bună mama în stilul ei unic. 


Provocare: 


eJa o foaie de hârtie si un pix. Fă o listă cu toate rolurile pe care le indeplinesti: 
fiică, soră, specialistă în vânzări, instructoare de yoga, artistă, directoare etc. 


«Studiază lista si vezi care sunt rolurile în care investesti mai multă energie. 


*Neglijezi vreunul dintre rolurile dragi tie? De exemplu, iti place să fii sufletul 
petrecerii, dar n-ai mai socializat de câteva luni bune? Sau ești scriitoare, dar n-ai 
mai scris de când ai devenit mamă? 


* Alege un rol pe care l-ai neglijat și straduieste-te să-l Indeplinesti de cel putin 
trei ori în luna următoare. De pildă, poate că rolul de iubitoare de natură nu a 
primit destulă atenție din partea ta. Daca asa stau lucrurile, planifică o excursie la 
munte sau câteva zile cu cortul la mare împreună cu familia. 


*E timpul să te bucuri de tot ceea ce esti! 


Afirmatie: Cunosc si apreciez fiecare aspect al personalităţii mele. 
Indeplinesc cu uşurinţă toate rolurile mele. 


„Viaţa începe acolo unde se termină zona ta de confort. “ 


NEALE DONALD WALSCH, autor și lider spiritual american 


Minciuna toxică nr. 50 


E mai important să fii politicoasă decât sincera. 


Adevărul: Dacă politetea te împiedică să fii tu însăţi, a sosit vremea să 
analizezi lucrurile mai în profunzime. Și, desigur, nu mă refer la exprimări 
politicoase normale, precum „te rog“ si „mulţumesc“ — acestea trebuie 
încurajate! Mă refer la faptul că, uneori, a fi tu Insati e mai important decât 
să fii amabila. Am văzut multe vieţi subjugate de boala politetii. Am fost 
învăţate ca a păstra aparențele e mai important decât să fim autentice. A 
venit momentul să mai renuntam la amabilitate si să fim oneste atât cu noi 
însene, cât și cu cei din jur în ceea ce priveşte sinele nostru adevărat, chiar 
dacă riscăm să părem nepoliticoase. La urma urmei, cum să avem parte de 
acceptare si de iubire necondiționată dacă cei din jur nici măcar nu ştiu cine 
suntem? 


O clientă a mea profesoară, pe nume Mae, crescuse într-o familie care, înainte de 
orice altceva, pretuia bunele maniere. Mai târziu în viata a fost afectată de 
această educaţie, fiind în permanenţă sfâșiată între politeţe şi sinceritate, 
simțindu-se adesea singură si ignorată. Dorinţa ei de a nu contrazice pe nimeni, 
mai ales pe cei în vârstă, o făcea să tacă la ședințele cu conducerea școlii, deşi 
avea de multe ori idei grozave, inovatoare. În viaţa de familie își lăsa de multe 
ori soţul să ia singur deciziile, pentru că nu voia să-l jigneasca. Politetea îi 
împiedica dezvoltarea personală și profesională și punea o distanţă între ea și 
soţul ei. În timpul şedinţelor noastre, am ajutat-o să se deschidă și să arate lumii 
adevăratul ei sine. Şi-a dat seama că masca politetii o împiedica să fie ea însăşi, 
iar după câteva luni de coaching a început să le spună sincer celor dragi ce 
gândeşte și simte cu adevărat. La început s-a temut că e nepoliticoasă, dar a decis 
să-și vadă de drum şi să riște să fie considerată nepoliticoasa pentru a se face 
cunoscută și auzită. A început să-i spună deschis soţului ce film sau restaurant 
preferă, iar în şcoala unde lucra a ajuns să fie cunoscută ca o promotoare a 
schimbării. Astfel a descoperit că, pentru a te simţi autentică, merită să-ţi asumi 


riscul de a părea nepoliticoasă. 


Provocare: Descoperă cât de sinceră eşti completând următoarea 
autoevaluare concepută de colegul Rich Rusdorf, coach şi om minunat. 


Autoevaluarea autenticităţii 


Folosește acest chestionar ca să-ți măsori nivelul de autenticitate şi curaj. 
Evalueazd-te cu note de la 1 la 5 (1 = „Mi se potrivește întru totul“, iar 5 = „Nu 
mi se potriveşte deloc“). 


1: Sunt curajoasă. Imi exprim părerea, chiar şi atunci când mă tem de 
abandon, respingere, ridiculizare, pedeapsă sau eșec. 


2. Trăiesc în prezent. Mă preocupă mai mult ce se întâmplă în prezent, nu 
trecutul sau viitorul. 


3, Sunt deschisă. Imi dezvălui gândurile, sentimentele, așteptările, 
judecatile si interpretările, arătându-le oamenilor exact ce simt si gândesc. 


4. Mă interesează părerile celorlalți despre mine. Sunt cu adevărat 
interesată de felul cum mă văd ceilalți. 


5. Mă cunosc pe mine însămi. Imi știu punctele forte, valoarea, scopurile în 
viata, limitele şi adevărata natură. 


6. Sunt spontană. Actionez şi reactionez pe moment, fără temeri, fără să mă 
judec și fără să fiu constrânsă de cei din jur. 


Z: Nu mi-e teamă de necunoscut. Nu simt nevoia să ştiu întotdeauna cum 
vor evolua lucrurile. 


8. Imi place să fiu surprinsă de mine însămi. Imi place mai mult să las 
lucrurile să se întâmple decât să deţin controlul asupra rezultatelor. 


9. Corectez afirmaţii făcute anterior. Imi permit să mă razgandesc, să revin 
asupra unei păreri exprimate anterior și să clarific sau să înlătur eventualele 
neînțelegeri. 


10. Accept diferenţele de opinie. Iau în considerare puncte de vedere 
diferite de ale mele, fără să simt că fac mari eforturi. 


11. Imi place sa ma conectez cu oamenii din jur. Descopar ceva de pret in 
fiecare persoană și reușesc să mă conectez cu sinele ei cel mai profund. 


12. Imi asum ce cred. Mă concentrez asupra propriilor judecăți şi 
interpretări, nu asupra a ceea ce fac sau gândesc alții. 


13. Impărtăşesc celor din jur emoțiile mele contradictorii. Imi exprim 
incertitudinile si confuziile și îmi recunosc inconsecventele. 


14. Spun limpede ce vreau şi ce nu vreau. Consider că am dreptul să-mi 
doresc lucrurile pe care mi le doresc, chiar dacă par nerezonabile sau sunt puţine 
șanse să le obțin. 


15. Evaluez şi iau decizii. Identific o multitudine de perspective și aleg să 
actionez în conformitate cu dorinţele, nevoile și interesele mele. 


Scoruri 
De la 15 la 30: autentică — De obicei eşti deschisă şi autentică. 


De la 31 la 45: disimulată — Vrei să ca cei din jur să vadă imaginea ta cea 
mai bună. 


46 la 60: neautentică — E momentul să nu te mai ascunzi si să lași lumea să 
ştie cine eşti. 


Te provoc să fii autentică exprimându-ţi sinele adevărat, părerile si sentimentele, 
oricât de complexe ar fi ele. Alege unul dintre aspectele de mai înainte pe care 
le-ai evaluat cu 3 sau mai mult si lucrează la îmbunătăţirea lui în săptămâna 


următoare. De exemplu, dacă te-ai evaluat cu 5 la punctul 9 — „Corectez afirmaţii 
făcute anterior“ —, propune-ti să faci următoarele lucruri: da-ti voie să-ţi schimbi 
părerea, revino asupra unor afirmaţii făcute anterior și adu lămuriri pentru a 
risipi o neînțelegere. 


Afirmatie: Sunt încântată să fiu sută la sută eu însămi. 


„A te iubi pe tine însuţi este o poveste de dragoste care tine o viata. “ 


OSCAR WILDE, scriitor şi dramaturg irlandez 


Minciuna toxică nr. 51 


Situaţia e tolerabilă. 


Variantă: 


Nu e chiar aşa de grav. 


Adevărul: În ceea ce privește toleranța, filozofia mea este ,,asuma-ti sau 
schimbă“. Fie iti asumi oamenii, lucrurile sau situaţiile din viata ta, 
acceptându-le fără rezerve, fie le schimbi prin acţiuni concrete: îţi iei un 
antrenor de fitness ca să slabesti, iti dai demisia de la slujbă sau iti vinzi 
casa care înghite prea multi bani. 


Nu te păcăli singură: a tolera oameni, lucruri sau situații care nu-ţi convin are 
mari inconveniente. De pildă, te face să ai o părere proastă despre tine și te 
împiedică să-ți indeplinesti nevoile. Când treci pe lângă usa care ştii că trebuie 
reparată, când te duci la serviciul pe care îl deteşti sau când te faci că nu observi 
cum te minimalizează iubitul, permiti unui lucru care te deranjează să ocupe un 
loc important în mintea ta. Întotdeauna le cer clienţilor mei să scape de lucrurile 
pe care le tolerează în viata lor si să facă loc pentru lucrurile care le plac. Toti 
sunt uimiti să constate că acest proces le aduce multă energie si inspiraţie. E ca si 
cum ai face curat în mintea ta sau ca și cum ţi-ai organiza traiul de zi cu zi 
potrivit principiilor feng shui. A sosit vremea să aduci mai multă energie pozitivă 
în viata ta, ca să te poţi bucura plenar de ea. Lucrurile pe care le tolerezi se adună 
si se pot transforma din mici neplăceri într-o mare problemă. E timpul să înţelegi 
că tu eşti cea mai importantă şi că ai de ales: fie iti asumi, fie schimbi unul câte 
unul lucrurile pe care le tolerezi. 


Provocare: Care sunt lucrurile pe care le tolerezi acum în viaţa ta? In ce 
situaţii îţi spui: „Mai bine trec cu vederea“? De ce anume te-ai săturat până 
peste cap? 


Gândeşte-te pe îndelete la toate astea. Mai întâi la problemele mari: o casă foarte 
înghesuită, o relație nesănătoasă, kilogramele în plus, un vecin îngrozitor. Apoi 
la problemele mărunte: un proiect neterminat, o zugrăveală de proastă calitate, o 
toaletă murdară, haine care nu se asortează. 


Acum, pentru fiecare dintre aceste lucruri în parte, hotărăște dacă ţi-l asumi sau 
îl schimbi. A-ti asuma înseamnă să adopti o altă perspectivă. De exemplu, daca 
până acum ai tolerat o casă înghesuită, poți hotărî că, începând de azi, aceasta 
casă este de fapt o locuinţă ideală pentru tine. Cea de-a doua variantă, 
schimbarea, presupune să iei măsuri și să transformi situaţia. De exemplu, dacă 
până acum ai tolerat o căsnicie care a devenit disfunctionala, poţi să te adresezi 
unui consilier marital sau să iei dificila decizie de a înainta actele de divorţ. 
Oricum ar fi, renunţă la toleranţă si recapata-ti autonomia. 


Afirmatie: Sunt liberă sa îmi asum sau să schimb lucrurile care nu-mi plac. 


„Lumea spune că timpul schimbă lucrurile, dar, de fapt, trebuie să le schimbi tu 
singur. “ 


ANDY WARHOL, pictor şi cineast american 


Minciuna toxică nr. 52 


Dacă mă simt aşa acum, înseamnă că asta e starea mea naturală. 


Variantă: 


Dacă îmi dau voie să mă întristez, o să fiu tristă multă vreme. 


Adevărul: Buna mea prietenă Geneva obisnuieste să spună în glumă: „Am 
cea mai păcătoasă memorie. De câte ori mă simt deprimată, am impresia că 
asta e starea mea naturală!“ Adevărul e că dispoziţia noastră se schimbă în 
permanenţă — clipă de clipă, zi după zi. E uşor să cazi pradă gândului că esti 
amărâtă întotdeauna, când de fapt doar ai un moment prost, o zi proastă 
sau chiar o săptămână proastă. 


Iar uneori avem impresia că, dacă spunem cum ne simţim, sentimentul o sa 
dureze și mai mult. E ca si cum am crede că, dacă nu spunem cum ne simțim cu 
adevărat, starea aceea o să dispară. În realitate, evitarea unui sentiment nu face 
decât să-l întărească, pentru că, după cum se ştie, lucrurile cărora le opunem 
rezistență persistă. Singura modalitate de a depăși furia, disperarea, dezamăgirea, 
suferința, gelozia sau frica este să le trăieşti. Trebuie să le simți, sa le exprimi, să 
le accepti si să le tratezi — numai asa te poţi elibera de ele. 


De aceea, primul pas din metoda trezirii pe care ţi-am prezentat-o la începutul 
cărții este să te întrebi: „Ce spune criticul interior / fata răutăcioasă dinăuntrul 
meu?“ Această întrebare iti dă voie să-ţi recunosti sentimentele, să spui adevărul 
despre ce-i în sufletul tau: cât de groaznic te simţi și cât de rău gândești despre 
tine. Al doilea pas presupune să te întrebi: „Ce crede înțelepciunea mea 


interioară despre asta?“, ca să te poţi conecta cu adevărul tău cel mai profund. Iar 
al treilea pas presupune să repeti cu voce tare acest adevăr, făcând un gest care 
să-l întărească. 


O lecţie din lumea coachingului spune așa: „Lucrurile pe care nu-ţi dai voie să le 
trăieşti sfârșesc prin a-ţi conduce viata“. Cu alte cuvinte, dacă nu-ţi dai voie să fii 
furioasă, tristă sau dezamăgită si, prin urmare, îți consumi timpul şi energia 
evitând aceste emoții, le permiti să devină centrul existenţei tale. În loc să trăieşti 
bogăţia si deplinătatea vieţii, nu faci decât să te învârţi în jurul furiei, de 
exemplu. În cele ce urmează, vei afla cum iti poți trăi emoţiile în loc să le eviti la 
nesfârşit — și astfel vei înțelege caracterul lor trecător. 


Provocare: 


*Mai întâi, dă-ţi seama ce emoție te sperie cel mai tare. Enervarea? Furia? 
(Pentru femei e ceva foarte obişnuit să se teamă de furie, deoarece multe dintre 
noi am fost educate că nu e frumos ca o fetiță să se enerveze.) Poate tristețea? 
Sau chiar bucuria? 


eCe te temi că se va întâmpla dacă iti permiti să simţi acea emoție? Crezi că te va 
cuprinde furia și nu vei mai scăpa de ea niciodată? Ca vei fi înghițită cu totul de 
tristețe? Că se va întâmpla ceva rău daca iti dai voie să fii fericită? (Vezi 
minciuna toxică nr. 28: Dacă mă bucur prea tare, sigur se va întâmpla ceva rău.) 


eCare iti închipui că e emoția pe care o simţi mereu? De pildă, multe dintre noi 
ne simțim întotdeauna stresate si la capătul puterilor. 


*Data viitoare când iese la suprafață emoția de care ai descoperit că te temi, dd-ti 
voie s-o simți si observa-ti senzațiile. 


*Pur şi simplu TRĂIEȘTE această emoție. Stai cu furia ta. Alina-ti tristeţea ca pe 
un bebeluș. Accepta-ti stresul si anxietatea. Da-ti voie să le simți. 


“lată ce vei descoperi: cu cât te opui mai putin acestor emoții, cu atât ele devin 
mai putin infricosatoare și cu atât dispar mai repede. 


Felicitări, draga mea, tocmai ai exersat deplina conștiință de sine si iubirea de 
sine necondiționată. 


Afirmatie: Clipa următoare îmi poate aduce ceva total diferit — abia aştept 
să fiu surprinsă! 


„Sufletul omului este ca o casă de oaspeţi: în fiecare dimineaţă îi calcă pragul 
câte un nou musafir. Primeste-i pe toți cu mdrinimie! “ 


RUMI, poet si mistic sufit persan din secolul al XIII-lea 


Minciuna toxică nr. 53 


Sunt o fată bună, trebuie să fiu drăguță cu oamenii. 


Variantă: 


Nu pot să spun aşa ceva! 


Adevărul: Să-ţi distrugi imaginea de fată bună poate fi un lucru îngrozitor. 
Şi nu e de mirare: încă de mici suntem recompensate dacă facem ce ni se 
spune, dacă ne comportăm cum trebuie, dacă ne jucăm frumos. Dar dacă 
nu mai avem chef să fim dragute? Ce-ar fi dacă am renunţa la amabilitati? 
Ce-ai zice ca, din când în când, să spui răspicat: „Din punctul meu de 
vedere asta e o mare problemă“? Arată ce simți cu adevărat şi lasă deoparte 
atitudinea de fată drăguță. Nu te mai ascunde în spatele politetii si spune 
apăsat ce crezi. 


Betsy avea o slujbă în administraţie și o căsnicie nereușită. De-a lungul anilor, își 
înăbuşise atât de des sentimentele, încât nici măcar nu mai știa ce simte. Când 
am întrebat-o la prima şedinţă: „Tu ce-ţi doresti?“, s-a holbat la mine de parcă as 
fi avut trei capete. Habar n-avea ce să răspundă când îi puneam întrebări despre 
părerile sau sentimentele ei. Îşi petrecuse atât de mult timp îndeplinind cerinţele 
soțului și pe ale șefului ei, încât uitase până și să se întrebe ce vrea ea. Suferea de 
sindromul „sunt o fată bună, deci trebuie să fiu drăguță“, punându-și propriile 
dorinţe şi nevoi pe locul doi. Unul dintre efectele acestei atitudini era că avea 
constant probleme de sănătate — iar dacă nu înceta să fie atât de drăguță cu toată 
lumea, în scurtă vreme avea să se îmbolnăvească grav. Am făcut împreună 
exercițiul de mai jos, cu ajutorul căruia Betsy a învăţat să-și apere drepturile la 


serviciu — de exemplu, să nu mai stea până târziu la birou numai pentru că șeful 
avea un atac de panică. În plus, a început să-și lase soţul singur o seară pe 
săptămână, ca să iasă cu prietenele ei de la biserică. Pe măsură ce s-a înconjurat 
de oameni care o apreciau pentru ceea ce era, nu doar pentru că era atât de 
săritoare, Betsy a început să se simtă mai bine, să mănânce mai sănătos și să iasă 
la plimbare în pauza de prânz. Sănătatea ei fizică, mintală și spirituală s-au 
îmbunătățit semnificativ. Si a început să-i placă întrebarea: „Iu ce-ţi dorești?“ 


Provocare: Să parasim acum ţinutul superficial al amabilitatii si să 
patrundem pe teritoriul autenticităţii, lăsând deoparte aşteptările celorlalți 
de la tine. 


*Mai întâi, vreau să-ţi dai seama de ce consideri că trebuie să fii o „fată bună“. 
Pentru asta, gândește-te la lucrurile de care te temi. Care este cea mai rea 
caracterizare pe care ar putea să ţi-o facă cineva? Afurisita? Diva? Pretentioasa? 
Alege calificativul care chiar te scoate din sărite și iti accentuează frica. De 
exemplu: „Mi-e groază să fiu percepută ca afurisită, de aceea continui să joc cu 
orice pret rolul fetei dragute şi amabile“. 


* Apoi evaluează ce dezavantaje iti aduce acest rol. Îi ajuţi mereu pe ceilalți si nu 
ai niciodată timp pentru tine? Rămâi într-o relaţie care nu te mai satisface 
deoarece te temi că partenerul o să-ti spună că ești o afurisită? Ajungi să te 
prefaci că nu te deranjează lucruri care de fapt te scot din sărite pentru că nu vrei 
să fii percepută ca o persoană pretențioasă? E cazul să fii sinceră cu tine insati. 


“Încearcă timp de o zi să te porţi în acord cu acel calificativ care te sperie cel mai 
rău. Observă cât de eliberator poate fi să întruchipezi caracterizarea de care te 
temi cel mai tare. Permite-ti să explorezi posibilitatea de a fi scorpie pentru o zi: 
„Nu pot să-ţi iau copiii de la scoala și să-i tin la mine trei ore, în timp ce tu te 
duci la masaj“. Fii pretențioasă: „Nu-mi puneţi oţet în salată, iar pâinea integrală 
O vreau doar ușor prăjită — mulțumesc foarte mult!“ Poartă-te ca o divă: „Nu 
înţeleg de ce ai presupus că o să vin cu tine la petrecere. Mi-am găsit alt 
partener“. 


*Observă ce impact are această schimbare asupra celor din jur. Ce știu sigur este 
ca, dacă ai fost fată drăguță timp de cincizeci de ani, cand vei încerca să fii o 
scorpie vei fi pur şi simplu asertivă. lar când vei încerca să faci pe diva, cel mai 


probabil o să ceri pur și simplu lucrurile de care ai nevoie. 


“Trage invatamintele. Ce ai descoperit cu ajutorul acestui exercițiu si ce esti 
dispusă să incluzi în viaţa ta de zi cu zi? Ce anume te-a făcut să te simţi mai 
autentică? 


eLa sfârşit, scrie pe o foaie ce permisiuni îți acorzi: formulează modurile 
concrete în care ai hotărât să renunti la rolul de fată drăguță pentru a duce o viata 
mai autentică. 


Afirmatie: Voi risca să fiu percepută ca o (completează spaţiul 
gol cu eticheta de care te temi), cu scopul de a-mi exprima punctul de 
vedere. 


„Onestitatea și sinceritatea te fac vulnerabil. Dar nu contează, fii onest şi 
sincer!“ 


KENT M. KEITH, autor și orator motivational 


MINCIUNI TOXICE DESPRE SPIRITUALITATE 


În viata există si probleme care depăşesc puterea noastră de înţelegere: cine 
suntem, de ce am venit pe lume, cum putem rămâne conectaţi cu energia divină. 
Tar dacă lăsăm criticul interior să se ocupe de rezolvarea acestor probleme, 
riscăm să fim aruncate într-un haos spiritual, ceea ce produce și mai mult stres. 
Dacă adăugăm la asta dezastrele naturale și bolile care îi lovesc fără milă pe cei 
dragi sau pe noi insene, riscăm să ne deprimăm, să ne pierdem speranţa si să 
cădem în capcana de a crede că nu există nicio forță superioară în univers si ca 
suntem singure. Deci nu-i de mirare că ne lăsăm distrase de orice, de la seriale şi 
mâncare până la droguri şi cumpărături compulsive. Ne e foarte greu să trăim în 
prezent cu noi însene, așa că ne refugiem în ce ne e la îndemână. 


Vrei o soluţie reală? Apeleaza la înțelepciunea ta interioară si hraneste-ti sufletul, 
ca să nu cazi pradă disperării. Cheia liniştii în mijlocul furtunii este să ai un 
exercițiu spiritual pe care să-l practici zi de zi. Acesta constituie o bază solidă 
pentru iubirea de sine si pacea interioară, fiind cel mai bun mod de a ieşi din 
haos. În paginile următoare vom analiza minciunile care ne tulbură pacea şi vom 
vedea cum putem să ne conectăm la adevărul nostru interior. Respiră adânc, 
relaxeaza-ti umerii $i pregăteşte-te să-ţi Intaresti legătura cu Dumnezeu, 
universul, spiritul, divinitatea, sursa de energie, natura — sau oricum preferi să 
numesti forța care ne depășește pe toți. 


Minciuna toxică nr. 54 


Nu am nevoie de o practică spirituală. 


Adevărul: Draga mea, cu toţii avem nevoie de o practică spirituală — mai 
ales în lumea haotică si trepidanta în care trăim. Secretul e să găseşti o 
practică potrivită pentru tine, care iti hrăneşte sufletul si te umple de 
bucurie. 


Am avut mii de clienţi de diferite religii — catolici, ortodocși, evrei, hinduisti, 
musulmani, budiști, agnostici — si pot să-ţi spun că oamenii cu cel mai strălucitor 
superstar interior practică zilnic un ritual. Au găsit ceva care îi conectează cu ei 
insisi și cu spiritualitatea lor în fiecare zi: se roagă, meditează, dansează, se 
plimbă în natură sau bat toba tare, cu scopul de a se elibera de criticul interior si 
de a trăi în prezent, conectaţi la propria lor măreție. Problema nu e să-ţi faci 
timp, ci să creezi un cadru în care sa te bucuri de tine insati. 


Gândeşte-te la timpul în care iti practici ritualul ca la un dar pentru tine, nu ca la 
o obligaţie sau o povară. Gata cu scuzele, a sosit vremea să adopti o practică 
spirituală! 


Provocare: Hai să creăm o practică de zi cu zi care să fie cât se poate de 
plăcută: 


* Începe prin a stabili ce anume iti dă cea mai multă energie. [ti place muzica? 
Natura este templul tău? Pretuiesti liniștea? Adori dansul? Stabileste-ti un ritual 
vesel și energizant pe care să-l exersezi zilnic: rugăciune, meditaţie, dans — orice 
te face să te simţi bine. 


e Apoi alege cel mai favorabil moment al zilei pentru ritualul tău. Ti-as 
recomanda dimineața, dar, fiind eu însămi o mama cu slujbă, ştiu că diminetile 


pot fi un haos total si că e uşor să ratezi momentul stabilit. Deci alege orice oră 
din zi care îți convine şi programeaza-ti ritualul între două obiceiuri zilnice bine 
înrădăcinate. Cu alte cuvinte, leagă ritualul tău de ceva ce ești sigură că faci în 
fiecare zi. De exemplu, poţi introduce ritualul între spălatul pe dinţi și momentul 
când iti bei cafeaua ori ceaiul. Sau între momentul când duci copiii la culcare si 
cel când te aşezi în faţa televizorului. 


“Foloseşte un cronometru pentru exersarea ritualului. Utilizarea cronometrului 
face ca practica ta să aibă un început, un mijloc si, poate cel mai important, un 
sfârşit. Dacă porneşti de la zero, începe cu un interval de doar trei minute. În 
următoarele câteva luni, creşte intervalul până la cincisprezece sau douăzeci de 
minute pe zi. Nu uita, ritualul tău — care poate fi orice, de la exerciţii de 
respiraţie si ascultarea cântecului preferat până la o plimbare cu picioarele goale 
în iarbă — trebuie să fie plăcut şi energizant. 


eNu te forța! Pentru că acest nou obicei trebuie să fie amuzant. la-o încet, cu paşi 
mici, dar fermi, până vei reuși să-ţi creezi noul obicei. 


*Observă cum te simți când practici ritualul zilnic. Esti mai sigură pe tine? Mai 
puţin stresată? Mai prezentă? 


Uneori poate dura mai mult timp până când ritualul zilnic să aibă un efect 
pozitiv. De exemplu, când am început să practic meditaţia, erau zile în care mă 
întindeam pe spate şi încercam să mă concentrez asupra respirației, dar nu 
reuşeam decât să mă stresez timp de cincisprezece minute, gândindu-mă la 
treburile casnice pe care le mai aveam de făcut. Însă am perseverat, iar acum 
sunt foarte mulțumită de ritualul meu. Mă ajută să trăiesc în prezent și să mă 
simt conectată la viața mea. 


Vrei idei mai concrete? Christine Arylo și cu mine am creat un ebook intitulat 
Super Power Your Day: Daily Practices for the 21st Century Woman (Trăiește la 
superlativ! Ritualuri zilnice pentru femeia secolului XXI), pe care îl vei primi 
gratuit în trusa de instrumente disponibilă pe pagina 
www.BigFatLiesTheBook.com. 


Afirmatie: In fiecare zi mă relaxez, meditez şi fac exerciţii de vizualizare. E 
obiceiul meu şi e cât se poate de simplu! 


„Să facem linişte ca să putem auzi soaptele zeilor. “ 


RALPH WALDO EMERSON, filosof și poet american, liderul curentului 
transcendentalist 


Minciuna toxică nr. 55 


Ca să evoluez trebuie să sufăr. 


Adevărul: Suferinta face parte din viata. Dar asta nu înseamnă că trebuie sa 
ne autosabotăm creând situaţii dureroase ca să evoluăm sau ca să avem o 
experienţă spirituală. Bucuria este o emoție la fel de intensă — daca nu chiar 
mai intensă — decât durerea si suferinţa. Poti foarte bine să te bucuri si in 
acelaşi timp să evoluezi, intarindu-ti legătura cu divinitatea. De asemenea, 
se poate crea artă pornind de la momente de profundă bucurie. E nevoie de 
dovezi? Citeşte poemele de dragoste ale lui Pablo Neruda sau ale poetului 
mistic Rumi și vei descoperi splendorile care se pot naște din clipele de 
beatitudine. 


Știu cât de ușor e să devii dependent de suferință, mai ales pentru cei crescuţi în 
familii pentru care suferinţa si sacrificiul sunt singurele căi spre Dumnezeu. De 
exemplu, Betty, care a crescut într-o familie irlandeză catolică foarte severă, în 
care mâncarea era insuficientă, iar biserica, obligatorie. I-a fost inculcată de mică 
ideea că suferința este cheia care deschide porţile raiului. De asemenea, a fost 
învățată că toate lucrurile care o făceau să se simtă bine — să asculte muzica, să 
petreacă ore întregi vorbind cu prietenele despre băieți sau să aibă o rochie 
frumoasă pentru balul de absolvire — sunt „tentaţii diavolești“. Asa că Betty și-a 
petrecut toată viata în suferinţă, lipsuri și austeritate: fără concerte, fără discuţii 
inutile cu prietenele si, desigur, fără rochii noi. În şedinţele pe care le-am facut, 
am descoperit împreună că, fără să-și dea seama, definise suferinţa ca fiind 
virtuoasă $i pioasă — cu alte cuvinte, se simţea mai aproape de Dumnezeu când 
era chinuită, tristă sau deprimată. lar când lucrurile îi mergeau bine, avea 
impresia că pierde legătura cu divinitatea, ba chiar se simţea rușinată. Suferinta 
devenise „drogul“ ei spiritual. Simtea că are nevoie de drama si haosul suferinţei 
ca să dea vieţii ei un înţeles profund și ca să poată evolua — şi astfel să se simtă 
mai aproape de Dumnezeu. Când lucrurile începeau să meargă bine, începea să 
tânjească după un strop de durere sau suferință ca să se simtă conectată cu 


divinitatea. Dar acum era pregătită să scape din această capcană și să transforme 
bucuria într-o cale către Dumnezeu. 


A început să rememoreze ocaziile în care se simtise fericită si, în același timp, 
conectată cu divinitatea — de pildă, când se îndrăgostise de viitorul ei sot, când 
născuse sau când se entuziasmase de o reuşită. A început să considere bucuria şi 
fericirea ca pe niște profesori care te învaţă cele mai profunde lecţii în viata. Si, 
putin câte putin, a renunțat la dependenţa ei de durere si suferință. Si le-a insuflat 
copiilor ei credinţa că bucuria este împărăţia raiului. A ales să creadă că 
Dumnezeu ne vrea fericiți şi că propria noastră bucurie este o dovadă a 
mărinimiei Lui. În ultima noastră şedinţă, mi-a arătat un videoclip cu ea cântând 
un solo cu formaţia de la biserica ei — era superbă în rochia ei noud-nouta. 


Provocare: Descoperă minciunile pe care ti le spui despre durere si bucurie 
răspunzând la următoarele întrebări: 


eCe înseamnă durerea pentru tine? 

eCe lecţii te învață durerea? 

eCe virtuţi ies la iveală atunci când suferi? 

eCe înseamnă bucuria pentru tine? 

eCare au fost cele mai mari bucurii ale tale de până acum? 


e Ai trăit momente de bucurie în care ai simţit si o conectare cu divinitatea? 


Afirmatie: Accept bucuria ca pe o lecţie de viata. Fericirea este plină de 
sens. Dumnezeu vrea să fiu fericită! 


„Oamenilor le este greu să renunţe la suferinţă. De teama necunoscutului, 
preferă să aleagă suferinţa, care le este familiară. “ 


THICH NHAT HANH, călugăr budist și autor franco-vietnamez 


Minciuna toxică nr. 56 


Nu am un niciun scop în viaţă. 


Adevărul: Toţi avem un scop si totul în viata noastră are un sens. A sosit 
vremea să indeplinesti menirea unică a vieţii tale — să te bucuri de lucrurile 
care te entuziasmeaza, care te fac să te simţi vie si plină de energie. 


De fiecare dată când îi citesc fiicei mele cărțile lui Dr. Seuss, mă frapează cat de 
frumos ilustrează ele faptul că fiecare dintre noi are o menire unică: „Doar tu 
poţi fi tu! Acesta e adevărul cel mai adevărat! Nu e nimeni pe lume care să fie 
mai tu decât tine!“****** Mă bucur să știu că o mulțime de copii din întreaga 
lume primesc astfel de mesaje care îi îndeamnă să fie ei înșiși, ajutându-i să 
înțeleagă că au o menire unică pe lume. Acest capitol isi propune să-ţi transmită 
tocmai acest mesaj puternic. 


Ştiu că poate fi extrem de dureros să simţi că nu ai niciun scop în viata. Foarte 
multi clienţi vin la ședințele de coaching ca să fie ajutați să descopere ce au de 
făcut pe această lume. Îţi ofer mai jos cele mai bune exerciţii pe care le cunosc 
pentru a-ţi afla menirea. 


Provocare: Iti propun să descoperi si să te conectezi cu adevărat la misiunea 
vieţii tale. Chiar dacă simţi că ai deja un scop bine definit în viaţă, fă cel 
putin două dintre exerciţiile de mai jos. Iar cand vei considera că ţi-ai 
înţeles menirea în viaţă, nu ezita să le refaci. Uneori, revizuirea sau 
completarea scopului iti poate dinamiza viata! 


*Invocă-ţi misiunea: În primul rând, stabileşte ferm că esti pregătită să-ţi 
cunosti menirea unică. Spune divinității că vrei să-ţi limpezesti misiunea în 
viaţă. Rosteste cu glas tare o rugăciune sau fă o invocatie către univers / Dum- 
nezeu / natură: „Sunt pregătită să-mi aflu menirea! Primesc cu sufletul deschis 


și cu toată atenţia semnele și indicaţiile tale!“ 


* Vizualizează: Incearcă apoi să faci următoarele vizualizări, ca să-ţi descoperi 
misiunea: 


1. Imagineaza-ti că ai nouăzeci de ani, stai în balansoarul de pe verandă, și vine 
un copil care te întreabă: „La ce a servit viata ta?“ Ce îi răspunzi? 


2. Dacă ai avea ocazia să creezi un panou publicitar care să fie instalat pe un 
bulevard dintr-un oraş mare, cum ar arăta? Care ar fi mesajul de pe panou? Ai 
folosi cuvinte? Sau numai imagini? Ce culoare ar fi dominantă? Și care ar fi 
intenţia din spatele mesajului tău? 


*Acceptă feedbackul: Întreabă trei persoane foarte apropiate care consideră ele 
cd este misiunea vieţii tale. Acceptă feedbackul — acceptă-l cu adevărat! Uneori, 
cineva din afară poate să ne ofere o imagine mult mai clară asupra adevăratei 
noastre meniri. 


*Cere îndrumare: Ia o foaie de hârtie si scrie pe ea întrebarea: „Care este 
scopul meu în viaţă ?“, apoi lasă înţelepciunea interioară să-ţi dea răspunsul. 
Notează-ţi gândurile si reacţiile liber, asa cum iti vin în minte, fără să le 
cenzurezi — pur si simplu lasă-le să curgă. Invită puterea superioară să 
vorbească prin tine. De asemenea, poţi să scrii această întrebare pe o foaie de 
hârtie înainte să te duci la culcare si să lași răspunsul să-ţi vind în vis. Imediat 
ce te trezesti, scrie visul pe hârtie si vezi care este mesajul pe care ţi-l dezvăluie. 


*Dă o formulare menirii tale: Observă ce au în comun vizualizările tale, 
feedbackul de la cunoștințe și sugestiile înţelepciunii interioare. Formulează 
menirea care se degajă din ele. De exemplu: „Îi ajut pe cei din jur să se 
trezească la realitate“ sau: „Menirea mea e să-mi cresc fiii, Jack si Sam, si să 
fiu o rază de speranţă pentru comunitatea mea “. Nu trebuie să fie o formulare 
perfectă, ci una pe care o poți pune în practică. 


Afirmatie: Sunt recunoscatoare că îmi trăiesc viata în acord cu menirea 
mea. 


„Există o vitalitate, o forţă, o energie care nu se manifestă în lume decât prin 
acțiunile tale, si, dat fiind că tu esti unică, aceste manifestări sunt si ele unice. 
Iar dacă le blochezi, această vitalitate nu va mai ieși niciodată la iveală și se va 
pierde pentru totdeauna. “ 


MARTHA GRAHAM, dansatoare, coregrafă și pionieră a dansului modem 


Dr. Seuss, Happy Birthday to You!, New York, Random House, 1959 


Minciuna toxică nr. 57 


Ar fi trebuit să trec peste această pierdere până acum. 


Variantă: 


Există un singur mod corect de a suferi. 


Adevărul: Suferinta si doliul sunt procese extrem de personale, si toţi avem 
propriul nostru mod de a le trăi. Iniţial, când am scris acest capitol, tocmai 
o pierdusem pe iubita mea soacră, Johnnie. (Da, era o femeie cu nume de 
bărbat, ceea ce nu era nici pe departe lucrul cel mai special în legătură cu 
ea — era o femeie cu adevărat unică!) Imediat după moartea ei, soţul meu 
mi-a spus: „Mi se pare că nu sunt destul de îndurerat“. Mie îmi treceau prin 
cap gânduri precum: „Când o să pot trece peste asta?“ şi: „Ce drept am să 
mă mai bucur de ceva acum, când ea a murit?“ Și astfel mi-am dat seama 
că există multe minciuni toxice despre suferinţă. 


Doliul este un proces care trebuie trăit pas cu pas, clipă cu clipă. Vorbesc din 
experiență când îţi spun că nu există un fel corect de a suferi după moartea cuiva 
şi că este mai mult decât normal să te și bucuri în timpul doliului. Într-un sens, a 
trăi este unul dintre modurile cele mai bune de a comemora viata cuiva care a 
murit. 


Au trecut mai bine de cinci ani de când soacra mea ne-a părăsit, şi încă mă 
cuprind valuri de durere în cele mai neaşteptate momente — într-un supermarket, 
când aud un râs care seamănă cu al ei, sau când fiica mea face un gest foarte 
drăguţ şi-mi dau seama că Johnnie nu se va bucura niciodată de prezenţa ei. În 


loc să mă gândesc că va veni un moment când voi trece peste această pierdere, 
am ajuns să-mi accept durerea și am integrat-o în viaţa mea, înțelegând că scopul 
nu este s-o „depășesc“, ci s-o trăiesc pur $i simplu. 


Provocare: Descopera-ti sentimentele legate de suferinţă si doliu 
răspunzând la următoarele întrebări: 


*Adu-ţi aminte când ai pierdut ultima oară pe cineva drag. Cum ţi-ai manifestat 
durerea? 


*Cum şi-au exprimat durerea celelalte persoane apropiate? 


e Observă diversitatea acestor moduri de exprimare — unii beau, dorm, muncesc, 
mănâncă sau petrec mai mult, alții plâng si vor să stea singuri $.a.m.d. 


* Au existat momente când cei din jur ti-au spus că a sosit vremea să treci peste 
pierdere? 


* Aveai păreri referitoare la cât de oportun era să-ţi arăţi durerea în anumite 
moduri sau în anumite momente? 


eCare simteai că este modul „corect“ de a-ţi trai doliul? 


Acum iti sunt mai limpezi ideile și așteptările tale în legătură cu doliul. Data 
viitoare când infrunti pierderea unei persoane iubite, trdieste-ti suferinţa fără sa 
te judeci. 


Afirmatie: Am datoria — atât fata de mine, cât si fata de cei dragi care au 
murit — să celebrez faptul ca sunt în viata. 


„Cei ce nu se vor cufunda dincolo de luciul neclintit al fântânii suferinţei, 
coborând prin apa ei neagră până în locul unde nu se mai poate respira, nu vor 


cunoaște nicicând izvorul tainic din care tasneste apa rece si limpede, nici nu 
vor găsi sclipind în întuneric micile monede aruncate de cei ce au sperat să li se 
îndeplinească dorinţele. “ 


DAVID WHYTE, poet irlandez 


Minciuna toxică nr. 58 


Nu se poate ca viaţa mea să fie doar atât. 


Variantă: 


Intr-o bună zi va începe şi viaţa mea. 


Adevărul: Ei bine, asta e viata ta. Aici și acum. Există momente cand te 
simţi bucuroasă şi înflăcărată, dar si altele cand esti plictisită, lipsit de 
energie sau chiar deprimata. Tu si numai tu decizi perspectiva din care iti 
trăieşti viata în fiecare moment. 


Poate că treci printr-o criză existenţială pricinuită de „schimbarea prefixului“ — 
stim toate cat de dificilă poate să fie vârsta mijlocie, nu-i asa? Sau poate ai dat 
peste un obstacol în carieră pe care nu poţi să-l depăşești și te-a cuprins 
deznădejdea. Poate tocmai ai îndeplinit un obiectiv major, pentru a cărui 
realizare ai muncit ani întregi, și iti dai seama că izbânda nu-ţi aduce satisfactiile 
la care sperai. E ca si cum criticul interior se uită la tine în timp ce te invarti în 
jurul cozii, cu sudoarea prelingandu-ti-se pe frunte, și tot urlă într-o portavoce 
întrebarea lui nesuferită: „Asta e tot?“ 


Adevărul e că, în acest moment, viaţa ta este exact aşa cum o vezi. Dacă ai un 
profund sentiment de nemulțumire, fă chiar acum câteva schimbări îndrăzneţe 
care să fie în acord cu scopul vieţii tale. Totuși, nu uita că, atunci când cazi în 
capcana acestei minciuni toxice, e foarte probabil ca fata răutăcioasă dinăuntrul 
tău să-și facă imediat apariţia. Ea iti va spune că trebuie să-ţi schimbi complet 
viata, să lași totul în urmă și să te muti la Paris — când de fapt ceea ce iti trebuie 


tie este o simplă schimbare de perspectivă! 


Așadar, cu ajutorul exerciţiului de mai jos, hai să concepem chiar acum o 
schimbare care să te ajute să readuci bucuria în sufletul tău. La urma urmei, viaţa 
ta începe la naştere (venirea ta de acasă) şi se încheie cu moartea (întoarcerea ta 
acasă), iar timpul dintre aceste două evenimente este intervalul tău de explorare 
şi aventură. Profită cât mai mult de această călătorie, pentru că fiecare moment al 
vieţii îți poate aduce încântare si entuziasm. Respiră adânc, draga mea, și trăieşte 
din plin! Asta este viaţa ta. Așa că de ce să nu te bucuri de ea? 


Provocare: lată un exerciţiu uşor, inspirat de strălucitul coregraf Bill T. 
Jones şi de spectacolul sau Still/Here — poţi afla mai multe despre acest 
spectacol în documentarul cu acelaşi nume realizate de Bill Moyers, 
disponibil pe www.shopPBS.org. 


Să începem cu ceva creativ şi amuzant: 


eJa o foaie de hârtie și deseneaza-ti viata sub forma unui traseu asemănător cu 
harta unei comori. 


*Din ce parte a paginii ai început? Din mijloc? De la margine? Ce culori ai 
folosit? Ce formă are traseul? Care sunt reperele lui cele mai importante? 


*Poţi să adaugi cuvinte sau imagini. Iti poţi reprezenta călătoria şi punctele de 
oprire oricum dorești. Există si o porțiune in zigzag care ilustrează energia 
dezlantuita a tinereții? Cumva punctul de plecare este un cerc trasat cu o linie 
groasă, care exprimă soliditatea familiei tale unite? Există un loc pe hartă unde 
doar te-ai învârtit întruna în cercuri nebunesti? (Pe harta mea cu siguranţă 
există — e perioada de la douăzeci la treizeci de ani!) 


*Nu există un mod „corect“ de a desena această hartă. Ea se bazează pe 
impresiile tale — si e menită doar ochilor tăi —, asa că nu te strădui să-ţi iasă 
„perfect“, ci doar caută să fie cât mai autentică! 


Având în fata această reprezentare vizuală a vieţii tale, meditează la călătoria ta 
de până acum: 


*Unde te afli pe drumul tău? Încă esti aproape de început? Sau la mijloc? 
*Încotro ai vrea să te poarte paşii mai departe? 
*Cum ai desena următoarea parte a vieţii tale? 


*Și cum poţi face să te bucuri mai mult de ea? Acum, că ţi-ai reprezentat viata ca 
pe harta unei comori, află că, de fapt, comoara ești chiar tu! 


Afirmatie: Viaţa mea este o încântătoare vânătoare de comori, iar comoara 
sunt chiar eu! 


„Viaţa ar trebui să fie amuzantă. “ 


ESTHER și JERRY HICKS, autori și lideri spirituali americani 


Minciuna toxică nr. 59 


Nu mă pot trezi la realitate decât situaţiile în care sunt la un pas 
de moarte. 


Adevărul: Există multe moduri în care te poţi trezi la realitate — si acest 
capitol poate fi unul dintre ele! Să nu crezi că te poţi simţi cu adevărat vie 
doar în momentele când te confrunti cu moartea sau când iti amintesti cât 
de repede trece timpul. Poţi alege să trăieşti viaţa din plin în fiecare zi! 


Am o prietenă apropiată care, cu ani în urmă, a avut un îngrozitor accident de 
mașină și a fost la un pas de moarte; în acele clipe, a văzut o lumină strălucitoare 
şi a auzit o voce solemnă care i-a dezvăluit scopul ei în viata. Asta da experienţă! 
După ce mi-a povestit prin ce a trecut, m-am tot întrebat dacă e posibil să ai o 
astfel de experiență edificatoare fără să treci printr-un accident care să te aducă 
în pragul morţii. Aşa că am făcut mai multe încercări — întâi cu mine, apoi cu 
mai multi clienţi ai mei — și am ajuns la concluzia că da, putem să avem aceste 
experienţe edificatoare și să ne conectăm cu eul nostru superior ori de câte ori 
dorim. Dă-mi voie să-ți arăt cum. 


Provocare: Urmează procedeul de mai jos: 


*Lasa-ti treburile deoparte si retrage-te într-un loc liniştit. Inchide ochii și 
concentrează-te asupra respirației. Inspiră si expiră rar de cinci ori. Conectează- 
te cu tine însăţi. 


*Observă ce simte corpul tau. Ai umerii tensionati? Ai stomacul încordat? 
Furnicaturi în picioare? Constientizeaza-ti pe rând fiecare parte a corpului. Vei 
simţi cum toată tensiunea din corp iti dispare si vei vedea o lumină aurie 
strălucind deasupra ta. Respiră încă o dată. 


Apoi fa un inventar al prioritatilor tale. Care consideri că este prioritatea ta 
numărul unu? Familia? Prietenii? Cariera? Sănătatea? Ce contează cu adevărat 
pentru tine? 


Cât de mult timp aloci prioritatii tale numărul unu? Dacă familia este prioritatea 
ta, dar iti petreci numai zece la sută din timp cu membrii ei, ceva nu e în regulă. 
Dacă sănătatea este cea mai importantă pentru tine, dar sari mereu peste 
exerciţiile fizice și stai până târziu la birou, atunci e clar că trebuie să faci o 
schimbare. 


*Poate părea deprimant, dar e vital să răspunzi la această întrebare: Dacă ai şti ca 
mai ai de trăit numai un an, cum ţi-ai petrece timpul? Ai călători în sfârşit prin 
Europa? Ai ieși din relația nesănătoasă în care te afli acum? Ai înceta să fii dură 
cu tine si ai începe să-ţi acorzi iubire necondiționată? 


*Nu mai amâna lucrurile. Ce simţi că ai tot amânat? In ce moment al vieţii simţi 
că te-ai „culcat pe o ureche“? 


*Fă o schimbare importantă. Dacă ai observat că felul cum îţi aloci timpul nu e in 
acord cu priorităţile tale, e momentul să faci o ajustare. Simti că, de-ai mai avea 
doar un an de trăit, ai renunţa la tot şi ai lua-o de la capăt? Ei bine, acum e 
momentul să te schimbi radical. Sau, dacă ai tot amânat lucruri importante 
pentru tine, acum e vremea să indrdznesti și să treci la acțiune. 


*la-ţi angajamentul de a face trei schimbări majore în viata ta. Impartaseste acest 
angajament cel putin unei persoane care să te poate mustra în caz că nu te tii de 
cuvânt. 


Afirmatie: Sunt vie, plină de energie si conștientă de viata mea în fiecare 
moment. 


„De ce să aștepți să fii la un pas de moarte ca să te trezesti, când toată viata esti 
de fapt la un pas de moarte?“ 


BONNIE FRIEDMAN, autoare americană 


Postfata 


Superstarul tău interior s-a trezit! 


Bună dimineaţa! La orice oră din zi se va întâmpla să citeşti aceste rânduri, iti 
urez bun venit în zorii unei noi zile, ai unui nou început! Simplul fapt de a-ţi da 
seama că gândurile tale negative sunt nişte minciuni toxice este o mare revelaţie. 
Înseamnă că ai descoperit adevărul despre cine eşti cu adevărat: o femeie 
minunată, extraordinară, nemaipomenită, care are multe de oferit atât celor din 
jur, cât si ei înseși. Esti un superstar strălucitor! 


Ai început călătoria trezirii totale a superstarului tău interior. Și acest proces va 
continua tot restul vieţii tale. Fiecare nouă zi, fiecare nouă dorinţă şi fiecare noua 
provocare iti oferă ocazia să te conectezi cu înțelepciunea ta interioară și să lași 
să strălucească superstarul tău interior. Te încurajez ca, zi de zi și clipă de clipă, 
să fii conectată la sentimentele tale. O emoție dureroasă te avertizează că te afli 
în prezenţa unei minciuni toxice si că ai căzut sub vraja fetei tale răutăcioase. In 
astfel de situaţii, fa-ti timp să revezi metoda trezirii în trei pași. 


Metoda trezirii la realitate în trei paşi 


*Pasul unu: Întreabă-te: „Ce spune fata răutăcioasă / criticul interior?“ 
Rosteste cu glas tare minciunile toxice care ti-au tot răsunat în minte până 
acum. Adu-le la lumină din întunericul în care stau ascunse, ca să poți scăpa de 
ele. Nu te sfii, rosteste-le! Eliberează-te! 


*Pasul doi: Închide ochii, respiră adânc şi întreabă-te: „Ce ştie înţelepciunea 
mea interioară?“ Acceptă adevărurile pe care ţi le spune și lasă-le să destrame 
minciunile toxice care te chinuie. Vai, ce bine e! (Chiar și atunci când 
înțelepciunea interioară iti spune un adevăr aspru, nu uita că acesta va fi mai 
blând decât mustrarea criticului interior. Înţelepciunea interioară se bazează pe 
compasiune si iubire, în timp ce fata răutăcioasă se sprijină pe rușine si 
vinovăţie.) 


*Pasul trei: Lasă adevărul înţelepciunii interioare să prindă rădăcini în tine 
repetându-l de câteva ori (cu voce tare, dacă este posibil) și însoţindu-l de un 
gest fizic pentru a fixa cât mai bine mesajul. De exemplu, înţelepciunea mea 
interioară îmi cere să duc mâna la inimă; o clientă a mea flutură ușor din mână, 
iar o alta se mângâie pe burtă. Acest gest te va ajuta să te conectezi cu adevărul 
tău si să te simţi mai bine. Te va ajuta să creezi o nouă cale neuronală în creier, 
care să-ți servească drept scurtătură spre adevărul tău. Acum, de fiecare dată 
când ne simţim asaltate de câte o minciună toxică, eu și clientele mele facem 
gestul respectiv si imediat simţim că ne relaxăm si ne conectam cu adevărul 
înțelepciunii noastre interioare. 


Pe măsură ce exersezi această metodă, vei simţi că superstarul interior îşi revarsă 
tot mai des energia și puterea, până când, în cele din urmă, vei avea senzaţia că 
este prezent aproape tot timpul. 


Te îndemn să răsfoieşti această carte o dată la câteva luni, ca să vezi dacă nu 
cumva ai căzut în capcana vreunei minciuni toxice, caz în care va trebui să refaci 
exercițiul propus în capitolul respectiv. Mi-ar plăcea să te susțin și mai departe, 
aşa că te invit să te alături comunității mele online, unde vei avea acces la instru- 
mentele din trusa mea pentru cititoare, drept mulțumire că ai făcut această 
călătorie împreună cu mine. Vino alături de noi pe 
www.BigFatLiesTheBook.com şi îți vom împărtăşi povești despre eliberare, 
provocare si evoluție. 


Chiar daca sunt coach de multi, multi ani si predau de atâta timp tehnicile prin 
care te poti elibera de monologul interior negativ si de criticul interior, inca am 
momente când minciunile fetei mele răutăcioase preiau controlul — mai ales când 
îmi asum riscuri și mă străduiesc să progresez. Sunt momente dureroase, 
supărătoare și frustrante. Dar e omeneste să auzi aceste voci. Cartea de fata iti 
oferă instrumente pe care le vei folosi pentru tot restul vieţii. Niciodată nu vom 
putea spune că gata, am eliminat pentru totdeauna discursul autocritic din mintea 
noastră. Dar vom continua să folosim aceste instrumente, să evoluăm şi să 
practicăm înțelegerea și iubirea de sine. 


Nu înceta să cauţi compasiunea si iubirea! Instrumentele de care ai nevoie sunt 
aici si cu siguranţă vei ajunge să le stăpânești. Iti urez să te bucuri din plin de 
puterea si lumina dinauntrul tău. Straluceste! 


Cu nesfârșit entuziasm și multă iubire, 


Amy 


Mulţumiri 


Această carte a fost concepută cu mult înainte de a fi fost publicată şi a avut 
nevoie de multi ani de inspirație, muncă și iubire ca să vină pe lume. La nașterea 
ei au contribuit multi prieteni, membri ai familiei, clienţi şi colegi. Le datorez 
foarte mult tuturor acestor oameni! 


În primul rând, tin să-i mulțumesc genialei și iubitei mele prietene Samantha 
Bennett, colegă si soră spirituală, care mi-a fost alături încă de la început, cand 
ne întâlneam să discutăm despre carte la bistroul Los Feliz, cu o cafea și un 
sandvici in fata. Îi sunt foarte recunoscătoare pentru sugestiile şi corecturile ei 
extrem de inspirate, pentru încurajările constante și pentru încrederea în mine și 
în această carte. Sam, eşti genială și te iubesc mult! 


În 2006, după ce am terminat prima versiune, am dat-o la citit, pentru sugestii, 
remarcabilelor Melanie Abrams și Michele Colgan. Apoi a ajuns la cititori la fel 
de generosi: Rob Ahlers, Maria McCann, Russ si Linda Grant, Eddie Conner, 
Rachel Ashton, Melissa McFarlane, Dyana Valentine, Kristiina Hiukka, Mary 
Colgan, Matt Genson si Nadine Risha, care mi-au citit cartea cu atenţie și mi-au 
oferit sugestii extraordinare referitoare atât la conţinut, cât și la copertă. Katie 
Baker a strâns laolaltă toate observaţiile lor şi a redactat forma finală a cărţii. Vă 
mulțumesc TUTUROR din suflet! 


Familia m-a susținut neobosit de-a lungul acestei aventuri, în special soţul meu, 
Rob, fiica mea, Annabella, mama și tata, Linda și Russ Grant, sora mea mai 
mare, Laura Palmer, împreună cu soţul și copiii ei, Todd, Max, Ellie si Sam, 
„sora“ mea mai mică, Becky Cusack, împreună cu soțul şi copiii ei, Brian, 
Brody, Adam și Aubrey, precum şi toți verii, matusile, unchii şi rudele mele mai 
apropiate sau mai îndepărtate. Mă simt binecuvântată să am o familie atât de 
iubitoare, care mă susține necondiţionat — am tras lozul cel mare! 


Le sunt foarte recunoscatoare si celor care fac parte din grupurile mele de 
susținere. În primul rând grupului Mame Grijulii, ale cărei membre îmi amintesc 
mereu să trăiesc clipa și mă umplu de iubire — vă mulțumesc, Alison Pennington, 
Kelley Callahan, Nicole George, Stacey Seifert, Susan McGrath și Teresa 


Kaplan! Multă recunoştinţă le datorez și celor din grupul Femmamind, care cred 
în mine şi m-au susținut atât de mult şi în atâtea feluri — mulțumesc, Carol Allen, 
Christine Arylo, Kristine Carlson, Kami Gray şi Karen Russo. Le sunt foarte 
recunoscătoare prietenelor din grupul Divele de Vineri: Dyana Valentine, 
Samantha Bennett, Tarja Stoeckl si Ariana Pritchett — vă mulțumesc pentru că 
mi-ati fost zeițe ocrotitoare în toate felurile cu putinţă! 


Le sunt foarte îndatorată tuturor mentorilor şi profesorilor care m-au inspirat și 
m-au susținut cu încurajările, sfaturile şi iubirea lor: minunatilor Claire Zammit, 
Mike Robbins, Steve Sisgold, Lissa Rankin, Marci Shimoff, Lisa Nichols, Chris 
Kyle, Chellie Campbell (mulțumiri speciale pentru că m-ai prezentat agentului 
tău!), Shiloh Sophia McCloud, Kate Winch si Bob Hessler (mulţumesc, Bob, 
pentru indrumarile tale pline de intelepciune). 


Le mulțumesc lui Esther si Jerry Hicks, ale căror lucrări, citite prima oară în 
1999, mi-au influentat viata si munca poate chiar mai mult decat imi dau seama. 
Le multumesc tuturor celor de la Coaches Training Institute si de la Bigger 
Game Company pentru remarcabila instruire pe care mi-au oferit-o. Le 
multumesc tuturor mentorilor, partenerilor si antrenorilor mei personali, mai ales 
Melissei McFarlane, care m-a inspirat sa devin coach in anul 2000 si mi-a fost 
parteneră de afaceri timp de peste şapte ani — am învăţat atât de mult de la tine, 
Melissa! Îi sunt recunoscătoare Lindei Sivertsen, care, cu iubire şi înțelepciune, 
m-a ajutat să propun această carte mai multor edituri — mulțumesc pentru 
cuvintele şi sfaturile tale şi pentru îndemnul de a mă uita mai adânc în mine! 
Mulţumesc agentei mele, Lisa Hagan, și lui Jill Daniel, îngerul meu păzitor când 
vine vorba de relaţii publice. 


Îi sunt recunoscătoare Christinei Arylo, partenera mea la Inner Mean Girl 
Reform School si Inner Wisdom Circles, pentru susţinerea si dragostea ei şi 
pentru că mi-a fost o profesoară excelentă în atâtea privinţe. Christine, eşti o 
regină și te iubesc! Mii de mulțumiri lui SARK (Susan Ariel Rainbow Kennedy), 
care m-a inspirat mai întâi prin cărţile ei, iar acum prin prietenia și îndrumările 
ei. Mulţumesc pentru că m-ai recomandat la New World Library, pentru 
plimbările pe plajă, pentru poveştile despre minuni și îngeri și, nu în ultimul 
rând, pentru prefața cărții. Mă bucur nespus că am privilegiul de a te numi 
prietenă. 


Si, nu în ultimul rând, mulțumesc echipei de la New World Library, în special lui 
Kim Corbin şi redactoarei mele, Georgia Hughes. Vă mulțumesc pentru ca m-ati 


îndrumat în tot acest proces dificil. Vă sunt foarte recunoscătoare pentru toate 
sugestiile, energia și munca voastră. 


Bibliografie 


Christine ARY LO, Choosing Me before We: Every Woman's Guide to Life and 
Love 


Samantha BENNETT, By the Way, You Look Really Great Today 


Louann BRIZENDINE, Creierul femeii 


Chellie CAMPBELL, The Wealthy Spirit: Daily Affirmations for Financial 
Stress Reduction 


Kristine CARLSON, Don’t Sweat the Small Stuff for Women: Simple and 
Practical Ways to Do What Matters Most and Find Time for You 


Rick CARSON, Taming your Gremlin: A Surprisingly Simple Method for 
Getting Out of Your Own Way 


Eddie CONNER, Kicking the Big But Syndrome 


Masaru EMOTO, Mesajele ascunse din apă 


Arielle FORD, Secretul sufletului pereche 


Esther si Jerry HICKS, Cere si ti se va da. Învață să manifesti legea atracției 


Byron KATIE, Iubeste ceea ce este. Patru întrebări care iti schimbă viata 


Patt LIND-KYLE, Heal Your Mind, Rewire Your Brain 


Judith ORLOFF, Libertatea emoţională. Cum să te eliberezi de emoțiile negative 
şi să-ți transformi viata 


Lissa RANKIN, What's Up Down There?: Questions You’d Only Ask Your 
Gynecologist If She Was Your Best Friend 


Mike ROBBINS, Puterea autenticităţii. Fii tu însuţi! Ceilalți o fac deja 


Karen RUSSO, The Money Keys: Unlocking Peace, Freedom & Real Financial 
Power 


SARK, Glad No Matter What: Transforming Loss and Change into Gift and 
Opportunity 


SARK, Succulent Wild Woman 


Florence SCOVEL SHINN, Jocul vieţii si cum să-l jucăm 


Marci SHIMOFF, Fericit fără motiv. 7 paşi pentru a obține fericirea interioară 


Steve SISGOLD, Inteligența corporală. Lasă gândurile să treacă, asculta-ti 
corpul, pentru a dobândi înțelepciune, încredere și succes 


Katherine Woodward THOMAS, Calling in “The One“: 7 Weeks to Attract the 
Love of Your Life 


Marianne WILLIAMSON, A Woman’s Worth 


Site-uri 


DyanaValentine.com — site-ul de coaching al Dyanei Valentine 


FemininePower.com — site feminist 


InnerMeanGirl.com — site-ul Inner Mean Girl Reform School 


LovelsIntheStars.com — minunatul site despre relaţii al lui Carol Allen 


Masaru-Emoto.net — site-ul omului de știință Masaru Emoto 


NadineRisha.com — site-ul de muzică și meditaţie al lui Nadine Risha 


TheOrganizedArtistCompany.com — site-ul companiei înfiinţate de Samantha 


Bennett 


Cuprins 
Prefata 
Introducere 
Introducere 
Introducere 
Introducere 
Introducere 
Introducere 
Introducere 


Introducere 


Introducere 

Introducere 

Rădăcina răului: minciuni toxice despre valoarea ta 
Minciuni toxice despre corp şi îngrijirea personală 
Minciuni toxice despre succes 

Minciuni toxice despre iubire si relaţii 

Postfata 

Multumiri 


Bibliografie 


